'ലോക്ക്ഡൗണിന് ശേഷം കണ്ടുമുട്ടിയ ഋഷി സാറും സൂര്യയും'; ലൊക്കേഷൻ വിശേഷവുമായി അൻഷിത | Anshita with location special photos with bipin jose serial koodevide\n'ലോക്ക്ഡൗണിന് ശേഷം കണ്ടുമുട്ടിയ ഋഷി സാറും സൂര്യയും'; ലൊക്കേഷൻ വിശേഷവുമായി അൻഷിത\n'ലോക്ക്ഡൗണിന് ശേഷം കണ്ടുമുട്ടിയ ഋഷി സാറും സൂര്യയും'- എന്ന കുറിപ്പോടെയാണ് അൻഷിത ചിത്രം പങ്കുവച്ചിരിക്കുന്നത്.\nKerala, First Published Jul 5, 2021, 11:13 AM IST\nവളരെ ചുരുങ്ങിയ നാളുകൾക്കിടയിൽ പ്രേക്ഷകപ്രീതി നേടിയ ഏഷ്യാനെറ്റ് പരമ്പരകളിൽ ഒന്നാണ് 'കൂടെവിടെ'. പരമ്പരയിലെ നായിക-നായകന്മാരായ സൂര്യയും ഋഷിയുമായി എത്തുന്നത് ബിപിൻ ജോസും അൻഷിത അഞ്ജിയുമാണ്. ലോക്ക്ഡൌൺ ഇളവ് എത്തിയതോടെ മറ്റ് പരമ്പരകളെ പോലെ കൂടെവിടെയും ഷൂട്ട് ആരംഭിച്ചിരിക്കുകയാണ്.\nസജീവമായ ഷൂട്ടിങ് ലൊക്കേഷൻ വിശേഷങ്ങളാണ് താരങ്ങളെല്ലാം പങ്കുവയ്ക്കുന്നതും. അത്തരത്തിൽ ഒരു ലൊക്കേഷൻ ചിത്രം പങ്കുവച്ചിരിക്കുകയാണ് അൻഷിത അഞ്ജി. 'ലോക്ക്ഡൗണിന് ശേഷം കണ്ടുമുട്ടിയ ഋഷി സാറും സൂര്യയും'- എന്ന കുറിപ്പോടെയാണ് അൻഷിത ചിത്രം പങ്കുവച്ചിരിക്കുന്നത്.\nസീത എന്ന പരമ്പരയിലൂടെയാണ് മലയാളിക്ക് പരിചിതനായ താരമാണ് ബിപിന് ജോസ്. പരമ്പരയിലെ നായികാ കഥാപാത്രം അന്‍ഷിത അഞ്ജി കബനി എന്ന പരമ്പരയിലൂടെ ജനങ്ങളുടെ മനസ് കീഴടക്കിയിരുന്നു.\nഋഷി, സൂര്യ എന്നിവരുടെ കോളേജ് ക്യാമ്പസിലെ മനോഹരമായ പ്രണയവും അതിന്റെ മുന്നോട്ടുള്ള പ്രയാണവുമാണ് പരമ്പര പറയുന്നത്. മലയാളിക്ക് ഏറെ പ്രിയങ്കരനായ നടന് കൃഷ്ണകുമാര് നീണ്ട ഇടവേളയ്ക്കുശേഷം മിനിസ്‌ക്രീനിലേക്ക് തിരിച്ചെത്തിയ പരമ്പര മികച്ച പ്രതികരണവുമായാണ് മുന്നേറുന്നത്. ബംഗാളി പരമ്പരയായ മോഹോറിന്റെ റീമേക്കായ പരമ്പര ആരേയും പിടിച്ചിരുത്തുന്ന പ്രണയമാണ് സ്‌ക്രീനിലെത്തിക്കുന്നത്.\nA post shared by Anshitha Akbarsha🧚♀ (@anshithaanji_official)\nLast Updated Jul 5, 2021, 11:13 AM IST\nവെങ്കലവുമില്ല, ജോക്കോവിച്ച് വട്ടപൂജ്യം; ഒളിംപിക് ടെന്നിസില് ബുസ്റ്റയോട് പരാജയപ്പെട്ടു


400 മീറ്ററിലെ റെക്കോര്‍ഡുകളെല്ലാം തകര്‍ത്ത് മലയാളി താരം മുഹമ്മദ് അനസ് | ഈവനിംഗ് കേരള\n400 മീറ്ററിലെ റെക്കോര്‍ഡുകളെല്ലാം തകര്‍ത്ത് മലയാളി താരം മുഹമ്മദ് അനസ്\nമലയാളി താരം മുഹമ്മദ് അനസ് 400 മീറ്ററിലെ സ്വന്തം ദേശീയ റെക്കോര്‍ഡ് മറികടന്നു. ചെക്ക് റിപ്പബ്ലിക്കില് ശനിയാഴ്ച നടന്ന അന്താരാഷ്ട്ര മീറ്റില് 45.24 സെക്കന്‍ഡില് 400 മീറ്റര് മറികടന്ന് അനസ് സ്വര്‍ണമണിഞ്ഞു.\nമലയാളിയായ കുഞ്ഞുമുഹമ്മദ് രണ്ടാ സ്ഥാനവും (46.68 സെക്കന്‍ഡ്) കര്‍ണാടകയില് നിന്നുള്ള സുരേഷ് ജീവന് (46.98 സെക്കന്‍ഡ്) മൂന്നാം സ്ഥാനവും നേടി. മറ്റൊരു മലയാളി താരമായ ജിത്തു ബേബിയാണ് (47.13 സെക്കന്‍ഡ്) നാലാമതെത്തിയത്.\nസ്വര്‍ണ നേട്ടത്തിനു പിന്നാലെ അനസിന് ആശംസകളുമായി ഇന്ത്യന് അത്‌ലറ്റിക്‌സ് ഫെഡറേഷന് രംഗത്തെത്തി. അനസിനും പരിശീലകന് ഗാലിന ബുഖാറിനയ്ക്കും അത്‌ലറ്റിക്‌സ് ഫെഡറേഷന് ആശംസയറിയിച്ചിട്ടുണ്ട്. കൊല്ലം നിലമേല് സ്വദേശിയായ അനസ് ഇത് രണ്ടാം തവണയാണ് സ്വന്തം പേരിലുള്ള ദേശീയ റെക്കോര്‍ഡ് തിരുത്തുന്നത്.\nമില്‍ഖ സിങ്ങിന് ശേഷം ആദ്യമായി കോമണ്‍വെല്‍ത്ത് ഗെയിംസ് ഫൈനലില് പ്രവേശിച്ച ഇന്ത്യന് താരമാണ് അനസ്. 50 വര്‍ഷത്തിനു ശേഷമായിരുന്നു 400 മീറ്ററില് ഒരു ഇന്ത്യന് താരത്തിന്റെ ഫൈനല് പ്രവേശനം.


ക്രൈസ്‌തവ പ്രാർഥനാലയത്തിലെ ആക്രമണം : 30 ഹിന്ദു ജാഗരണ വേദിഗെ അക്രമികൾക്കെതിരെ കേസ് | National | Deshabhimani | Monday Sep 13, 2021\nക്രൈസ്‌തവ പ്രാർഥനാലയങ്ങൾക്ക് നേരെ പത്ത് വർഷത്തിനിടെ ദക്ഷിണ കന്നടയിൽമാത്രം 67 ആക്രമണം\nഅനീഷ് ബാലൻUpdated: Monday Sep 13, 2021\nഉഡുപ്പി കാർക്കളയിൽ ക്രൈസ്‌തവ പ്രാർഥനാലയത്തിനുനേരെ ആക്രമണം നടത്തിയ 30 ഹിന്ദു ജാഗരണ വേദിഗെ പ്രവർത്തകർക്കെതിരെ പൊലീസ് കേസെടുത്തു. വെള്ളിയാഴ്‌ച കുക്കുണ്ടൂരിലെ പ്രാർഥനാ ഹാളായ പ്രഗതിയിൽ പ്രാർഥിക്കുകയായിരുന്ന സ്‌ത്രീകളടക്കമുള്ളവരെ ഹിന്ദു ജാഗരണ വേദികെ പ്രവർത്തകർ ആക്രമിക്കുകയായിരുന്നു. മതപരിവർത്തനം നടത്തുന്നുവെന്നാരോപിച്ച് അവിടെ കൂടിയിരുന്നവരുടെ ദൃശ്യങ്ങൾ പകർത്തി ഭീഷണിപ്പെടുത്തുകയും അസഭ്യം പറയുകയുംചെയ്‌തു.\nപ്രാർഥന ഹാളിന്റെ മാനേജർ ബെനിഡ്‌ക്‌റ്റ് ആദ്യം പൊലീസിൽ പരാതി നൽകിയിരുന്നെങ്കിലും കേസെടുത്തിരുന്നില്ല. പ്രതിഷേധം ഉയർന്നപ്പോഴാണ് കേസെടുത്തത്. മതപരിവർത്തനം നടത്താൻ ശ്രമിച്ചു എന്നാരോപിച്ചു സന്തോഷ് എന്നയാൾ നൽകിയ പരാതിയിൽ ബെനഡിക്റ്റിനെതിരെയും കേസെടുത്തു.\nപ്രാർഥനക്കായി മറ്റ് മത വിശ്വാസികളുൾപ്പെടെ ഒത്തു കൂടുന്നതാണെന്നും മതപരിവർത്തനമൊന്നും നടത്തുന്നില്ലെന്നും ബെനിഡ്‌ക്‌റ്റ് പറഞ്ഞു.\nതീരദേശ കർണാടകയിലാകെ സംഘപരിവാറുകാർ പ്രാർഥനാലയങ്ങൾക്കും മറ്റും നേരെ ആക്രമണം തുടരുമ്പോഴും സർക്കാർ കണ്ണടയ്‌ക്കുന്നത് ന്യൂനപക്ഷങ്ങളെ ആശങ്കയിലാക്കുന്നുണ്ട്.\nദക്ഷിണ കന്നട ആക്രമണം: 13-ാം വാർഷികം നാളെ\nബിജെപി ഭരണത്തിലിരിക്കെ 2008 സെപ്‌തംബർ 14ന് രാത്രിയാണ് സംഘപരിവാറുകാർ ദക്ഷിണ കന്നടയിലെ ദേവാലയങ്ങളും സ്‌കൂളുകളും മറ്റും ആക്രമിച്ചത്. സമീപ ജില്ലകളിലും അക്രമംനടത്തി. ഒഡിഷയിൽ ക്രൈസ്‌തവരെ ആക്രമിച്ചതിൽ പ്രതിഷേധിച്ച് ക്രിസ്‌ത്യൻ മാനേജ്‌മെന്റ് സ്ഥാപനങ്ങൾ അടച്ചിട്ടതാണ് സംഘപരിവാറിനെ ചൊടിപ്പിച്ചത്. മിലാഗ്രസിലെ മഠം ആക്രമിച്ച സംഘം കന്യാസ്‌ത്രീകളെ അസഭ്യം പറഞ്ഞു. മിലാഗ്രസ് പള്ളി, കുലശേഖര പള്ളി, ഇൻഫന്റ് ജീസസ് പള്ളി, മലയാളികളുടെ അൽഫോൺസ പള്ളി തുടങ്ങിയവയെല്ലാം ആക്രമണത്തിനിരയായി. ക്രിസ്‌തുവിന്റെ രൂപം അടിച്ചു തകർത്തു. പ്രതിഷേധിച്ച വിശ്വാസികളെ പൊലീസും അടിച്ചൊതുക്കി. ക്രൈസ്‌തവ പ്രാർഥനാലയങ്ങൾക്ക് നേരെ പത്ത് വർഷത്തിനിടെ ദക്ഷിണ കന്നടയിൽമാത്രം 67 ആക്രമണമുണ്ടായി.\nഹിന്ദു ജാഗരണ വേദിഗെ\nസ്കൂൾ ഓഫ് ഡ്രാമയെ തകര്‍ക്കരുത് ; ആശങ്ക അറിയിച്ച് 262 കലാകാരന്മാരുടെ കത്ത്


ചെക്ക് കേസ്; നടന് റിസബാവ കോടതിയില് കീഴടങ്ങി » Newsthen\nചെക്ക് കേസ്; നടന് റിസബാവ കോടതിയില് കീഴടങ്ങി\nNews ThenAugust 20, 2020\nകൊച്ചി: ചെക്ക് കേസില് അറസ്റ്റ് വാറന്റിനെ തുടര്‍ന്ന് നടന് റിസബാവ കീഴടങ്ങി. വ്യാജ ചെക്ക് നല്‍കിയ കേസിലാണ് റിസബാബ കീഴടങ്ങിയത്. നഷ്ടപരിഹാര തുകയായ 11 ലക്ഷം രൂപ നടന് കോടതിയില് കെട്ടിവച്ചു. പറഞ്ഞ സമയത്ത് തുക കെട്ടിവയ്ക്കാത്തതിനാല് കോടതി പിരിയുന്നത് വരെ കോടതിയില് തടവ് ശിക്ഷ അനുഭവിക്കാന് താരത്തിന് നിര്‍ദേശം നല്‍കി.\nഎളമക്കര സ്വദേശി സാദിഖിന്റെ പരാതിയില് എറണാകുളം ജുഡീഷ്യല് ഒന്നാം ക്ലാസ് മജിസ്ട്രേറ്റ് കോടതിയാണ് അറസ്റ്റ് വാറന്റ് പുറപ്പെടുവിച്ചത്. സാദിഖിന്റെ പക്കല് നിന്നും റിസബാവ 11 ലക്ഷം രൂപ കടം വാങ്ങിയിരുന്നു.\nഈ തുകക്ക് നല്‍കിയ ചെക്ക് മടങ്ങിയതിന് പിന്നാലെ സാദിഖ് കോടതിയെ സമീപിക്കുകയായിരുന്നു. പണം തിരികെ നല്‍കാന് കോടതി അനുവദിച്ച സമയം ഇന്നലെ അവസാനിച്ചു. തുടര്‍ന്ന് പണം അടയ്ക്കാനോ കോടതിയില് കീഴടങ്ങാനോ റിസബാവ തയ്യാറാകാത്തതിനെ തുടര്‍ന്ന് റിസബാവയ്‌ക്കെതിരെ കോടതി അറസ്റ്റ് വാറന്റ് പുറപ്പെടുവിക്കുകയായിരുന്നു. പണം അടച്ചെങ്കിലും കോടതി നിര്‍ദേശത്തെ തുടര്‍ന്ന് മൂന്ന് മണിവരെ റിസബാവ കോടതിയില് നില്‍ക്കണം.\nactor risabhava check case kerala KOCHI surrendered in court\nഗാന്ധിജിയെ ഉദ്ധരിച്ച് പ്രശാന്ത് ഭൂഷൺ ,കോടതിയലക്ഷ്യ കേസിൽ മാപ്പ് പറയാൻ തയ്യാറല്ലെന്ന് സുപ്രീം കോടതിയോട്\nപ്രണബ് മുഖര്‍ജിയുടെ ആരോഗ്യനിലയില് നേരിയ പുരോഗതി


ഒമാന് ലാബിലെ പരീക്ഷണങ്ങള് | True Copy Webzine an autobiography ofachemist part 21\nആവർത്തനപ്പട്ടികയിലെ ജീവിതം- 21\nഒമാന് ലാബിലെ പരീക്ഷണങ്ങള്\n"ഞാന് ജോലി പഠിക്കാന് വന്നതല്ല. ഇന്ത്യയിലെ പ്രധാനപ്പെട്ട ഒരു കമ്പനിയില് 15 കൊല്ലത്തെ പരിചയമുണ്ടെനിക്ക്'', ഞാന് പറഞ്ഞതു കേട്ടപ്പോള് വിശ്വാസം വരാതെ അയാള് എന്നെ നോക്കി.\nമരുഭൂമിയിലൂടെ അഞ്ചു മിനിറ്റ് വണ്ടിയോടിക്കാണും, ഒരു സെക്യൂരിറ്റി ഗേറ്റ് കാണാറായി.\nഇതിനിടയില് നമ്മുടെ സുഹൃത്ത് പേരു പറഞ്ഞു - സുലൈം.\nചങ്ങാതി അടുത്ത ചോദ്യവും ചോദിച്ചു, ‘‘ആര് യു ഹിന്ദു?''(ബാബറി മസ്ജിദ് പൊളിച്ച സമയമാണ്!)\nഞാന് പറഞ്ഞു, ‘‘ഐ വാസ് ബോണ് ആസ് ഹിന്ദു. ബട്ട് ഐ ആം നോട്ട് ദാറ്റ് റിലിജിയസ്.''\nചങ്ങായിക്ക് അത് ബോധിച്ചോ ആവോ! പിന്നീട് അക്കാര്യം ചോദിച്ചില്ല. ഒമാന് പൊലീസ് കാവല് നില്‍ക്കുന്ന ഗേറ്റ് കടന്ന് ക്യാമ്പിലേയ്ക്ക് വണ്ടി പ്രവേശിച്ചു. നിറയെ മരങ്ങളും പുല്‍ത്തകിടികളും മനോഹരമായ കെട്ടിടങ്ങളുമുള്ള ഒരു സ്ഥലം. പെട്ടെന്ന് ഒരു അത്ഭുതലോകത്തെത്തിയപോലെ! വണ്ടി പാര്‍ക്ക് ചെയ്ത് എന്നെ ലാബിലേയ്ക്ക് കൂട്ടിക്കൊണ്ടുപോയി. ഒമാനി വേഷമണിഞ്ഞ, താടി നീട്ടിവളര്‍ത്തിയ ഒരു സാത്വികന് ലാബ് സൂപ്പര്‍വൈസറുടെ കസേരയിലിരിക്കുന്നു. നിറഞ്ഞ ചിരിയോടെ എഴുന്നേറ്റ് കൈനീട്ടി ഹസ്തദാനം ചെയ്തു. എന്റെ പിരിമുറുക്കം പാതി കുറഞ്ഞു! പേര് പറഞ്ഞു, ‘‘അബ്ദുള്ള അല് മഖ്ബാലി''\nരാവിലെ തന്നെ എഴുന്നേറ്റ് റെഡിയായി കാന്റീനിലേയ്ക്ക് നടന്നു. നിറയെ ആളുകളാണ്. ആവശ്യമുള്ളത് എടുത്ത് കഴിക്കാം. കോണ്ടിനെന്റല്, അറബിക്ക്, ഇന്ത്യന് സ്‌റ്റൈലിലുള്ള ഭക്ഷണങ്ങളുണ്ട്. പല രാജ്യക്കാരായ ആളുകള് ഇടകലര്‍ന്നിരുന്ന് ഭക്ഷണം കഴിക്കുന്ന കൗതുകകരമായ കാഴ്ച!\nഅത്ര വലുതൊന്നുമല്ല ലാബ്.\nലാബില് കയറണമെങ്കില് കവറോളും (പാന്റും ഷര്‍ട്ടും ചേര്‍ന്നൊരു സാധനം!) സേഫ്റ്റി ഷൂസും, സുരക്ഷാ കണ്ണടയും (സേഫ്റ്റി ഗോഗ്ള്‍സ്) നിര്‍ബന്ധം. കവറോള് അവിടെയുണ്ട്. എന്റെ സൈസിലുള്ള ഷൂസ് ഇല്ല. അത് അടുത്ത ദിവസത്തെ ഫ്‌ളൈറ്റില് എത്തിക്കാന് ഏര്‍പ്പാട് ചെയ്തു. റൂം റെഡിയായിട്ടുണ്ട്. ലഞ്ച് സമയം കഴിഞ്ഞിരുന്നു. പക്ഷേ നേരത്തേ പറഞ്ഞു വച്ചിട്ടുണ്ട്. അബ്ദുള്ള എന്നോടൊപ്പം കാന്റീനിലേയ്ക്ക് വന്നു. വിശാലമായ കാന്റീന് ഒരു ഫൈവ്സ്റ്റാര് റെസ്റ്റോറന്റിനെ ഓര്‍മിപ്പിച്ചു. അവിടുത്തെ സ്റ്റുവാര്‍ഡിനെ പരിചയപ്പെടുത്തി. ഭക്ഷണ സമയമൊക്കെ പറഞ്ഞുതന്നു. കുറച്ചു ഭക്ഷണം കഴിച്ചു. താവൂസ് എന്നൊരു കമ്പനിക്കാണ് ഭക്ഷണത്തിന്റേയും സ്‌കീപ്പിങ്ങിന്റേയും ചുമതലകള്. അബ്ദുള്ള തന്നെ കൂടെ വന്ന് റൂം കാണിച്ചുതന്നു. നല്ല സൗകര്യമുള്ള മുറി. ഫ്രിഡ്ജും ടി.വിയുമൊക്കെയുണ്ട്. ടോയ്ലെറ്റ് വരാന്തയിലേയ്ക്കാണ് തുറക്കുന്നത്. അതുകൊണ്ട് മുറിയില്‍നിന്ന് വരാന്തയിലിറങ്ങിവേണം ടോയ്ലെറ്റില് പോവാന്. എല്ലാം നല്ല വൃത്തിയുള്ള മുറികള്. മുറി പൂട്ടുന്ന ഏര്‍പ്പാടില്ല. രാവിലെ7മണിമുതല് വൈകിട്ട്5വരെയാണ് ലാബ് സമയം. ഉച്ചക്ക് 12 മണിയോടെ ലഞ്ച് കഴിക്കാം. അതു കഴിഞ്ഞാല് 1.30 ആവുമ്പോള് ലാബിലെത്തിയാല് മതി. സമയം നാലു മണിയോട് അടുക്കുന്നതേയുള്ളൂ. അബ്ദുള്ള പോയശേഷം ഇനിയെന്ത് എന്നാലോചിച്ച് കുറച്ചുനേരം വരാന്തയിലൂടെ നടന്നു. അതിനിടക്ക് മൂന്നു നാലുപേര് എന്നെക്കടന്നു പോയി. അവര് സംസാരിച്ചിരുന്നത് മലയാളത്തിലാണെന്ന് എനിക്കു തോന്നി. എന്തായാലും അവിടെ മലയാളികള് ഉണ്ടാവുമെന്നും കണ്ടുപിടിക്കാമെന്നും ഒരു തോന്നലുണ്ടായി.\nരാത്രിയായപ്പോള് അബ്ദുള്ള റൂമില് വന്നു. സുഖവിവരങ്ങള് ചോദിച്ചു. കൂട്ടത്തില് രണ്ടു ജോടി കവറോളും ഗോഗ്ള്‍സും തന്നു. നാളെയേ ഷൂസ് എത്തൂ. തല്ക്കാലം ഇട്ടിരിക്കുന്ന ഷൂസുമായി നാളെ വന്നോളൂ എന്നുപറഞ്ഞ് അദ്ദേഹം പോയി. വളരെ സൗമ്യനായ മനുഷ്യന്. സംസാരിക്കുന്നതു തന്നെ വളരെ മൃദുവായിട്ടാണ്. ഒരു സൂപ്പര്‍വൈസറുടെ തലക്കനമൊന്നും കാണിക്കുന്നില്ല. വളരെ സമാധാനം തോന്നി.\nരാവിലെ തന്നെ എഴുന്നേറ്റ് റെഡിയായി കാന്റീനിലേയ്ക്ക് നടന്നു.6മണി മുതലാണ് ക്യാന്റീന്. നിറയെ ആളുകളാണ്. ആവശ്യമുള്ളത് എടുത്ത് കഴിക്കാം. കോണ്ടിനെന്റല്, അറബിക്ക്, ഇന്ത്യന് സ്‌റ്റൈലിലുള്ള ഭക്ഷണങ്ങളുണ്ട്. പല രാജ്യക്കാരായ ആളുകള് ഇടകലര്‍ന്നിരുന്ന് ഭക്ഷണം കഴിക്കുന്ന കൗതുകകരമായ കാഴ്ച!\n7 മണിക്ക് ലാബിലെത്തി. അബ്ദുള്ള അവിടത്തെ സേഫ്റ്റി കാര്യങ്ങളെക്കുറിച്ചും ലാബിന്റെ മൊത്തം പ്രവര്‍ത്തനത്തെപ്പറ്റിയുമൊക്കെ പറഞ്ഞു തന്നു. ശേഷം ലാബിലെ അനാലിസിസ് ഹാളിലേയ്ക്ക് കൊണ്ടുപോയി. അവിടെ ഒരാള് നിറഞ്ഞ ചിരിയോടെ നില്‍ക്കുന്നു! എന്റെ യാത്രാപ്രശ്‌നം പരിഹരിച്ചുതന്ന ജാസിം എന്ന ജാസിം - അല് -ഡാര്‍വിഷി! പെട്ടെന്ന് ചങ്ങാതിയായി! സുലൈമിന് അതത്ര പിടിച്ച ഒരു മട്ടു കാണുന്നില്ല! അവിടത്തെ വര്‍ക്കുകളെപ്പറ്റി പറഞ്ഞു തന്നു. അത്ര വലിയ വര്‍ക്കുകളൊന്നുമില്ല. അല്‍പം ആഞ്ഞു പിടിച്ചാല് രണ്ടോ മൂന്നോ മണിക്കൂര്‍കൊണ്ട് തീര്‍ക്കാവുന്നതേയുള്ളൂ എന്നെനിക്ക് മനസ്സിലായി.\nവ്യാഴാഴ്ചയായാല് സുലൈമിന് വലിയ സന്തോഷമാണ്, അന്ന് പാട്ടും ബഹളവുമൊക്കെയാവും. ഞാന് ജാസിമിനോട് കാര്യം തിരക്കി. ജാസിം ചിരിച്ചുകൊണ്ട് പറഞ്ഞു, ‘‘വെള്ളിയാഴ്ചയാണ് കശാപ്പ് ചെയ്യാനുള്ള ആടിനെയും കാളയേയുമൊക്കെ കൊണ്ടുവരുന്നത്.’’\nഅന്നേ അവിടെ വലിയ കമ്പ്യൂട്ടര് നെറ്റ്വര്‍ക്കും ഇന്റര്‍നെറ്റുമൊക്കെ ഉണ്ടായിരുന്നു. വൈകിട്ട്4മുതല് രാവിലെ 8 വരെ എല്ലാവര്‍ക്കും ഇന്റര്‍നെറ്റ് അക്‌സെസ് ചെയ്യാം. ബാക്കി സമയം ബ്ലോക്ക് ചെയ്തിരിക്കും. ലബോറട്ടറി ഇന്‍ഫൊര്‍മേഷന് സിസ്റ്റം എന്ന ലിംസ് പ്ലാറ്റ്‌ഫോമിലാണ് അനാലിസിസ് റിപ്പോര്‍ട്ടുകളൊക്കെ തയ്യാറാക്കുന്നതും അയയ്ക്കുന്നതും. ജാസിം വളരെ സൗഹൃദപരമായാണ് പെരുമാറിയിരുന്നത്. സുലൈം തിരിച്ചും! അയാള് ചെയ്യുന്ന അനാലിസിസ് കഴിഞ്ഞാല് അതിന്റെ കുപ്പികളും ബീക്കറുകളുമൊക്കെ എന്റെ ടേബ്ബിളിലെ സിങ്കില് കൊണ്ടു വയ്ക്കും. അതൊക്കെ ഞാന് കഴുകണം എന്നൊരു ധിക്കാരപരമായ നിലപാട്! സൊല്യൂഷനുകള് തീര്‍ന്നാല് എടുത്തുകൊണ്ടു വയ്ക്കാന് എന്നോട് ആവശ്യപ്പെടാന് തുടങ്ങി. ഞാന് അബ്ദുള്ളയോട് പറഞ്ഞു, ‘‘ഞാന് ലാബ് അസിസ്റ്റൻറ് അല്ല, കെമിസ്റ്റ് ആണ്. എന്റെ ജോലിയുടെ ഭാഗമായുള്ള ക്ലീനിങ് ഒക്കെ ഞാന് തന്നെ ചെയ്യും, മറ്റൊരാള് ചെയ്യുന്നത് ക്ലീന് ചെയ്യാന് എനിക്ക് പറ്റില്ല.''\nഅബ്ദുള്ള അത് ഗൗരവമായെടുത്ത്, സുലൈമിനെ വിളിച്ച് സംസാരിച്ചു. പിന്നീട് വലിയ പ്രശ്‌നമുണ്ടായില്ലെങ്കിലും എന്നോട് ഒരു നീരസം അയാള്‍ക്കുള്ളതായി തോന്നി. വ്യാഴാഴ്ചയായാല് സുലൈമിന് വലിയ സന്തോഷമാണ്, അന്ന് പാട്ടും ബഹളവുമൊക്കെയാവും. ഞാന് ജാസിമിനോട് കാര്യം തിരക്കി. ജാസിം ചിരിച്ചുകൊണ്ട് പറഞ്ഞു, ‘‘വെള്ളിയാഴ്ചയാണ് കശാപ്പ് ചെയ്യാനുള്ള ആടിനെയും കാളയേയുമൊക്കെ കൊണ്ടുവരുന്നത്. അതിനേ ബിസ്മി ചൊല്ലി അറുക്കുന്ന ചുമതല ഈ കക്ഷിക്കാണ്. അതിന്റെ സന്തോഷമാണിത്!''\nഎനിക്ക് അത്ഭുതവും പരവേശവും തോന്നി.\nജാസിം പറഞ്ഞിട്ടാണ് അവിടത്തെ സ്ഥിതിഗതികള് ഏകദേശം മനസ്സിലായത്. ഓയില് ഡ്രില്ലിംഗിലും ഓപ്പറേഷനുകളിലും ഇന്‍സ്ട്രുമെന്റേഷനിലുമെല്ലാം വിദേശികളാണ് പി.ഡി.ഒയില് അധികവും. അതുകൊണ്ട് നാട്ടുകാരെ റിക്രൂട്ട് ചെയ്യുന്ന 'ഒമനൈസേഷന്' എന്ന പരിപാടി പി.ഡി. ഒ യില് തുടങ്ങി. അതനുസരിച്ച് ആദ്യം ലബോറട്ടറിയാണ് ഒമനൈസേഷനായി അവര് തെരഞ്ഞെടുത്തത്. ഒമാനികളെ ട്രെയിനിങ് നല്‍കി കെമിസ്റ്റ് ആക്കി നിയമിച്ച് ലബോറട്ടറികളില്‍നിന്ന് മറ്റു രാജ്യക്കാരെ പൂര്‍ണമായും ഒഴിവാക്കി. പക്ഷേ അപ്പോഴാണ് കുഴപ്പമായത്. ലാബിന്റെ പ്രവര്‍ത്തനങ്ങളെ അത് ബാധിച്ചു. നാട്ടുകാരായ പല കെമിസ്റ്റുമാര്‍ക്കും വേണ്ട രീതിയില് പ്രവര്‍ത്തിക്കാന് കഴിഞ്ഞില്ല. ഗത്യന്തരമില്ലാതെ ഓരോ പ്രൊജക്റ്റുകളുടെ പേരും പറഞ്ഞ് കോണ്‍ട്രാക്റ്റ് അടിസ്ഥാനത്തില് കെമിസ്റ്റുമാരെ നിയമിച്ച് പ്രവര്‍ത്തനങ്ങള് സുഗമമാക്കാന് തീരുമാനിച്ച് ജിയോകെം എന്ന ദുബായ് കമ്പനിയുമായി കരാറൊപ്പിട്ടു. അങ്ങനെ പി.ഡി.ഒ യുടെ ഓരോ ലാബിലും ഓരോ കരാര് അടിസ്ഥാനത്തിലുള്ള കെമിസ്റ്റുമാര്. അക്കൂട്ടത്തില് ബാഹ്ജ ലാബില് ഞാനും.\nപത്തുമണിയോടെ ലാബില് ക്ലീനിങ്ങിനായി ഒരു പയ്യന് വന്നു. മെലിഞ്ഞ് ഒരു 20-21 വയസ്സുതോന്നിക്കുന്ന പയ്യന്. അവനവിടം ക്ലീന് ചെയ്തശേഷം എന്റടുത്തേക്കുവന്നു. കര്‍ണ്ണാടകക്കാരനാണ് - റയീസ് അഹമ്മദ്. അവനെപ്പറ്റി ഒരുപാട് പറയാനുണ്ട്. അത് പിന്നീടാകാം. ഞാന് കേരളത്തില് നിന്നാണെന്ന് പറഞ്ഞപ്പോള് തൊട്ടടുത്ത ഓഫീസില് കമ്പ്യൂട്ടര് സെക്ഷനില് മലയാളികളുണ്ട്, അവരെ പരിചയപ്പെടുത്തിത്തരാം എന്നായി അവന്. അങ്ങനെ രണ്ടുപേരെ പരിചയപ്പെടുത്തിത്തന്നു. തലേദിവസം വരാന്തയിലൂടെ മലയാളം സംസാരിച്ചുപോയവര്! അവര്‍ക്കും സന്തോഷമായി. അവിടെ ലാബില് വരുന്ന ആദ്യത്തെ മലയാളിയാണത്രേ ഞാന്! ലാബില് എപ്പോഴും ധാരാളം കുടിവെള്ളം ലഭ്യമായിരിക്കും. അവിടെയുള്ളവര്‍ക്ക് അത് ഉപയോഗിക്കാം. മറ്റു സെക്ഷനുകളിലുള്ളവര്‍ക്ക് കുടിവെള്ളക്കുപ്പികള് കാശുകൊടുത്ത് വാങ്ങണം. അതുകൊണ്ട് ലാബിലുള്ളവരുമായി കണക്ഷന് ഉണ്ടാക്കാന് എല്ലാവര്‍ക്കും വലിയ താല്പര്യമാണ്. കമ്പ്യൂട്ടറിലുള്ള ഒരാള് എറണാകുളത്തുനിന്നും മറ്റേയാള് കൊട്ടാരക്കരയില്‍നിന്നുമാണ്. അവര് അവരുടെ റൂമിലേക്ക് ക്ഷണിച്ചു. പിന്നീടുള്ള ദിവസങ്ങളില് വൈകുന്നേരങ്ങളില് ഏതെങ്കിലും ഒരു റൂമില് ഒത്തുകൂടുക പതിവായി.\n‘‘നിങ്ങളുടെ കോണ്‍ട്രാക്ടര് ഒരു കള്ളനാണ്. ഇവിടെ അയാള് വിടുന്ന കെമിസ്റ്റുമാര് ജോലി ഇവിടെ വന്നാണ് പഠിക്കുന്നത്'' എന്നയാള് പറഞ്ഞു.\nഞാന് റൂമൊക്കെ ഒന്ന് അറേഞ്ച് ചെയ്തിട്ട് ആദ്യം ചെയ്തത് കൂടെക്കൊണ്ടുപോയ കലണ്ടര് ഭിത്തിയില് തൂക്കുകയാണ്. ചെന്ന ദിവസം 90 എന്ന് മാര്‍ക്ക് ചെയ്തു. അടുത്ത ദിവസം 89, അങ്ങനെ ഓരോ ദിവസവും കൗണ്ട്ഡൗണ് ചെയ്യാന് തുടങ്ങി! രാവിലെ എഴുന്നേറ്റാല് ആദ്യം ചെയ്യുന്നത് ആ ദിവസം കലണ്ടറില് വെട്ടിക്കളഞ്ഞ് ഒരു ദിവസം കുറയ്ക്കുകയാണ്! ദിവസങ്ങള്‍ക്ക് നീളം കൂടിയെന്നും പതിയെയാണ് ദിവസങ്ങള് കഴിയുന്നതെന്നും തോന്നിത്തുടങ്ങി!\nനാലഞ്ചുദിവസങ്ങള് കഴിഞ്ഞപ്പോള് ജാസിമിന് ഡ്യൂട്ടി കഴിയാറായി. ഇനി 14 ദിവസം കഴിഞ്ഞേ വരൂ. പകരം വരുന്നത് മൊഹമ്മദ് അല് സപ്തിയാണ്. മൊഹമ്മദ് വളരെ നല്ലൊരു ചെറുപ്പക്കാരന്. വേഗം സൗഹൃദത്തിലായി. ജാസിം ഇടയ്ക്കിടക്ക് വിളിച്ച് വിവരങ്ങള് അന്വേഷിക്കും. മൊഹമ്മദും സുലൈമിന്റെ എന്നോടുള്ള പ്രവര്‍ത്തികള് വീക്ഷിച്ചുകൊണ്ടിരുന്നു. ചില സമയങ്ങളില് ശാസിക്കുകയും ചെയ്തു. ജാസിം പോയതോടൊപ്പം അബ്ദുള്ളയും പോയി. പകരം വന്നത് റാഷിദ് അല് സഖ്വാനി എന്നൊരു പക്കാ മുടരന്! ചുരുണ്ടമുടിയും ആകാരവുമൊക്കെ ഒരു ആഫ്രിക്കന് വംശജനെ ഓര്‍മിപ്പിച്ചു. ജോലികഴിഞ്ഞാല് മറ്റ് ക്യാമ്പുകളിലെ ലാബുകളിലുള്ള മലയാളി കെമിസ്റ്റുകളുമായി ഫോണില് സംസാരിക്കുക പതിവാണ്. ഒരുദിവസം റാഷിദ് ലാബിലേയ്ക്ക് വരുമ്പോള് ഞാനങ്ങനെ ഒരാളുമായി ഫോണില് സംസാരിക്കുകയാണ്. അതയാള്‍ക്ക് പിടിച്ചില്ല. അഹമ്മദിനോട് ‘‘ഇയാളെന്താ ഫോണ് ചെയ്തുകൊണ്ടിരിക്കുന്നത്, ഇയാള്‍ക്ക് ജോലി കൊടുക്കൂ'' എന്നാക്രോശിച്ചു.\nഅഹമ്മദ് ‘‘അതിന് അയാള് ജോലിയെല്ലാം ചെയ്തു കഴിഞ്ഞല്ലോ.'' എന്നു പറഞ്ഞു.\nറാഷിദിന് അതത്ര പിടിച്ചില്ല. തിരികെ ഓഫീസിലേയ്ക്ക് നടന്നപ്പോള് ഞാനും പിറകേ ചെന്നു. ‘‘എനിക്ക് തന്നിട്ടുള്ള ജോലികളെല്ലാം കൃത്യമായി ചെയ്തുതീര്‍ത്തിട്ടുണ്ട്. വേറേ ജോലിയുണ്ടെങ്കില് പറഞ്ഞാല് ചെയ്യാം. ജോലി ചെയ്യാതെ ഫോണ് ചെയ്യാറില്ല'' എന്നു ഞാന് പറഞ്ഞത് അയാള്‍ക്കത്ര പിടിച്ചില്ല.\n‘‘ഞാന് ജോലി പഠിക്കാന് വന്നതല്ല. ഇന്ത്യയിലെ പ്രധാനപ്പെട്ട ഒരു കമ്പനിയില് 15 കൊല്ലത്തെ പരിചയമുണ്ടെനിക്ക്'', ഞാന് പറഞ്ഞതുകേട്ടപ്പോള് വിശ്വാസം വരാതെ അയാള് എന്നെ നോക്കി.\n‘‘അത്ര വലിയ കമ്പനിയാണോ? എത്ര ജോലിക്കാരുണ്ട് അവിടെ?''\nഅയാളുടെ കണ്ണിലൊരു അത്ഭുതഭാവം!\n‘‘അത്രയും വലിയ കമ്പനിയോ!'' (അന്ന് പി.ഡി.ഒയില് 5000ല് താഴെ ജീവനക്കാരേയുണ്ടായുള്ളൂ. അതുവച്ച് പി.ഡി.ഒ യെക്കാളും വളരെ വലിയ കമ്പനിയാവും ഫാക്ട് എന്ന് അയാള് കണക്കുകൂട്ടി!)\nകിട്ടിയ അവസരം ഞാന് പാഴാക്കിയില്ല. ‘‘ഞങ്ങള്‍ക്ക് ഫ്രീ ക്വാര്‍ട്ടേഴ്‌സുണ്ട്. കുട്ടികള്‍ക്ക് ഫ്രീയായി പഠിക്കാന് സ്‌കൂളുകളുണ്ട്. മറ്റെല്ലാ സൗകര്യങ്ങളുമുള്ള വലിയ ടൗണ്‍ഷിപ്പുണ്ട്..''\nറാഷിദിന്റെ മുഖം കുനിഞ്ഞു. എന്നിട്ടയാള് പതിയെ പറഞ്ഞു, ‘‘ദെന് യുവര് കമ്പനി ഈസ് എ വെരിഗുഡ് കമ്പനി!''\n‘‘ദെന് വൈ ഡിഡ് യു കം ഹിയര്?'' ഇത്രയും സൗകര്യമൊക്കെ ഉപേക്ഷിച്ച് എന്തിനാണ് വന്നതെന്നാണ് ചോദ്യം. അതിന്റെ മുന എനിക്ക് പിടിക്കിട്ടി!\nഞാന് അലക്ഷ്യമായി പറഞ്ഞു, ‘‘ഹി കോള്‍ഡ് മി ആന്‍ഡ് റിക്വസ്റ്റെഡ് മൈ സര്‍വീസ്. ഐ അക്‌സെപ്റ്റഡ് ഇറ്റ് ഫോര് എ ചെയ്ഞ്ച്. ഐ വില് റിട്ടേണ് ടു മൈ കമ്പനി ആഫ്റ്റര് ത്രീ മന്ത്‌സ്!''\nഅയാള്‍ക്ക് അത്ഭുതം! ഇതുവരെ ആരും ഇങ്ങനെ പറഞ്ഞിട്ടില്ല!\nഞാന് പറയും എന്ന് ഞാനും!\nഅയാള് നിലംപരിശായി എന്ന് എനിക്ക് മനസ്സിലായി.\nപതിയെ ഭാവത്തിലൊക്കെ മാറ്റം വന്നു.\nസംബോധന ചെയ്യുന്നത് ‘‘മൈ ഫ്രണ്ട്'' എന്നായി!\nകമ്പ്യൂട്ടറിലെ മലയാളികളോട് അയാള് സംസാരിച്ചപ്പോള് അവര് പറഞ്ഞു, ‘‘അയാള്‍ക്ക് ഇവിടെ വരേണ്ട ആവശ്യമൊന്നുമില്ല, അവിടെ നല്ലൊരു കമ്പനിയില് നല്ല ജോലിയുള്ള ആളാണ്. വെറുതേയൊരു ചേയ്ഞ്ചിനു വന്നതാണ്. അയാള് ഇവിടെ നില്‍ക്കാനൊന്നും പോവുന്നില്ല.''\nഅതോടെ റാഷിദിന് എന്നോട് അല്പം ബഹുമാനമൊക്കെ തോന്നിത്തുടങ്ങി!\nആ ബഹുമാനം പതിന്മടങ്ങ് വര്‍ദ്ധിക്കാന് ഒരു സംഭവം പിറകേയുണ്ടായി! ▮\nഫാക്ട് മണ്ണുപരിശോധനാകേന്ദ്രം തലവനായിരുന്നു. ചിത്രകാരനാണ്.


ബംഗാളിൽ സി.പി.എം വോട്ട് കൂട്ടത്തോടെ ബി.ജെ.പിയിൽ, പിടിച്ചു നിന്ന് മമത – Chandrika Daily\nBy ചന്ദ്രിക വെബ് ഡെസ്‌ക് / May 23, 2019\nബംഗാളിൽ സി.പി.എം വോട്ട് കൂട്ടത്തോടെ ബി.ജെ.പിയിൽ, പിടിച്ചു നിന്ന് മമത\nകൊൽക്കത്ത: പശ്ചിമ ബംഗാളിൽ സി.പി.എമ്മുകാർ കൂട്ടത്തോടെ ബി.ജെ.പിക്ക് വോട്ടുചെയ്തു എന്ന ആരോപണം ശരിവെച്ച് ലോക്‌സഭാ തെരഞ്ഞെടുപ്പ് ഫലം. ഒടുവിൽ ലഭിക്കുന്ന ഫലമനുസരിച്ച് 17 സീറ്റുകളിൽ ബി.ജെ.പി ലീഡ്…\nകൊൽക്കത്ത: പശ്ചിമ ബംഗാളിൽ സി.പി.എമ്മുകാർ കൂട്ടത്തോടെ ബി.ജെ.പിക്ക് വോട്ടുചെയ്തു എന്ന ആരോപണം ശരിവെച്ച് ലോക്‌സഭാ തെരഞ്ഞെടുപ്പ് ഫലം. ഒടുവിൽ ലഭിക്കുന്ന ഫലമനുസരിച്ച് 17 സീറ്റുകളിൽ ബി.ജെ.പി ലീഡ് ചെയ്യുമ്പോൾ 24 സീറ്റുകളിൽ മമതാ ബാനർജിയുടെ തൃണമൂൽ കോൺഗ്രസ് മുന്നിലാണ്. ഒരുകാലത്ത് ശക്തികേന്ദ്രമായിരുന്ന ബംഗാളിൽ ഒരിടത്തുപോലും ലീഡ് ചെയ്യാൻ സി.പി.എമ്മിന് കഴിഞ്ഞില്ലെന്നു മാത്രമല്ല, വോട്ടുവിഹിതത്തിൽ ഭീമമായ ഇടിവ് സംഭവിക്കുകയും ചെയ്തു. ബി.ജെ.പിയുടെ വോട്ടുവിഹിതത്തിലുണ്ടായ വൻ വർധനവ് സി.പി.എമ്മിന്റെ പരമ്പരാഗത വോട്ടുകൾ വന്നുചേർന്നതു കൊണ്ടാണെന്നാണ് മനസ്സിലാവുന്നത്.\n2014 ലോക്‌സഭാ തെരഞ്ഞെടുപ്പിൽ ബംഗാളിൽ സി.പി.എമ്മിന് 29.71 ശതമാനം വോട്ടുകളാണുണ്ടായിരുന്നത്. രണ്ട് സീറ്റുകൾ ജയിക്കുകയും ചെയ്തു. തൃണമൂൽ കോൺഗ്രസിന് 39.05 ശതമാനവും ബി.ജെ.പിക്ക് 17.02 ശതമാനവും വോട്ടുകൾ ലഭിച്ചു.\n2016 നിയമസഭാ തെരഞ്ഞെടുപ്പിൽ സി.പി.എം വോട്ടുവിഹിതം 10 ശതമാനം കുറഞ്ഞ് 19.7 ശതമാനത്തിലേക്കു വീണു. തൃണമൂൽ കോൺഗ്രസ് നില മെച്ചപ്പെടുത്തി 44.9 ലേക്ക് മുന്നേറി. ബി.ജെ.പിയുടെ വോട്ടുവിഹിതത്തിൽ ഇടിവുണ്ടായി. മൂന്ന് സീറ്റുകൾ മാത്രം നേടിയ ബി.ജെ.പിക്ക് 10.2 ശതമാനമാണ് വോട്ടുകൾ കിട്ടിയത്.\n2019-ൽ ഇതുവരെ ലഭിച്ച വിവരങ്ങൾ പ്രകാരം സി.പി.എം വോട്ടുവിഹിതം വെറും 6.6 ശതമാനമാണ്. ബി.ജെ.പിയാകട്ടെ 38.9 ശതമാനത്തിലേക്ക് വൻ മുന്നേറ്റവും നടത്തി. തൃണമൂലിന്റെ വോട്ടുവിഹിതം 44.8 ശതമാനത്തിൽ നിൽക്കുമ്പോൾ ബി.ജെ.പിക്കു കിട്ടിയ വോട്ടിൽ സിംഹ ഭാഗവും സി.പി.എമ്മിന്റേതാണെന്ന് വ്യക്തമാവുകയാണ്.\nബംഗാളിൽ കോൺഗ്രസിന്റെ വോട്ടുവിഹിതത്തിലും ഇടിവുണ്ടായിട്ടുണ്ട്. 2016-ൽ 12.3 ശതമാനം വോട്ടുണ്ടായിരുന്ന കോൺഗ്രസിന് ഇത്തവണ 5.40 ശതമാനം വോട്ടാണുള്ളത്.\nCategories: Video Stories Tags: bengal, cpim, CPM, election, Mamata


4malayalees - യുഎഇയില് സ്ഥിരതാമസത്തിനുള്ള ആദ്യ വിസ എം എ യൂസഫലിക്ക് ; ആജീവനാന്തം യുഎഇയിലേയ്ക്ക് യാത്ര ചെയ്യുന്നതിനും താമസിക്കുന്നതിനും സൗകര്യമൊരുക്കുന്ന ഗോള്‍ഡ് കാര്‍ഡ് വിസ ലഭിച്ചത് അഭിമാനകരമെന്ന് യൂസഫലി\nയുഎഇയില് സ്ഥിരതാമസത്തിനുള്ള ആദ്യ വിസ എം എ യൂസഫലിക്ക് ; ആജീവനാന്തം യുഎഇയിലേയ്ക്ക് യാത്ര ചെയ്യുന്നതിനും താമസിക്കുന്നതിനും സൗകര്യമൊരുക്കുന്ന ഗോള്‍ഡ് കാര്‍ഡ് വിസ ലഭിച്ചത് അഭിമാനകരമെന്ന് യൂസഫലി\nയുഎഇയില് സ്ഥിരതാമസത്തിനുള്ള ആദ്യ വിസ പ്രവാസി വ്യവസായിയും ലുലു ഗ്രൂപ്പ് ചെയര്‍മാനുമായ എം എ യൂസഫലിയ്ക്ക്. ഫെഡറല് അതോരിറ്റി പോര് ഐഡന്റിറ്റി ആന്റ് സിറ്റിസണ്‍ഷിപ്പില് നിന്നാണ് അദ്ദേഹം ഗോള്‍ഡ് കാര്‍ഡ് വിസ സ്വീകരിച്ചത്. ആജീവനാന്തം യുഎഇയിലേയ്ക്ക് യാത്ര ചെയ്യുന്നതിനും താമസിക്കുന്നതിനും സൗകര്യമൊരുക്കുന്നതായണ് ഗോള്‍ഡ് കാര്‍ഡ് വിസ.\nജനറല് ഡയറക്ടഴ്‌സ് ഓഫ് റസിഡന്‍സി എക്‌സിക്യുട്ടീവ് ഡയറക്ടര് ബ്രി. സയീദ് അല് ഷംസി യൂസഫലിക്ക് ഗോള്‍ഡ് കാര്‍ഡ് വിസ പതിച്ച പാസ്‌പോര്‍ട്ട് നല്‍കി. 100 ബില്യണ് ഡോളര് നിക്ഷേപമുള്ള 6800 നിക്ഷേപകര്‍ക്കാണ് യുഎഇ ആദ്യ ഘട്ടത്തില് ഗോള്‍ഡ് കാര്‍ഡ് വിസ അനുവദിക്കുക.\nയുഎഇയുടെ ആദ്യ ഗോള്‍ഡ് കാര്‍ഡ് വിസ ലഭിച്ചത് ആഗോള നിക്ഷേപക സമൂഹത്തിനുള്ള അംഗീകാരമായാണ് കാണുന്നതെന്ന് യൂസഫലി പ്രതികരിച്ചു. യുഎഇ സ്ഥിരതാമസ വിസ ലഭിച്ച ഇന്ന് തനിക്ക് ജീവിതത്തിലെ ഏറ്റവും പ്രധാനപ്പെട്ട ദിവസമാണെന്നും താന് അഭിമാനിതനും വിനയാന്വിതനുമാകുകയാണെന്നും യൂസഫലി പറഞ്ഞു. ജീവിതത്തിലെ ഒരു നാഴികക്കല്ലാണിത്. ആദ്യമായി ഇവിടെ കാലുകുത്തിയ 1973 മുതല് നാലര പതിറ്റാണ്ടിലധികമുള്ള കാലം യുഎഇയില് താമസിച്ചു വരുന്ന തനിക്ക് ഏറ്റവും ആശ്രയമായ അഭയസ്ഥാനം യുഎഇ തന്നെയാണെന്ന് അദ്ദേഹം ചൂണ്ടിക്കാട്ടി. താന് സ്വപ്നം കണ്ടതിലധികം യുഎഇ തന്നെ സ്‌നേഹിച്ചെന്നും യൂസഫലി പറഞ്ഞു.\n200ലേറെ രാജ്യങ്ങളില് നിന്നുള്ളവര് താമസിക്കുന്ന യുഎഇയില് കൂടുതലായി വിദേശ നിക്ഷേപം ആകര്‍ഷിക്കുന്നതിനായാണ് യുഎഇ ദീര്‍ഘകാല വിസ അനുവദിക്കുന്നത്.


കേരള മീഡിയ അക്കാദമി മാധ്യമ അവാര്‍ഡുകള്‍ക്ക് എന്‍ട്രി ക്ഷണിച്ചു | Kerala Media Academy\nകേരള മീഡിയ അക്കാദമി മാധ്യമ അവാര്‍ഡുകള്‍ക്ക് എന്‍ട്രി ക്ഷണിച്ചു\nകേരള മീഡിയ അക്കാദമിയുടെ 2018 ലെ മാധ്യമ അവാര്‍ഡുകള്‍ക്ക് എന്‍ട്രി ക്ഷണിച്ചു. 2018 ജനുവരി ഒന്നു മുതല് ഡിസംബര് 31 വരെ മാധ്യമങ്ങളില് പ്രസിദ്ധീകരിച്ച റിപ്പോര്‍ട്ടുകളാണ് പരിഗണിക്കുന്നത്.\nറിപ്പോര്‍ട്ടില്/ഫോട്ടോയില് ലേഖകന്റെ/ഫോട്ടോഗ്രാഫറുടെ പേര് ചേര്‍ത്തിട്ടില്ലെങ്കില് സ്ഥാപനത്തിന്റെ മേലാധികാരിയുടെ ഇതു സംബന്ധിച്ച സാക്ഷ്യപത്രം ഹാജരാക്കേണ്ടതാണ്. ഒരാള്‍ക്ക് പരമാവധി മൂന്ന് എന്‍ട്രികള് വരെ അയയ്ക്കാം. എന്‍ട്രിയുടെ ഒരു ഒറിജിനലും മൂന്ന് കോപ്പികളും സഹിതം 2019 ആഗസ്ത് 10 വൈകിട്ട്5മണിക്കകം സെക്രട്ടറി, കേരള മീഡിയ അക്കാദമി, കാക്കനാട്, കൊച്ചി – 682 030 എന്ന വിലാസത്തില് ലഭിക്കണം. അയയ്ക്കുന്ന കവറിനുപുറത്ത് ഏത് വിഭാഗത്തിലേയ്ക്കുളള എന്‍ട്രിയാണ് എന്ന് രേഖപ്പെടുത്തണം. ഫോട്ടോകള് 10 x 8 വലുപ്പത്തില് പ്രിന്റുകള് തന്നെ നല്‍കണം.\n2018 – ലെ ദൃശ്യമാധ്യമപ്രവര്‍ത്തകനുളള അവാര്‍ഡിന് പ്രേക്ഷകര്‍ക്കും പേര് നിര്‍ദ്ദേശിക്കാവുന്നതാണ്. ഏതു മേഖലയിലെ ഏതു പ്രോഗ്രാമാണ് ശുപാര്‍ശ ചെയ്യുന്നത് എന്നും രേഖപ്പെടുത്തേണ്ടതുണ്ട്. പ്രേക്ഷകര്‍ക്ക് അക്കാദമിയുടെ വിലാസത്തിലോ [email protected] എന്ന ഇ-മെയിലിലോ ശുപാര്‍ശ അയയ്ക്കാം.


സെെറൺ മുഴങ്ങി, ഫ്ലാറ്റ് പൊളിക്കാൻ ഇനി മിനിറ്റുകൾ മാത്രം | PravasiExpress\nHome Good Reads സെെറൺ മുഴങ്ങി, ഫ്ലാറ്റ് പൊളിക്കാൻ ഇനി മിനിറ്റുകൾ മാത്രം\nകൊച്ചി: മരടിലെ ഫ്ലാറ്റ് പൊളിക്കുന്നതിനുള്ള ഒരുക്കങ്ങൾ എല്ലാം പൂർത്തിയായി. ആദ്യം പൊളിക്കുക ഹോളിഫെയ്ത് എച്ച്ടുഒ ഫ്ലാറ്റാണ്.മരടിലെ അനധികൃത ഫ്‌ളാറ്റുകള് നിയന്ത്രിത സ്‌ഫോടനത്തിലൂടെ തകര്‍ക്കുന്നതിനുള്ള ആദ്യ സൈറണ് മുഴങ്ങി. കൃത്യം 10.32നാണ് ആദ്യ സൈറണ് മുഴങ്ങിയത്. രണ്ടാമത്തെ സൈറണ് 10.55നും, മൂന്നാമത്തേത് 10.59ന് നല്‍കും. സൈറണ് അവസാനിക്കുന്നതോടെ സ്‌ഫോടനം നടക്കും.\nനഗരസഭയില് സജീകരിച്ചിരിക്കുന്ന കണ്‍ട്രോള് റൂമില് ജില്ലാ കളക്ടര് അടക്കമുള്ളവരാണ് പ്രവര്‍ത്തനങ്ങള്‍ക്ക് മേല്‍നോട്ടം വഹിക്കുന്നത്. ആദ്യം നിലംപൊത്തുക ഹോളിഫെയ്ത്ത് എച്ച്.ടു.ഒ.യാണ്. വെടിമരുന്നിലേക്ക് തീപടര്‍ത്താന് ബ്ലാസ്റ്റര് വിരലമര്‍ത്തുന്നതോടെ ഒരു ജലപാതംപോലെ ഹോളിഫെയ്ത്ത് കായലോരത്തേക്ക് വീഴും. മില്ലിസെക്കന്‍ഡുകളുടെ വ്യത്യാസത്തിലാവും വിവിധ സ്‌ഫോടനങ്ങള്. അഞ്ചുമിനിറ്റിനുശേഷമാണ് കായലിന്റെ എതിര്‍വശത്തുള്ള ആല്‍ഫ സെറീന്റെ വീഴ്ച.\nചെറിയ റോഡുകള് എല്ലാം ഇപ്പോള് തന്നെ ബ്ലോക്ക് ചെയ്തിട്ടുണ്ട്. പത്തേമുക്കാലിന് ശേഷം ദേശീയ പാതയിലൂടെയുള്ള ഗതാഗതവും നിര്‍ത്തുമെന്ന് കലക്റ്റര് എസ്.സുഹാസ് അറിയിച്ചു.\nഇതിനായുള്ള മുന്നൊരുക്കങ്ങളെല്ലാം നടത്തിക്കഴിഞ്ഞു. പൊളിക്കലിന് കരാറെടുത്ത കമ്പനിയുടെ പൂജ നടന്നു. മരട് ഫ്ലാറ്റുകള് 100 ശതമാനം സുരക്ഷിതമായി വീഴ്ത്താന് കഴിയുമെന്ന് എഡിഫൈസ് എം.ഡി ഉത്കര്‍ഷ് മേത്ത പറഞ്ഞു.\nസമീപത്തെ വീടുകള്‍ക്ക് കേടുപാട് വരില്ല. കായലില് കാര്യമായി അവശിഷ്ടങ്ങള് വീഴില്ലെന്നും എന്നാൽ, പൊടി പ്രശ്നമായേക്കുമെന്നും അദ്ദേഹം കൂട്ടിച്ചേർത്തു. അതേസമയം, ഫയര് എന്‍ജിനുകള് ഉപയോഗിച്ച് പൊടി നിയന്ത്രിക്കാനാകുമെന്നും ഉത്കര്‍ഷ് മേത്ത വ്യക്തമാക്കി.\nPrevious articleഉത്തര്‍പ്രദേശിൽ ട്രക്കുമായി കൂട്ടിയിടിച്ച ബസ് കത്തി 20 പേര് വെന്ത് മരിച്ചു\nNext articleഹോളിഫെയ്ത് മണ്ണിലമർന്നു…


സര്‍ക്കാര് സഹായം ലഭ്യമായില്ല;3വര്‍ഷത്തിനിടെ മഹാരാഷ്ട്രയില് നടന്നത് വന് കര്‍ഷക ആത്മഹത്യ\nഈ വർഷം ജനുവരി മുതൽ മാർച്ച് മാസം വരെയായി 610 പേരാണ് ആത്മഹത്യ ചെയ്തത്.\n21 Jun, 2019 at 11:53 AM\nമൂന്ന് വർഷത്തിനിടെ മഹാരാഷ്ട്രയിൽ ആത്മഹത്യ ചെയ്തത് പന്ത്രണ്ടായിരത്തോളം കർഷകരെന്ന് സർക്കാർ. 2015 - 2018 കാലയളിവിനുള്ളിൽ സംസ്ഥാനത്ത് ജീവനൊടുക്കിയ കർഷകരുടെ വിവരങ്ങൾ പുറത്ത് വിട്ടത് മഹാരാഷ്ട്ര അസംബ്ലിയാണ്.\nആകെ ആത്മഹത്യ ചെയ്ത കർഷകരുടെ എണ്ണം 12,021 ആണ്. ഇതിൽ 6,888 പേരുടെ കേസിൽ സർക്കാർ സഹായത്തിന് അർഹതയുള്ളവരായിരുന്നു ഇവരെന്നും പ്രാദേശികതല അന്വേഷണത്തിൽ വ്യക്തമാവുകയുണ്ടായെന്നും സർക്കാർ സഭയിൽ അറിയിച്ചതായി ഇന്ത്യന് എക്സ്പ്രസ് റിപ്പോര്‍ട്ട് ചെയ്തു.\nഇതുവരെയായി ജീവനൊടുക്കിയ 6,845 കർഷകരുടെ കുടുംബത്തിന് ഒരു ലക്ഷം രൂപ ധനസഹായം നൽകുകയുണ്ടായി. ഈ വർഷം ജനുവരി മുതൽ മാർച്ച് മാസം വരെയായി 610 പേരാണ് ആത്മഹത്യ ചെയ്തത്. ഇതിൽ 192 പേർ സർക്കാർ സഹായത്തിന് അർഹരായിരുന്നുവെന്നും സർക്കാർ സഭയിൽ അറിയിച്ചു.


ഋതുപർണ്ണോഘോഷ് സിനിമകളിൽ എപ്പോഴുമൊരു വൈവിധ്യം കാണാനാകും. ഒരേപോലുള്ള സ്റ്റോറിലൈനുകൾ കൊണ്ട് പ്രേക്ഷകനെ ബോറടിപ്പിക്കുന്ന രീതി ഒരിക്കലും ഘോഷ് പിന്തുടർന്നിരുന്നില്ല. എല്ലാ സിനിമകളും വ്യക്തിയിലും വ്യക്തിബന്ധങ്ങളിലും ഒതുങ്ങിനിൽക്കുന്നതായിട്ടും ഒരുതവണപോലും ഒരാവർത്തനം പ്രേക്ഷകന് തോന്നാതിരിക്കണമെങ്കിൽ അപാരമായ കൈയടക്കത്തോടെ വിഷയം കൈകാര്യം ചെയ്തിരിക്കണം. ഏതു കഥാതന്തുവിനേയും അത്രയും ആത്മാർഥമായി സമീപിക്കുന്ന ഒരാളിനേ അത് സാധ്യമായിക്കൊള്ളണമെന്നുള്ളൂ! ഘോഷ്, അക്കാര്യത്തിൽ അവസാനവാക്കാണ് എന്ന് പറയേണ്ടിയിരിക്കുന്നു. ഒന്നിനൊന്നുചേരാതെ ഒന്നായിത്തന്നെ ചേർന്നുകിടക്കുന്ന കഥകൾ, പലതായി നമുക്കു മുന്നിലൊരുക്കാൻ ഘോഷിലെ പ്രതിഭയ്ക്ക് നിഷ്പ്രയാസം സാധിച്ചു!\n‘നൗകാദുബി’ ആണ് ഇന്ന് ഞാൻ കണ്ട ഋതുവിൽ. രബീന്ദ്രനാഥ ടാഗോറിന്റെ കഥകളെ അടിസ്ഥാനമാക്കിയുള്ള ചലച്ചിത്രങ്ങൾ ഒട്ടും വിരളമല്ല ബംഗാളി സിനിമാലോകത്ത്. സത്യജിത് റേയും തപൻ സിൻഹയും തരുൺ മഞ്ചുംദാറും ശ്രേണിയിൽ ഋതുപർണ്ണോഘോഷും തീർച്ചയായും ചേർന്നിട്ടുണ്ട്. ടാഗോർ കഥകളിലെ മനുഷ്യബന്ധങ്ങളുടെ സങ്കീർണ്ണത, ഋതു സിനിമകൾക്ക് അന്യവുമല്ല. ആ സങ്കീർണ്ണതകളെ ലാളിത്യത്തോടെ അവതരിപ്പിച്ചാണ് ഘോഷ് സിനിമകൾ വെള്ളിത്തിരയിൽ ഇടംനേടുന്നത്!\nനൗകാദുബിയും വ്യത്യസ്തമല്ലാത്തൊരു കഥയാണ് പറയുന്നത്. രമേഷും (ജിഷു സെൻഗുപ്‌ത) ഹെംനാളിനിയും ( റൈമ സെൻ) പ്രണയിതാക്കളാണ്. എല്ലാ പ്രണയകഥയിലെയും പോലെ ഇവിടെയും തടസ്സം ഉണ്ടാകുന്നു. രമേശിന്റെ അച്ഛന്റെ നിർബന്ധപ്രകാരം, അവരുടെ ഗ്രാമത്തിലെ ഒരു വിധവയുടെ മകളെ രമേഷിന് പെട്ടെന്നൊരു ദിവസം കല്യാണം കഴിക്കേണ്ടി വരുന്നു: അച്ഛൻ കൊടുത്ത വാക്കുപാലിക്കാൻ വേണ്ടിമാത്രം! ഹെംനാളിനിയുടെ ബർത്ത്ഡേ പാർട്ടിയിൽനിന്നു കാണാതാവുന്ന രമേഷിന് സുഷീലയുടെ വരനാവുകയെന്ന നിയോഗത്തിൽ നിന്ന് ഒഴിഞ്ഞുമാറാനായില്ല.\nവിവാഹശേഷം നവവധുവുമൊത്തു കൽക്കട്ടയ്ക്കു തിരികെ വരുമ്പോൾ അപ്രതീക്ഷിതമായുണ്ടാകുന്ന കാറ്റിൽപ്പെട്ട് അവർ സഞ്ചരിച്ചിരുന്ന ബോട്ട് നദിയിൽ മറിഞ്ഞ് അപകടമുണ്ടാകുന്നു. അനന്തരം ഏകാന്തമായ ഒരു കരയിൽ അടിയുന്ന രമേഷിന് ബോധം തിരികെകിട്ടുമ്പോൾ കുറച്ചുദൂരെയായി നവവധുവിന്റെ വേഷത്തിൽ ഒരു യുവതിയെ കാണാനാകുന്നു. നിലാവെളിച്ചത്തിൽ, അവൾ തന്റെ വധുവാണെന്നുറപ്പിക്കുന്ന രമേഷ്, അവൾക്കുവേണ്ട പ്രഥമശുശ്രൂഷ നൽകുകയും അയാളുടെ ‘സുഷീലാ’ എന്നുള്ള വിളിയിൽ അവൾ കണ്ണുതുറക്കുകയും ചെയ്യുന്നു. അതുതന്നെയാണ് തന്റെ വധു എന്ന ബോധ്യത്തിൽ ആളൊഴിഞ്ഞ ആ സ്ഥലത്തുനിന്ന് അവർ പണിപ്പെട്ട് കൽക്കട്ടയിലെത്തുകയും ചെയ്യുന്നു. അപ്പോഴും നവവധു, തങ്ങളെന്താണ് കാശിക്കു പോകാതെ കൽക്കട്ടയിലെത്തിയതെന്ന് ആശങ്കപ്പെടുന്നു.\nഅയാളുടെ ജീവിതത്തിലെ പുതിയ സംഭവവികാസങ്ങളറിയാതെ ഹെംനാളിനി രമേശിനെ കാത്തിരിക്കുന്നു.\nഅപ്രതീക്ഷിതമായി കിട്ടിയ പുതുജീവിതം തുടങ്ങുമ്പോൾ തന്നെ തന്റെ വധു സുഷീല അല്ലെന്ന് രമേഷ് മനസ്സിലാക്കുന്നു. അവൾ കമലയാണ് (റിയ സെൻ ), നളിനാക്ഷ ചാറ്റർജി(പ്രൊസേൻജിത് ചാറ്റർജി) എന്ന ഡോക്ടറുടെ ഭാര്യ കമല! അപകടത്തെത്തുടർന്ന് സ്വബോധം നഷ്ടപ്പെട്ട കമലയെ കൈവിടാൻ മനസ്സുവരാതെ, രമേഷ് അവളുടെ ഭർത്താവിനെ തെരഞ്ഞു പത്രപ്പരസ്യം ചെയ്യുന്നു. കമലയെ തൽക്കാലത്തേക്ക് ഒരു ബോർഡിങ് സ്കൂളിലാക്കി അയാൾ അവളുടെ ഭർത്താവിനെത്തേടി അലയുന്നു. ഇതിനിടയിൽ ഹെംനാളിനിയുടെ വരനാവാൻ മോഹിച്ചുനടക്കുന്ന അക്ഷയ്, രമേശിന്റെ ‘രഹസ്യം’ കണ്ടുപിടിക്കുകയും അത് അവളെ അറിയിക്കുകയും ചെയ്യുന്നു. മനസ്സുതകർന്ന ഹെംനാളിനിയെ അച്ഛൻ, ഒരാശ്വാസത്തിനായി കാശിയിലേക്കയക്കുന്നു. അവിടെ അവൾ നളിനാക്ഷ ചാറ്റർജിയെ കാണുകയും അയാളിൽ അനുരക്തയാവുകയും ചെയ്യുന്നു.\nഇതിനിടയിൽ, തന്റെ ഐഡന്റിറ്റി പഴയ പത്രത്താളിലൂടെ തിരിച്ചറിയുന്ന കമലയും തന്റെ ആത്മഹത്യയ്ക്ക് കാശി തന്നെ തെരഞ്ഞെടുക്കുകയും ആ ഉദ്യമത്തിൽ പരാജയപ്പെട്ട്, തന്റെ ഭർത്താവായ നളിനാക്ഷയുടെ അമ്മയുടെ സംരക്ഷണയിൽ എത്തിച്ചേരുകയും ചെയ്യുന്നു. ഇങ്ങനെ, മനുഷ്യബന്ധങ്ങളുടെ സങ്കീർണ്ണത വരച്ചുകാട്ടാൻ ഘോഷ് ഇവിടെ വിധിയെ കൂട്ടുപിടിക്കുന്നു. ‘വിധി’ തന്നെ ഒരു കഥാപാത്രത്തോളം വളർന്ന് സിനിമയെ മുന്നോട്ടു നയിക്കുന്നു. ഒടുവിൽ, രമേഷ്-കമല, നളിനാക്ഷ-ഹെംനാളിനി ബന്ധങ്ങളിലെ അവ്യക്തതപോലും വിധിയുടെ മുൻപിൽ വിശുദ്ധിയോടെ ഒത്തുപോകുന്നതിലെ വൈചിത്ര്യം, അത് പ്രണയത്തിനും ദാമ്പത്യത്തിനുമപ്പുറത്തേയ്‌ക്ക് മാനങ്ങൾ തേടുന്ന ഒന്നാകുന്നതിലെ സാധാരണത്വവും സംവിധായത്തികവിന്റെ, മികവിന്റെ ഉദാഹരണമായി എക്കാലവും ചൂണ്ടിക്കാണിക്കാവുന്നതാണ്.\nപ്രൊസെൻജിത് ചാറ്റർജിയും ജിഷു സെൻഗുപ്‌തയും റൈമ സെന്നും മികച്ച അഭിനയം കാഴ്ചവച്ച ഒരു ഋതുപർണ്ണോഘോഷ് ചിത്രം കൂടി.. നൗകാദുബി- Boat wreck! 2010 -ൽ 41- ആമത് ഇന്റർനാഷണൽ ഫിലിം ഫെസ്റ്റിവലിൽ ഇന്ത്യൻ പനോരമ സെഷനിലെ ഓപ്പണിങ് ചിത്രമായ നൗകാദുബിയ്ക്ക് ഒരു പ്രത്യേകതകൂടെയുണ്ട്, ടാഗോറിന്റെ 150- ആമത് ബർത്ത് ആനിവേഴ്സറി വർഷം പ്രദർശനത്തിനെത്തി എന്നതും കൂടെയാണ് അത്. എന്നിരുന്നാലും വിവാദങ്ങളൊഴിയുന്നില്ല; ഇത്തവണ, നളിനാക്ഷയുടെ മാതാവിനു ഡബ്ബ് ചെയ്ത വകയിൽ ഋതുപർണ്ണോഘോഷ് വിമർശിക്കപ്പെട്ടു!\nScreenplay by: Rituparno Ghosh\nBased on Noukadubi\nStarring: Prosenjit Chatterjee\nCinematography: Soumik Haldar\nTags: bengali cinema, naukadubi, Rithuparnoghosh movie


ഈ പാവം കോഴിയെക്കുറിച്ചു എന്തൊക്കെ അപവാദങ്ങളാണ് പറഞ്ഞു പരത്തുന്നത് ! - Boolokam\nHome Boolokam ഈ പാവം കോഴിയെക്കുറിച്ചു എന്തൊക്കെ അപവാദങ്ങളാണ് പറഞ്ഞു പരത്തുന്നത് !\nഅരി തിന്നുന്ന കോഴി\n( 1 ) കാലം 1966 . ഹോണ്ടയുടെ ബൈക്ക് എന്നത് സ്വപ്നത്തിൽ പോലും ചിന്തിക്കാതിരുന്ന വിയറ്റ്നാമിലെ കർഷകരുടെ ഇടയിലേക്ക് ഒരു നവാഗതൻ കടന്നുവന്നു . അയാൾ അവരെ സ്വപ്നം കാണാൻ പ്രേരിപ്പിച്ചു . അങ്ങനെ ആ കർഷകർ ഒരുപാട് സ്വപ്‌നങ്ങൾ കണ്ടു . കാണാൻ പാടില്ലായിരുന്ന ഹോണ്ടാ ബൈക്കും അവർ സ്വപ്നം കണ്ടു . ഒടുവിൽ അവരുടെ ആഗ്രഹം സഫലീകരിച്ചുകൊണ്ട് വീട്ടു മുറ്റത്ത് ഹോണ്ടാ ബൈക്ക് ഇരിപ്പുറപ്പിച്ചു . ആ നവാഗതന് അവരൊരു\nപേരിട്ടു — ഹോണ്ടാ റൈസ് .\n(2) ഫിലിപ്പൈൻസിലെ മനിലയിലുള്ള INTERNATIONAL RICE RESEARCH INSTITUTE 1966 ൽ വികസിപ്പിച്ചെടുത്ത പുതിയ ഇനം നെൽ വിത്തിന്റെ പേരായിരുന്നു IR — 8 . അടുത്ത വർഷമായപ്പോൾ അത് ഇന്ത്യയിലുമെത്തി . പീറ്റാ റൈസ് X ഡീ – ജിയോ – വൂ -ജെൻ എന്നീ രണ്ടിനങ്ങളെ വർഗ്ഗസങ്കലനം നടത്തി സൃഷ്ടിച്ച പുതിയ ഇനം നെല്ല് . അത്യുത്പാദന ശേഷി പ്രകടമാക്കിയ ഇനം . വിയറ്റ്‌നാമിൽ ഇതിന്റെ പേര് ” ഹോണ്ടാ റൈസ് ” എന്നാണ് , കാരണം അക്കാലത്തെ വില പിടിച്ച ഹോണ്ടാ ബൈക്ക് വാങ്ങാനാവശ്യമായ തുക , വിളവെടുപ്പിലൂടെ ഈ നെല്ലിനം കർഷകർക്ക് നേടിക്കൊടുത്തു .\n(3) ജനസംഖ്യ പെരുക്കാൻ മതങ്ങൾ മത്സരിക്കുന്ന കാലം .ഇവരുടെയൊക്കെ ദൈവങ്ങൾ ” തുരന്നെടുപ്പ് ” -നു മത്സരിക്കുന്നോ എന്ന് തോന്നും വിധം കടൽത്തീരത്തെ മണൽത്തരികളെ പോലെയും , ആകാശത്തിലെ നക്ഷത്രങ്ങളെ പോലെയും പെറ്റുപെരുക്കാൻ ആഹ്വാനം ചെയ്തു . ആകാശത്തുനിന്ന് മന്നാ പൊഴിഞ്ഞില്ല . പട്ടിണി ഇല്ലാതാക്കാനും , ജീവൻ നിലനിറുത്താനും വഴികാട്ടിയത് സയൻസ് . അങ്ങനെ സയൻസിന്റെ എല്ലാ ഗുണഫലങ്ങളും ആവോളം ആസ്വദിച്ചിട്ട് , എല്ലിനിടയിൽ കൊഴുപ്പ് കേറിയപ്പോൾ അതിനെ കുറ്റം പറയുന്ന ആളുകളുടെ ഇടയിലേക്ക് അയാൾ കടന്നുവന്നു — ബ്രോയിലർ കോഴി .\n(4) അമേരിക്കൻ സംഘടനയായ CARE [ Cooperative for Assistance and Relief Everywhere ] ന്റെ മഞ്ഞച്ചോളം കൊണ്ടുണ്ടാക്കിയ ഉപ്പുമാവ് സ്‌കൂളുകളിൽ വിതരണം ചെയ്തിരുന്ന കാലം . പിന്നീട് , ഡോ. എം .എസ് . സ്വാമിനാഥന്റെ നേതൃത്വത്തിൽ ഹരിത വിപ്ലവം വന്നു , ഒപ്പം അമുൽ കുര്യന്റെ വക ധവള വിപ്ലവവും . ഭാരതം സയൻസിന്റെ കൈപിടിച്ച് പട്ടിണിയിൽ നിന്നും മെല്ലെ കരകയറിത്തുടങ്ങി . ആയുർദൈഘ്യം കൂടിവന്നു .\n(5) ചെലവുകുറഞ്ഞ രീതിയിൽ എങ്ങനെ പ്രോട്ടീൻ ( മാംസ്യ ) ഭക്ഷണം ജനങ്ങൾക്ക് ലഭ്യമാക്കാം എന്ന ലക്‌ഷ്യം മുൻ നിറുത്തി പലയിടങ്ങളിലും ഗവേഷണങ്ങൾ പുരോഗമിച്ചു . അതിന്റെ ഫലവും കിട്ടി . പക്ഷെ ശാസ്ത്ര അഭിനിവേശം ഇല്ലാത്ത , പുരോഗമന ചിന്ത ഇല്ലാത്ത , അജ്ഞത കൊടികുത്തി വാഴുന്ന മനുഷ്യർക്ക് എല്ലാം വിഷമാണ് , വിഷമമാണ് . ഉപ്പുമാവ് നിറുത്തിയപ്പോൾ സ്‌കൂളിൽപ്പോക്ക് നിറുത്തിയവർ , മൊബൈലെടുത്ത് ഫേസ്‌ബുക്കിൽ കുത്തിക്കുറിക്കുന്ന ഡയലോഗുകൾ കണ്ടാൽ , അനസ്തീഷ്യക്ക് വേറെ മരുന്ന് കൊടുക്കേണ്ടി വരില്ല . മനുഷ്യ പരിണാമത്തിൽ , സന്തത സഹചാരികളായി കൂടിയ ജീവജാലങ്ങളിൽ ഒന്നാണ് കോഴി . ആ കോഴിയുടെ ചരിത്രം …. ” കോഴി – നാടനും തമിഴ് നാടനും കാണുക .\nPrevious articleസിനിമയിലെ സ്ത്രീവിരുദ്ധത, പൃഥ്വിരാജ് തനി അവസരവാദി\nNext article‘ഐറ്റം’ കാണിയ്ക്കാൻ വേണ്ടി ഡാൻസ് ബാർ സിനിമയിൽ ഉൾപ്പെടുത്തുകയായിരുന്നില്ലേ രാജേട്ടാ ?


നിലപാടുകളുടെ പേരില് സിനിമകള് നഷ്ടപ്പെട്ടു; അവസരം കിട്ടിയത് സുഹൃത്തുക്കളുടെ സിനിമകളില് മാത്രമെന്ന് രമ്യാ നമ്പീശന് - ഇ വാർത്ത | evartha\nമലയാള സിനിമയിലെ വനിതാ കൂട്ടായ്മയായ ഡബ്ല്യുസിസിയിലെ അംഗമെന്ന നിലയിലും തന്റേതായ ചില നിലപാടുകള് എടുത്തതിന്റെ പേരിലും മലയാള സിനിമയിൽ അവസരങ്ങള് നഷ്ടപ്പെട്ടെന്ന് നടി രമ്യാനമ്പീശന്. സിനിമാ മേഖലയിൽ മാറ്റങ്ങള് സംഭവിക്കുകയാണെങ്കില് അത് സംഭവിക്കട്ടെ എന്ന് കരുതിയാണ് താൻ ഇത്തരം നിലപാടുകള് സ്വീകരിക്കുന്നതെന്നും താരം പറയുന്നു.\nനാം ചില നിലപാടുകള് എടുക്കുമ്പോള് പലതും നഷ്ടപ്പെടുത്തേണ്ടതായി വരും. ഈ സമയം സുഹൃത്തുക്കളുടെ സിനിമകളിലായിരുന്നു അവസരങ്ങള് ലഭിച്ചത്. സുഹൃത്തുക്കള് എപ്പോഴും വലിയ പിന്തുണ നല്‍കിയിരുന്നു.\nതനിക്ക് വ്യക്തിപരമായ വിദ്വേഷം ആരോടുമില്ല. പറയാനുള്ള കാര്യങ്ങള് നേരെ പറയുകയാണ് ചെയ്തത്. അത് ഇനിയും തുടരുമെന്നും രമ്യ നമ്പീശന് പറയുന്നു.\nഇപ്പോൾ മലയാള സിനിമയിലെ താരസംഘടനയില് ചില മാറ്റങ്ങള് വന്നുതുടങ്ങിയതായി തോന്നുന്നുണ്ട്. സംഘടന മുമ്പത്തേക്കാൾ കുറച്ചുകൂടെ ജാഗ്രതയില് കാര്യങ്ങള് ചെയ്യുന്നുണ്ട്. സിനിമാ ഫീൽഡിൽ തങ്ങള് സുരക്ഷിതരാണെന്ന് പുതിയ താരങ്ങള് പറയുന്നതായി കേള്‍ക്കുന്നുവെന്നും സന്തോഷമുണ്ടെന്നും രമ്യ പറയുന്നു.\nTopics: Malayala cinima movies Ramya nampeeshan WCC


1 തന്റെ ദാസന്റെ മേല് സത്യാസത്യവിവേചനത്തിനുള്ള പ്രമാണം (ഖുര്‍ആന്) അവതരിപ്പിച്ചവന് അനുഗ്രഹപൂര്‍ണ്ണനാകുന്നു. അദ്ദേഹം (റസൂല്) ലോകര്‍ക്ക് ഒരു താക്കീതുകാരന് ആയിരിക്കുന്നതിനു വേണ്ടിയത്രെ അത്.\n2 ആകാശങ്ങളുടെയും ഭൂമിയുടെയും ആധിപത്യം ആര്‍ക്കാണോ അവനത്രെ ( അത് അവതരിപ്പിച്ചവന്. ) അവന് സന്താനത്തെ സ്വീകരിച്ചിട്ടില്ല. ആധിപത്യത്തില് അവന്ന് യാതൊരു പങ്കാളിയും ഉണ്ടായിട്ടുമില്ല. ഓരോ വസ്തുവെയും അവന് സൃഷ്ടിക്കുകയും, അതിനെ അവന് ശരിയാംവണ്ണം വ്യവസ്ഥപ്പെടുത്തുകയും ചെയ്തിരിക്കുന്നു.\n3 അവന്ന് പുറമെ പല ദൈവങ്ങളേയും അവര് സ്വീകരിച്ചിരിക്കുന്നു. അവര് ( ദൈവങ്ങള് ) യാതൊന്നും സൃഷ്ടിക്കുന്നില്ല. അവര് തന്നെയും സൃഷ്ടിക്കപ്പെടുകയാകുന്നു. തങ്ങള്‍ക്ക് തന്നെ ഉപദ്രവമോ ഉപകാരമോ അവര് അധീനപ്പെടുത്തുന്നുമില്ല. മരണത്തെയോ ജീവിതത്തെയോ ഉയിര്‍ത്തെഴുന്നേല്‍പിനെയോ അവര് അധീനപ്പെടുത്തുന്നില്ല.\n4 സത്യനിഷേധികള് പറഞ്ഞു: ഇത് ( ഖുര്‍ആന് ) അവന് കെട്ടിച്ചമച്ച നുണ മാത്രമാകുന്നു. വേറെ ചില ആളുകള് അവനെ അതിന് സഹായിച്ചിട്ടുമുണ്ട്. എന്നാല് അന്യായത്തിലും വ്യാജത്തിലും തന്നെയാണ് ഈ കൂട്ടര് വന്നെത്തിയിരിക്കുന്നത്.\n5 ഇത് പൂര്‍വ്വികന്‍മാരുടെ കെട്ടുകഥകള് മാത്രമാണ്. ഇവന് അത് എഴുതിച്ചുവെച്ചിരിക്കുന്നു, എന്നിട്ടത് രാവിലെയും വൈകുന്നേരവും അവന്ന് വായിച്ചുകേള്‍പിക്കപ്പെടുന്നു എന്നും അവര് പറഞ്ഞു.\n6 ( നബിയേ, ) പറയുക: ആകാശങ്ങളിലെയും ഭൂമിയിലെയും രഹസ്യമറിയുന്നവനാണ് ഇത് അവതരിപ്പിച്ചിരിക്കുന്നത്. തീര്‍ച്ചയായും അവന് ഏറെ പൊറുക്കുന്നവനും കരുണാനിധിയുമാകുന്നു.\n7 അവര് പറഞ്ഞു: ഈ ദൂതന് എന്താണിങ്ങനെ? ഇയാള് ഭക്ഷണം കഴിക്കുകയും, അങ്ങാടികളിലൂടെ നടക്കുകയും ചെയ്യുന്നല്ലോ. ഇയാളുടെ കൂടെ ഒരു താക്കീതുകാരനായിരിക്കത്തക്കവണ്ണം ഇയാളുടെ അടുത്തേക്ക് എന്ത് കൊണ്ട് ഒരു മലക്ക് ഇറക്കപ്പെടുന്നില്ല?\n8 അല്ലെങ്കില് എന്ത് കൊണ്ട് ഇയാള്‍ക്ക് ഒരു നിധി ഇട്ടുകൊടുക്കപ്പെടുന്നില്ല? അല്ലെങ്കില് ഇയാള്‍ക്ക് ( കായ്കനികള് ) എടുത്ത് തിന്നാന് പാകത്തില് ഒരു തോട്ടമുണ്ടാകുന്നില്ല? ( റസൂലിനെ പറ്റി ) അക്രമികള് പറഞ്ഞു: മാരണം ബാധിച്ച ഒരാളെ മാത്രമാകുന്നു നിങ്ങള് പിന്‍പറ്റുന്നത്.\n9 അവര് നിന്നെക്കുറിച്ച് എങ്ങനെയാണ് ചിത്രീകരണങ്ങള് നടത്തിയതെന്ന് നോക്കൂ. അങ്ങനെ അവര് പിഴച്ചു പോയിരിക്കുന്നു. അതിനാല് യാതൊരു മാര്‍ഗവും കണ്ടെത്താന് അവര്‍ക്ക് സാധിക്കുകയില്ല.\n10 താന് ഉദ്ദേശിക്കുന്ന പക്ഷം അതിനെക്കാള് ഉത്തമമായത് അഥവാ താഴ്ഭാഗത്തു കൂടി നദികള് ഒഴുകുന്ന തോപ്പുകള് നിനക്ക് നല്‍കുവാനും നിനക്ക് കൊട്ടാരങ്ങള് ഉണ്ടാക്കിത്തരുവാനും കഴിവുള്ളവനാരോ അവന് അനുഗ്രഹപൂര്‍ണ്ണനാകുന്നു.\n11 അല്ല, അന്ത്യസമയത്തെ അവര് നിഷേധിച്ചു തള്ളിയിരിക്കുന്നു. അന്ത്യസമയത്തെ നിഷേധിച്ച് തള്ളിയവര്‍ക്ക് കത്തിജ്വലിക്കുന്ന നരകം നാം ഒരുക്കിവെച്ചിരിക്കുന്നു.\n12 ദൂരസ്ഥലത്ത് നിന്ന് തന്നെ അത് അവരെ കാണുമ്പോള് ക്ഷോഭിച്ചിളകുന്നതും ഇരമ്പുന്നതും അവര്‍ക്ക് കേള്‍ക്കാവുന്നതാണ്.\n13 അതില് ( നരകത്തില് ) ഒരു ഇടുങ്ങിയ സ്ഥലത്ത് ചങ്ങലകളില് ബന്ധിക്കപ്പെട്ട നിലയില് അവരെ ഇട്ടാല് അവിടെ വെച്ച് അവര് നാശമേ, എന്ന് വിളിച്ചുകേഴുന്നതാണ്.\n14 ഇന്ന് നിങ്ങള് ഒരു നാശത്തെ വിളിക്കേണ്ടതില്ല. ധാരാളം നാശത്തെ വിളിച്ചുകൊള്ളുക. ( എന്നായിരിക്കും അവര്‍ക്ക് കിട്ടുന്ന മറുപടി )\n15 ( നബിയേ, ) പറയുക; അതാണോ ഉത്തമം, അതല്ല ധര്‍മ്മനിഷ്ഠപാലിക്കുന്നവര്‍ക്ക് വാഗ്ദാനം ചെയ്യപ്പെട്ടിട്ടുള്ള ശാശ്വത സ്വര്‍ഗമാണോ? അതായിരിക്കും അവര്‍ക്കുള്ള പ്രതിഫലവും ചെന്ന് ചേരാനുള്ള സ്ഥലവും.\n16 തങ്ങള് ഉദ്ദേശിക്കുന്നതെന്തും അവര്‍ക്കവിടെ ഉണ്ടായിരിക്കുന്നതാണ്. അവര് നിത്യവാസികളായിരിക്കും. അത് നിന്റെ രക്ഷിതാവ് ബാധ്യത ഏറ്റിട്ടുള്ള വാഗ്ദാനമാകുന്നു. ചോദിക്കപ്പെടാവുന്നതുമാകുന്നു.\n17 അവരെയും അല്ലാഹുവിന് പുറമെ അവര് ആരാധിക്കുന്നവയെയും അവന് ഒരുമിച്ചുകൂട്ടുന്ന ദിവസം ( ശ്രദ്ധേയമാകുന്നു. ) എന്നിട്ടവന് ( ആരാധ്യരോട് ) പറയും: എന്റെ ഈ ദാസന്‍മാരെ നിങ്ങള് വഴിപിഴപ്പിച്ചതാണോ അതല്ല അവര് തന്നെ വഴിതെറ്റിപ്പോയതാണോ?\n18 അവര് ( ആരാധ്യര് ) പറയും: നീ എത്ര പരിശുദ്ധന്! നിനക്ക് പുറമെ വല്ല രക്ഷാധികാരികളെയും സ്വീകരിക്കുക എന്നത് ഞങ്ങള്‍ക്ക് യോജിച്ചതല്ല. പക്ഷെ, അവര്‍ക്കും അവരുടെ പിതാക്കള്‍ക്കും നീ സൌഖ്യം നല്‍കി. അങ്ങനെ അവര് ഉല്‍ബോധനം മറന്നുകളയുകയും, നശിച്ച ഒരു ജനതയായിത്തീരുകയും ചെയ്തു.\n19 അപ്പോള് ബഹുദൈവാരാധകരോട് അല്ലാഹു പറയും: ) നിങ്ങള് പറയുന്നതില് അവര് നിങ്ങളെ നിഷേധിച്ചു തള്ളിക്കഴിഞ്ഞിരിക്കുന്നു. ഇനി ( ശിക്ഷ ) തിരിച്ചുവിടാനോ വല്ല സഹായവും നേടാനോ നിങ്ങള്‍ക്ക് സാധിക്കുന്നതല്ല. അതിനാല് ( മനുഷ്യരേ, ) നിങ്ങളില് നിന്ന് അക്രമം ചെയ്തവരാരോ അവന്ന് നാം ഗുരുതരമായ ശിക്ഷ ആസ്വദിപ്പിക്കുന്നതാണ്.\n20 ഭക്ഷണം കഴിക്കുകയും അങ്ങാടിയിലൂടെ നടക്കുകയും ചെയ്യുന്നവരായിട്ടല്ലാതെ നിനക്ക് മുമ്പ് ദൂതന്‍മാരില് ആരെയും നാം അയക്കുകയുണ്ടായിട്ടില്ല. നിങ്ങള് ക്ഷമിക്കുമോ എന്ന് നോക്കാനായി നിങ്ങളില് ചിലരെ ചിലര്‍ക്ക് നാം ഒരു പരീക്ഷണമാക്കിയിരിക്കുന്നു. (നിന്റെ രക്ഷിതാവ് ( എല്ലാം ) കണ്ടറിയുന്നവനാകുന്നു.\n21 നമ്മെ കണ്ടുമുട്ടാന് ആശിക്കാത്തവര് പറഞ്ഞു: നമ്മുടെ മേല് മലക്കുകള് ഇറക്കപ്പെടുകയോ, നമ്മുടെ രക്ഷിതാവിനെ നാം ( നേരില് ) കാണുകയോ ചെയ്യാത്തതെന്താണ്? തീര്‍ച്ചയായും അവര് സ്വയം ഗര്‍വ്വ് നടിക്കുകയും, വലിയ ധിക്കാരം കാണിക്കുകയും ചെയ്തിരിക്കുന്നു.\n22 മലക്കുകളെ അവര് കാണുന്ന ദിവസം( ശ്രദ്ധേയമാകുന്നു. ) അന്നേ ദിവസം കുറ്റവാളികള്‍ക്ക് യാതൊരു സന്തോഷവാര്‍ത്തയുമില്ല. കര്‍ക്കശമായ വിലക്ക് കല്‍പിക്കപ്പെട്ടിരിക്കുകയാണ് എന്നായിരിക്കും അവര് ( മലക്കുകള് ) പറയുക.\n23 അവര് പ്രവര്‍ത്തിച്ച കര്‍മ്മങ്ങളുടെ നേരെ നാം തിരിയുകയും, നാമതിനെ ചിതറിയ ധൂളിപോലെ ആക്കിത്തീര്‍ക്കുകയും ചെയ്യും.\n24 അന്ന് സ്വര്‍ഗവാസികള് ഉത്തമമായ വാസസ്ഥലവും ഏറ്റവും നല്ല വിശ്രമസ്ഥലവുമുള്ളവരായിരിക്കും.\n25 ആകാശം പൊട്ടിപ്പിളര്‍ന്ന് വെണ്‍മേഘപടലം പുറത്ത് വരുകയും, മലക്കുകള് ശക്തിയായി ഇറക്കപ്പെടുകയും ചെയ്യുന്ന ദിവസം.\n26 അന്ന് യഥാര്‍ത്ഥമായ ആധിപത്യം പരമകാരുണികന്നായിരിക്കും. സത്യനിഷേധികള്‍ക്ക് വിഷമകരമായ ഒരു ദിവസമായിരിക്കും അത്.\n27 അക്രമം ചെയ്തവന് തന്റെ കൈകള് കടിക്കുന്ന ദിവസം. അവന് പറയും റസൂലിന്റെ കൂടെ ഞാനൊരു മാര്‍ഗം സ്വീകരിച്ചിരുന്നെങ്കില് എത്ര നന്നായിരുന്നേനെ,\n28 എന്റെ കഷ്ടമേ! ഇന്ന ആളെ ഞാന് സുഹൃത്തായി സ്വീകരിച്ചിട്ടില്ലായിരുന്നെങ്കില് എത്ര നന്നായിരുന്നേനെ.\n29 എനിക്ക് ബോധനം വന്നുകിട്ടിയതിന് ശേഷം അതില് നിന്നവന് എന്നെ തെറ്റിച്ചുകളഞ്ഞുവല്ലോ. പിശാച് മനുഷ്യനെ കൈവിട്ടുകളയുന്നവനാകുന്നു.\n30 ( അന്ന് ) റസൂല് പറയും: എന്റെ രക്ഷിതാവേ, തീര്‍ച്ചയായും എന്റെ ജനത ഈ ഖുര്‍ആനിനെ അഗണ്യമാക്കിതള്ളിക്കളഞ്ഞിരിക്കുന്നു.\n31 അപ്രകാരം തന്നെ ഓരോ പ്രവാചകന്നും കുറ്റവാളികളില് പെട്ട ചില ശത്രുക്കളെ നാം ഏര്‍പെടുത്തിയിരിക്കുന്നു. മാര്‍ഗദര്‍ശകനായും സഹായിയായും നിന്റെ രക്ഷിതാവ് തന്നെ മതി.\n32 സത്യനിഷേധികള് പറഞ്ഞു; ഇദ്ദേഹത്തിന് ഖുര്‍ആന് ഒറ്റതവണയായി ഇറക്കപ്പെടാത്തതെന്താണെന്ന്. അത് അപ്രകാരം ( ഘട്ടങ്ങളിലായി അവതരിപ്പിക്കുക ) തന്നെയാണ് വേണ്ടത്. അത് കൊണ്ട് നിന്റെ ഹൃദയത്തെ ഉറപ്പിച്ച് നിര്‍ത്തുവാന് വേണ്ടിയാകുന്നു. ശരിയായ സാവകാശത്തോടെ നാമത് പാരായണം ചെയ്ത് കേള്‍പിക്കുകയും ചെയ്തിരിക്കുന്നു.\n33 അവര് ഏതൊരു പ്രശ്നവും കൊണ്ട് നിന്റെ അടുത്ത് വരികയാണെങ്കിലും അതിന്റെ യാഥാര്‍ത്ഥ്യവും ഏറ്റവും നല്ല വിവരണവും നിനക്ക് നാം കൊണ്ട് വന്ന് തരാതിരിക്കില്ല.\n34 മുഖങ്ങള് നിലത്ത് കുത്തിയ നിലയില് നരകത്തിലേക്ക് തെളിച്ചു കൂട്ടപ്പെടുന്നവരാരോ അവരാണ് ഏറ്റവും മോശമായ സ്ഥാനത്ത് നില്‍ക്കുന്നവരും, ഏറ്റവും വഴിപിഴച്ചു പോയവരും.\n35 മൂസായ്ക്ക് നാം വേദഗ്രന്ഥം നല്‍കുകയും, അദ്ദേഹത്തിന്റെ സഹോദരന് ഹാറൂനെ അദ്ദേഹത്തോടൊപ്പം നാം സഹായിയായി നിശ്ചയിക്കുകയും ചെയ്തു.\n36 എന്നിട്ട് നാം പറഞ്ഞു: നമ്മുടെ ദൃഷ്ടാന്തങ്ങളെ നിഷേധിച്ചു കളഞ്ഞ ജനതയുടെ അടുത്തേക്ക് നിങ്ങള് പോകുക തുടര്‍ന്ന് നാം ആ ജനതയെ പാടെ തകര്‍ത്തു കളഞ്ഞു.\n37 നൂഹിന്റെ ജനതയേയും ( നാം നശിപ്പിച്ചു. ) അവര് ദൂതന്‍മാരെ നിഷേധിച്ചു കളഞ്ഞപ്പോള് നാം അവരെ മുക്കി നശിപ്പിച്ചു. അവരെ നാം മനുഷ്യര്‍ക്ക് ഒരു ദൃഷ്ടാന്തമാക്കുകയും ചെയ്തു. അക്രമികള്‍ക്ക് ( പരലോകത്ത് ) വേദനയേറിയ ശിക്ഷ നാം ഒരുക്കിവെക്കുകയും ചെയ്തിരിക്കുന്നു.\n39 എല്ലാവര്‍ക്കും നാം ഉദാഹരണങ്ങള് വിവരിച്ചുകൊടുത്തു. ( അത് തള്ളിക്കളഞ്ഞപ്പോള് ) എല്ലാവരെയും നാം നിശ്ശേഷം നശിപ്പിച്ചു കളയുകയും ചെയ്തു.\n40 ആ ചീത്ത മഴ വര്‍ഷിക്കപ്പെട്ട നാട്ടിലൂടെ ഇവര് കടന്നുവന്നിട്ടുണ്ടല്ലോ. അപ്പോള് ഇവരത് കണ്ടിരുന്നില്ലേ? അല്ല, ഇവര് ഉയിര്‍ത്തെഴുന്നേല്‍പ് പ്രതീക്ഷിക്കാത്തവരാകുന്നു.\n41 നിന്നെ അവര് കാണുമ്പോള് നിന്നെ ഒരു പരിഹാസപാത്രമാക്കിക്കൊണ്ട്, അല്ലാഹു ദൂതനായി നിയോഗിച്ചിരിക്കുന്നത് ഇവനെയാണോ? എന്ന് ചോദിക്കുക മാത്രമായിരിക്കും അവര് ചെയ്യുന്നത്.\n42 നമ്മുടെ ദൈവങ്ങളുടെ കാര്യത്തില് നാം ക്ഷമയോടെ ഉറച്ചുനിന്നിട്ടില്ലെങ്കില് അവയില് നിന്ന് ഇവന് നമ്മെ തെറ്റിച്ചുകളയാനിടയാകുമായിരുന്നു ( എന്നും അവര് പറഞ്ഞു. ) ശിക്ഷ നേരില് കാണുന്ന സമയത്ത് അവര്‍ക്കറിയുമാറാകും; ആരാണ് ഏറ്റവും വഴിപിഴച്ചവന് എന്ന്.\n43 തന്റെ ദൈവത്തെ തന്റെ തന്നിഷ്ടമാക്കി മാറ്റിയവനെ നീ കണ്ടുവോ ? എന്നിരിക്കെ നീ അവന്റെ കാര്യത്തിന് ചുമതലപ്പെട്ടവനാകുമോ?\n44 അതല്ല, അവരില് അധികപേരും കേള്‍ക്കുകയോ ചിന്തിക്കുകയോ ചെയ്യുമെന്ന് നീ വിചാരിക്കുന്നുണ്ടോ? അവര് കന്നുകാലികളെപ്പോലെ മാത്രമാകുന്നു. അല്ല, അവരാകുന്നു കൂടുതല് വഴിപിഴച്ചവര്.\n45 നിന്റെ രക്ഷിതാവിനെ സംബന്ധിച്ച് നീ ചിന്തിച്ച് നോക്കിയിട്ടില്ലേ? എങ്ങനെയാണ് അവന് നിഴലിനെ നീട്ടിയത് എന്ന്. അവന് ഉദ്ദേശിച്ചിരുന്നെങ്കില് അതിനെ അവന് നിശ്ചലമാക്കുമായിരുന്നു. എന്നിട്ട് നാം സൂര്യനെ അതിന്ന് തെളിവാക്കി.\n46 പിന്നീട് നമ്മുടെ അടുത്തേക്ക് നാം അതിനെ അല്‍പാല്‍പമായി പിടിച്ചെടുത്തു.\n47 അവനത്രെ നിങ്ങള്‍ക്ക് വേണ്ടി രാത്രിയെ ഒരു വസ്ത്രവും, ഉറക്കത്തെ ഒരു വിശ്രമവും ആക്കിത്തന്നവന്. പകലിനെ അവന് എഴുന്നേല്‍പ് സമയമാക്കുകയും ചെയ്തിരിക്കുന്നു.\n48 തന്റെ കാരുണ്യത്തിന്റെ മുമ്പില് സന്തോഷസൂചകമായി കാറ്റുകളെ അയച്ചതും അവനത്രെ. ആകാശത്ത് നിന്ന് ശുദ്ധമായ ജലം നാം ഇറക്കുകയും ചെയ്തിരിക്കുന്നു.\n49 നിര്‍ജീവമായ നാടിന് അത് മുഖേന നാം ജീവന് നല്‍കുവാനും, നാം സൃഷ്ടിച്ചിട്ടുള്ള ധാരാളം കന്നുകാലികള്‍ക്കും മനുഷ്യര്‍ക്കും അത് കുടിപ്പിക്കുവാനും വേണ്ടി.\n50 അവര് ആലോചിച്ചു മനസ്സിലാക്കേണ്ടതിനായി അത് ( മഴവെള്ളം ) അവര്‍ക്കിടയില് നാം വിതരണം ചെയ്തിരിക്കുന്നു. എന്നാല് മനുഷ്യരില് അധികപേര്‍ക്കും നന്ദികേട് കാണിക്കുവാനല്ലാതെ മനസ്സു വന്നില്ല.\n51 നാം ഉദ്ദേശിച്ചിരുന്നെങ്കില് എല്ലാ നാട്ടിലും ഓരോ താക്കീതുകാരനെ നാം നിയോഗിക്കുമായിരുന്നു.\n52 അതിനാല് സത്യനിഷേധികളെ നീ അനുസരിച്ചു പോകരുത്. ഇത് ( ഖുര്‍ആന് ) കൊണ്ട് നീ അവരോട് വലിയൊരു സമരം നടത്തിക്കൊള്ളുക.\n53 രണ്ട് ജലാശയങ്ങളെ സ്വതന്ത്രമായി ഒഴുകാന് വിട്ടവനാകുന്നു അവന്. ഒന്ന് സ്വച്ഛമായ ശുദ്ധജലം, മറ്റൊന്ന് അരോചകമായി തോന്നുന്ന ഉപ്പുവെള്ളവും. അവ രണ്ടിനുമിടയില് ഒരു മറയും ശക്തിയായ ഒരു തടസ്സവും അവന് ഏര്‍പെടുത്തുകയും ചെയ്തിരിക്കുന്നു.\n54 അവന് തന്നെയാണ് വെള്ളത്തില് നിന്ന് മനുഷ്യനെ സൃഷ്ടിക്കുകയും, അവനെ രക്തബന്ധമുള്ളവനും വിവാഹബന്ധമുള്ളവനും ആക്കുകയും ചെയ്തിരിക്കുന്നത്. നിന്റെ രക്ഷിതാവ് കഴിവുള്ളവനാകുന്നു.\n55 അല്ലാഹുവിന് പുറമെ അവര്‍ക്ക് ഉപകാരമുണ്ടാക്കുകയോ ഉപദ്രവമുണ്ടാക്കുകയോ ചെയ്യാത്തതിനെ അവര് ആരാധിക്കുന്നു. സത്യനിഷേധി തന്റെ രക്ഷിതാവിനെതിരെ ( ദുശ്ശക്തികള്‍ക്ക് ) പിന്തുണ നല്‍കുന്നവനായിരിക്കുന്നു.\n56 ( നബിയേ, ) ഒരു സന്തോഷവാര്‍ത്തക്കാരനായിക്കൊണ്ടും, താക്കീതുകാരനായിക്കൊണ്ടുമല്ലാതെ നിന്നെ നാം നിയോഗിച്ചിട്ടില്ല.\n57 പറയുക: ഞാന് ഇതിന്റെ പേരില് നിങ്ങളോട് യാതൊരു പ്രതിഫലവും ചോദിക്കുന്നില്ല. വല്ലവനും നിന്റെ രക്ഷിതാവിങ്കലേക്കുള്ള മാര്‍ഗം സ്വീകരിക്കണം എന്ന് ഉദ്ദേശിക്കുന്നുവെങ്കില് ( അങ്ങനെ ചെയ്യാം എന്ന് ) മാത്രം.\n58 ഒരിക്കലും മരിക്കാതെ ജീവിച്ചിരിക്കുന്നവനെ നീ ഭരമേല്‍പിക്കുക. അവനെ സ്തുതിക്കുന്നതോടൊപ്പം പ്രകീര്‍ത്തിക്കുകയും ചെയ്യുക. തന്റെ ദാസന്‍മാരുടെ പാപങ്ങളെപ്പറ്റി സൂക്ഷ്മജ്ഞാനമുള്ളവനായിട്ട് അവന് തന്നെ മതി.\n59 ആകാശങ്ങളും ഭൂമിയും അവയ്ക്കിടയിലുള്ളതും ആറുദിവസങ്ങളില് സൃഷ്ടിച്ചവനത്രെ അവന്. എന്നിട്ട് അവന് സിംഹാസനസ്ഥനായിരിക്കുന്നു. പരമകാരുണികനത്രെ അവന്. ആകയാല് ഇതിനെപ്പറ്റി സൂക്ഷ്മജ്ഞാനമുള്ളവനോട് തന്നെ ചോദിക്കുക.\n60 പരമകാരുണികന് നിങ്ങള് പ്രണാമം ചെയ്യുക എന്ന് അവരോട് പറയപ്പെട്ടാല് അവര് പറയും: എന്താണീ പരമകാരുണികന് ? നീ ഞങ്ങളോട് കല്‍പിക്കുന്നതിന് ഞങ്ങള് പ്രണാമം ചെയ്യുകയോ? അങ്ങനെ അത് അവരുടെ അകല്‍ച്ച വര്‍ദ്ധിപ്പിക്കുകയാണ് ചെയ്തത്.\n61 ആകാശത്ത് നക്ഷത്രമണ്ഡലങ്ങള് ഉണ്ടാക്കിയവന് അനുഗ്രഹപൂര്‍ണ്ണനാകുന്നു. അവിടെ അവന് ഒരു വിളക്കും ( സൂര്യന് ) വെളിച്ചം നല്‍കുന്ന ചന്ദ്രനും ഉണ്ടാക്കിയിരിക്കുന്നു.\n62 അവന് തന്നെയാണ് രാപകലുകളെ മാറി മാറി വരുന്നതാക്കിയവന്. ആലോചിച്ച് മനസ്സിലാക്കാന് ഉദ്ദേശിക്കുകയോ, നന്ദികാണിക്കാന് ഉദ്ദേശിക്കുകയോ ചെയ്യുന്നവര്‍ക്ക് ( ദൃഷ്ടാന്തമായിരിക്കുവാനാണത്. )\n63 പരമകാരുണികന്റെ ദാസന്‍മാര് ഭൂമിയില് കൂടി വിനയത്തോടെ നടക്കുന്നവരും, അവിവേകികള് തങ്ങളോട് സംസാരിച്ചാല് സമാധാനപരമായി മറുപടി നല്‍കുന്നവരുമാകുന്നു.\n64 തങ്ങളുടെ രക്ഷിതാവിന് പ്രണാമം ചെയ്യുന്നവരായിക്കൊണ്ടും, നിന്ന് നമസ്കരിക്കുന്നവരായിക്കൊണ്ടും രാത്രി കഴിച്ചുകൂട്ടുന്നവരുമാകുന്നു അവര്.\n65 ഇപ്രകാരം പറയുന്നുവരുമാകുന്നു അവര് ഞങ്ങളുടെ രക്ഷിതാവേ, ഞങ്ങളില് നിന്ന് നരകശിക്ഷ നീ ഒഴിവാക്കിത്തരേണമേ, തീര്‍ച്ചയായും അതിലെ ശിക്ഷ വിട്ടൊഴിയാത്ത വിപത്താകുന്നു.\n66 തീര്‍ച്ചയായും അത് ( നരകം ) ചീത്തയായ ഒരു താവളവും പാര്‍പ്പിടവും തന്നെയാകുന്നു.\n67 ചെലവുചെയ്യുകയാണെങ്കില് അമിതവ്യയം നടത്തുകയോ, പിശുക്കിപ്പിടിക്കുകയോ ചെയ്യാതെ അതിനിടക്കുള്ള മിതമായ മാര്‍ഗം സ്വീകരിക്കുന്നവരുമാകുന്നു അവര്.\n68 അല്ലാഹുവോടൊപ്പം വേറെയൊരു ദൈവത്തെയും വിളിച്ചു പ്രാര്‍ത്ഥിക്കാത്തവരും, അല്ലാഹു പവിത്രമാക്കി വെച്ചിട്ടുള്ള ജീവനെ ന്യായമായ കാരണത്താലല്ലാതെ ഹനിച്ചു കളയാത്തവരും, വ്യഭിചരിക്കാത്തവരുമാകുന്നു അവര്. ആ കാര്യങ്ങള് വല്ലവനും ചെയ്യുന്ന പക്ഷം അവന് പാപഫലം കണ്ടെത്തുക തന്നെ ചെയ്യും.\n69 ഉയിര്‍ത്തെഴുന്നേല്‍പിന്റെ നാളില് അവന്നു ശിക്ഷ ഇരട്ടിയാക്കപ്പെടുകയും, നിന്ദ്യനായിക്കൊണ്ട് അവന് അതില് എന്നെന്നും കഴിച്ചുകൂട്ടുകയും ചെയ്യും.\n70 പശ്ചാത്തപിക്കുകയും, വിശ്വസിക്കുകയും സല്‍കര്‍മ്മം പ്രവര്‍ത്തിക്കുകയും ചെയ്തവരൊഴികെ. അത്തരക്കാര്‍ക്ക് അല്ലാഹു തങ്ങളുടെ തിന്‍മകള്‍ക്ക് പകരം നന്‍മകള് മാറ്റികൊടുക്കുന്നതാണ്. അല്ലാഹു ഏറെ പൊറുക്കുന്നവനും കരുണാനിധിയുമായിരിക്കുന്നു.\n71 വല്ലവനും പശ്ചാത്തപിക്കുകയും, സല്‍കര്‍മ്മം പ്രവര്‍ത്തിക്കുകയും ചെയ്യുന്ന പക്ഷം അല്ലാഹുവിങ്കലേക്ക് ശരിയായ നിലയില് മടങ്ങുകയാണ് അവന് ചെയ്യുന്നത്.\n72 വ്യാജത്തിന് സാക്ഷി നില്‍ക്കാത്തവരും, അനാവശ്യവൃത്തികള് നടക്കുന്നേടത്തു കൂടി പോകുകയാണെങ്കില് മാന്യന്‍മാരായിക്കൊണ്ട് കടന്നുപോകുന്നവരുമാകുന്നു അവര്.\n73 തങ്ങളുടെ രക്ഷിതാവിന്റെ വചനങ്ങള് മുഖേന ഉല്‍ബോധനം നല്‍കപ്പെട്ടാല് ബധിരന്‍മാരും അന്ധന്‍മാരുമായിക്കൊണ്ട് അതിന്‍മേല് ചാടിവീഴാത്തവരുമാകുന്നു അവര്\n74 ഞങ്ങളുടെ രക്ഷിതാവേ, ഞങ്ങളുടെ ഭാര്യമാരില് നിന്നും സന്തതികളില് നിന്നും ഞങ്ങള്‍ക്ക് നീ കണ്‍കുളിര്‍മ നല്‍കുകയും ധര്‍മ്മനിഷ്ഠ പാലിക്കുന്നവര്‍ക്ക് ഞങ്ങളെ നീ മാതൃകയാക്കുകയും ചെയ്യേണമേ എന്ന് പറയുന്നവരുമാകുന്നു അവര്.\n75 അത്തരക്കാര്‍ക്ക് തങ്ങള് ക്ഷമിച്ചതിന്റെ പേരില് ( സ്വര്‍ഗത്തില് ) ഉന്നതമായ സ്ഥാനം പ്രതിഫലമായി നല്‍കപ്പെടുന്നതാണ്. അഭിവാദ്യത്തോടും സമാധാനാശംസയോടും കൂടി അവര് അവിടെ സ്വീകരിക്കപ്പെടുന്നതുമാണ്.\n76 അവര് അതില് നിത്യവാസികളായിരിക്കും. എത്ര നല്ല താവളവും പാര്‍പ്പിടവും!\n77 ( നബിയേ, ) പറയുക: നിങ്ങളുടെ പ്രാര്‍ത്ഥനയില്ലെങ്കില് എന്റെ രക്ഷിതാവ് നിങ്ങള്‍ക്ക് എന്ത് പരിഗണന നല്‍കാനാണ് ? എന്നാല് നിങ്ങള് നിഷേധിച്ച് തള്ളിയിരിക്കുകയാണ്. അതിനാല് അതിനുള്ള ശിക്ഷ അനിവാര്യമായിരിക്കും.\n"http://ml.wikisource.org/wiki/%E0%B4%AA%E0%B4%B0%E0%B4%BF%E0%B4%B6%E0%B5%81%E0%B4%A6%E0%B5%8D%E0%B4%A7_%E0%B4%96%E0%B5%81%E0%B5%BC%E0%B4%86%E0%B5%BB/%E0%B4%AB%E0%B5%81%E0%B5%BC%E0%B4%96%E0%B4%BE%E0%B5%BB" എന്ന താളില്‍നിന്നു ശേഖരിച്ചത്


ഡൽഹിയിൽനിന്ന് ഇന്നുമുതൽ കോഴിക്കോട്ടേക്ക് നേരിട്ട് വിമാനസർവീസ് | delhi-kozhikode direct service| air india\nനേരിട്ടുള്ള വിമാനം ബുധൻ, ശനി ദിവസങ്ങളിൽ\nസമയക്രമം ഇങ്ങനെ: ബുധൻ, ശനി ദിവസങ്ങളിൽ രാവിലെ 9.05-ന് ഡൽഹിയിൽനിന്ന് പുറപ്പെടുന്ന വിമാനം 12.15-ന് കരിപ്പൂരിലെത്തും. ഒരുമണിക്ക് കണ്ണൂരിലേക്ക് പുറപ്പെടുന്ന വിമാനം ഒന്നരയ്ക്ക് അവിടെയെത്തും. 2.05-ന് കണ്ണൂരിൽനിന്ന് പുറപ്പെട്ട് 5.15-ന് ഡൽഹിയിൽ തിരിച്ചെത്തും. ചൊവ്വ, വ്യാഴം, ഞായർ ദിവസങ്ങളിൽ 9.05-ന് ഡൽഹിയിൽനിന്ന് പുറപ്പെട്ട് 12.15-ന് കണ്ണൂരെത്തും. ഒന്നിന് കണ്ണൂരിൽനിന്ന് പുറപ്പെട്ട് 1.30-ന് കോഴിക്കോട്ടെത്തും. 2.15-ന് ഡൽഹിയിലേക്ക് പുറപ്പെട്ട് 5.15-ന് അവിടെയെത്തും. ഈ സമയക്രമത്തിലായിരുന്നു കരിപ്പൂരിൽനിന്ന് അഞ്ച്ദിവസവും എയർ ഇന്ത്യ ഡൽഹിയിലേക്ക് സർവീസ് നടത്തിയിരുന്നത്. രണ്ടുദിവസം നേരെ കരിപ്പൂരിലേക്ക് വരുന്നത് കോഴിക്കോട്ടുനിന്നുള്ള യാത്രക്കാർക്ക് നേട്ടമാണ്.\ncontent highlights: delhi-kozhikode direct service, air india\nകരിപ്പൂരിൽനിന്നുള്ള സൗദി എയർ സർവീസുകൾ വൈകാൻ സാധ്യത


കാലുമാറി ശസ്ത്രക്രിയ; തെറ്റിദ്ധരിച്ചെന്ന് ഡോക്ടർ; സർക്കാർ ആശുപത്രിക്കെതിരെ രോഷം | Nilambur Government Hospital\nകാലുമാറി ശസ്ത്രക്രിയ; തെറ്റിദ്ധരിച്ചെന്ന് ഡോക്ടർ; സർക്കാർ ആശുപത്രിക്കെതിരെ രോഷം\nസ്വന്തം ലേഖകൻ December 06, 2018 07:35 AM IST\nനിലമ്പൂർ ജില്ലാ ആശുപത്രിയിൽ രോഗിയെ കാലുമാറി ശസ്ത്രക്രിയ ചെയ്തു. കവള മുക്കട്ട മച്ചിങ്ങൽ സ്വദേശി ആയിഷക്കാണ് ദുരനുഭവം. ഒന്നരവർഷം മുൻപാണ് ആയിഷക്ക് വീണുപരുക്കേറ്റത്. ഇടതുകാലിന് മുട്ടിന് താഴെയായി എല്ലിന് ഒടിവ് പറ്റി. ജില്ലാ ആശുപത്രിയിലെ അസ്ഥിരോഗ വിദഗ്ധൻ ശസ്ത്രക്രിയ നടത്തി കമ്പിയിട്ടു. കമ്പിയെടുക്കാനും ആയിഷ അതേ സമീപിക്കുകയായിരുന്നു.\nപ്രമേഹമുള്ളതിനാൽ ഒന്‍പത് ദിവസംമുൻപ് ആശുപത്രിയിൽ അഡ്മിറ്റായി. ഡോകടറുടെ നിര്‍ദ്ദേശപ്രകാരം എക്സറേ എടുത്തു. ഒടിവ് പറ്റിയപ്പോള് എടുത്ത എക്സറേയും ഉള്‍പ്പെടെ ഇന്നലെ രാവിലെ ഓപ്പറേഷന് തിയേറ്ററില് ഡോക്ടറെ കാണിച്ചെന്ന് ആയിഷ പറഞ്ഞു. എങ്കിലും വലത് കാലിനാണ് ശസ്ത്രക്രിയ നടത്തിയത്. മരവിപ്പിച്ചതിനാല് ആയിഷക്ക് പെട്ടെന്ന് മനസിലായില്ല. ശസ്ത്രക്രിയക്കിടെ വിവരം പറഞ്ഞെങ്കിലും ആരും ശ്രദ്ധിച്ചില്ലെന്ന് ആയിഷ പറഞ്ഞു.\nഒടുവിലാണ് അബദ്ധം മനസ്സിലായത്. ആയിഷയുടെ വലതുകാലിന്റെ മുട്ടിന് താഴെ മറ്റൊരു മുറിപ്പാടുണ്ട്. അതുകണ്ട് ഡോക്ടർ തെറ്റിദ്ധരിച്ചതാകാം എന്നാണ് സൂചന. ഏത് കാലിലാണ് കമ്പിയിട്ടതെന്ന് ചോദിച്ചപ്പോള് ആയിഷ വലത് കാലില് ചൂണ്ടിയതിനാലാണ് അബദ്ധം പറ്റിയതെന്ന് ഡോക്ടര് വിശദീകരിച്ചു.സംഭവത്തിൽ ആയിഷയുടെ കുടുംബാംഗങ്ങൾ ആശുപത്രിക്കും ഡോക്ടർക്കുമെതിരെ പ്രതിഷേധമുയർത്തി. ഡിഎംഓയ്ക്കും സൂപ്രണ്ടിനും പരാതി നല്‍കുമെന്ന് ആയിഷയുടെ മകന് ഷൗക്കത്ത് പറഞ്ഞു.


കൊമ്പന്‍മീശയുമായി പുതുകൊച്ചി കീഴടക്കാന് മമ്മൂട്ടിയുടെ പുത്തന്‍പണം ട്രെയ്‌ലര് – Chandrika Daily\nBy chandrika Saturday April 8, 2017 12:58 pm\nകൊമ്പന്‍മീശയുമായി പുതുകൊച്ചി കീഴടക്കാന് മമ്മൂട്ടിയുടെ പുത്തന്‍പണം ട്രെയ്‌ലര്\nമമ്മൂട്ടിയെ നായകനാക്കി രഞ്ജിത്ത് ടീം ഒരുക്കുന്ന പുത്തന്‍പണത്തിന്റെ ട്രെയിലര് എത്തി. സസ്പന്‍സും ആക്ഷനും നിറഞ്ഞ കിടിലന് ഡയലോഗുകളോടെ ത്രസിപ്പിക്കുന്ന ട്രെയിലറാണ് പുറത്തിറങ്ങിയിരിക്കുന്നത്. നിത്യാനന്ദ ഷേണായി എന്ന കഥാപാത്രത്തെയാണ്…\nമമ്മൂട്ടിയെ നായകനാക്കി രഞ്ജിത്ത് ടീം ഒരുക്കുന്ന പുത്തന്‍പണത്തിന്റെ ട്രെയിലര് എത്തി. സസ്പന്‍സും ആക്ഷനും നിറഞ്ഞ കിടിലന് ഡയലോഗുകളോടെ ത്രസിപ്പിക്കുന്ന ട്രെയിലറാണ് പുറത്തിറങ്ങിയിരിക്കുന്നത്.\nനിത്യാനന്ദ ഷേണായി എന്ന കഥാപാത്രത്തെയാണ് മമ്മൂട്ടി അവതരിപ്പിക്കുന്നത്. കാസര്‍കോടന് ഭാഷാ ശൈലിയുമായി മമ്മൂട്ടി എത്തുന്ന ചിത്രത്തിന്റെ രണ്ടു ടീസറുകള് നേരത്തെ പുറത്തിറങ്ങിയിരുന്നു.\nകള്ള നോട്ടുകളുടെ കഥ പറഞ്ഞ ഇന്ത്യന് റുപ്പി സമ്മാനിച്ച രഞ്ജിത് ടീം, പുതിയ ചിത്രത്തിലൂടെ നോട്ട് നിരോധന കാലത്തെ ഏറെ കാലികപ്രസക്തിയുള്ള കഥ പറയാനാണ് ശ്രമിക്കുന്നത്.\nകൊമ്പന്‍മീശയും കുറ്റിമുടിയും ചേര്‍ന്ന പരുക്കന്‍വേഷത്തില് മമ്മൂട്ടി എത്തിയ പുത്തന്‍പണത്തിന്റെ ഫസ്റ്റ്ലുക്ക് നേരത്തേ ചര്‍ച്ച ചെയ്യപ്പെട്ടിരുന്നു. രൂപത്തിലും ഭാവത്തിലും ഇതുവരെ കാണാത്ത മമ്മൂട്ടിയുടെ രസികന് ലുക്കാണ് രഞ്ജിത് പുറത്തെടുക്കുന്നത്.\nചിത്രം ഗംഭീര അഭിനയ മുഹൂര്‍ത്തങ്ങള് തരമെന്ന് ഉറപ്പാക്കുന്നതാണ് ട്രെയ്‌ലര്. സിദ്ധിഖ്, മാമുക്കോയ, നിര്‍മല് പാലാഴി, ഇനിയ, ഹരീഷ് കണാരന്, സ്വരാജ് എന്നിവരാണ് ചിത്രത്തില് പ്രധാന വേഷങ്ങളിലെത്തുന്നത്. ഷഹബാസ് അമന്റെ സംഗീത സംവിധാനത്തില് ചിത്രം ത്രീ കളര് സിനിമയുടെ ബാനറിലാണ് നിര്‍മിക്കുന്നത്. കാഷ്‌മോര, മാരി എന്നീ ചിത്രങ്ങളുടെ ക്യാമറാമാനായ ഓംപ്രകാശാണ് ചിത്രത്തിന്റെ ഛായാഗ്രഹണം. പുത്തന്‍പണം വിഷുവിന് തിയറ്ററുകളില് റിലീസിന് എത്താക്കാനുള്ള തയ്യാറെടുപ്പിലാണ് അണിയറപ്രവര്‍ത്തകര്.\nCategories: More, Views Tags: actor mammutty, mammootty, puthanpanam, ranjith


panchavarnnathatha teaser out - Malayalam Filmibeat\n| Updated: Tuesday, April 3, 2018, 9:55 [IST]\nഈ തത്ത പറപറക്കും!! ചിരിയുടെ മാലപ്പടക്കവുമായി പഞ്ചവർണ്ണതത്ത | filmibeat Malayalam\nമലയാളികളുടെ പ്രിയപ്പെട്ട അവതാരകനും മിമിക്ര താരവുമായ രമേഷ് പിഷാരടി ആദ്യമായി സംവിധാനം ചെയ്യുന്ന പഞ്ചവർണ്ണതത്തയുടെ ട്രെയിലർ പുറത്തിറങ്ങി. ജയറാം, കുഞ്ചാക്കോ ബോബൻ, സലിംകുമാർ, ധർമ്മജൻ എന്നീവർ മുഖ്യവേഷത്തിലെത്തുന്ന ചിത്രം പ്രേക്ഷകർക്ക് ചിരിയുടെ വിസ്മയം തന്നെ തീർക്കും. അനുശ്രീയാണ് ചിത്രത്തിൽ നായികയായി എത്തുന്നത്.\nഅനുശ്രീയെ സംഘിയെന്ന് വിളിച്ചവർക്കെതിരെ മറുപടിയുമായി താരം!! വീഡിയോ കാണാം..\nചിത്രത്തിലെ ജയറാമിന്റെ ഗെറ്റപ്പ് പ്രേക്ഷകർക്കിടയിൽ ആദ്യമേ ആകാംക്ഷ ജനിപ്പിച്ചിരുന്നു. എന്നാൽ ട്രെയിലർ കൂടി പുറത്തു വന്നപ്പോൾ ഒരു പടി ഉയർന്നിട്ടുണ്ട്. പഞ്ചവർണ്ണ തത്തയുടെ ട്രെയിലറിനു മികച്ച പ്രേക്ഷക ശ്രദ്ധയാണ് ലഭിച്ചിരിക്കുന്നത്. സമൂഹത്തിൽ രണ്ട് വ്യത്യസ്തമായ സാഹചര്യത്തിൽ ജീവിക്കുന്ന വ്യക്തികളുടെ കൂടിച്ചേരലും, അവരുടെ ജീവിതത്തിലുണ്ടാകുന്ന മാറ്റങ്ങളുമാണ് ചിത്രത്തിന്റെ പ്രമേയം.\n''ഹഗ്സ് ആൻഡ് കിസ്സെസ്''!! ജിനു ജോസഫിനു സുഡുമേന്റെ കിടിലൻ മറുപടി....\nപഞ്ചവർണ്ണതത്തയിൽ രാഷ്ട്രീയക്കാരനായിട്ടാണ് ചാക്കോച്ചൻ എത്തുന്നത്. ഭാര്യയായി അനുശ്രീയും. നീണ്ട താരനിരയാണ് ചിത്രത്തിൽ അണിനിരക്കുന്നത്. രമേഷ് പിഷാരടി, ഹരി പി നായര് എന്നിവര് ചേര്‍ന്നാണ് ചിത്രത്തിന്റെ തിരക്കഥ ഒരുക്കിയിരിക്കുന്നത്. ചിത്രം നിർമ്മിക്കുന്നത് മണിയൻ പിള്ള രാജുവാണ്.സപ്തതരംഗ് സിനിമയാണ് ചിത്രം പ്രദര്‍ശനത്തിനെത്തിക്കുന്നത്. വിഷു റിലീസായിട്ടാകും ചിത്രം തിയേറ്ററുകളിൽ എത്തുക.\nRead more about: ramesh pisharody malayalam movie panchavarnathatha jayaram kunchakko boban anusree രമേഷ് പിഷാരടി ജയറാം മലയാളം സിനിമ\npanchavarnnathatha teaser out


ഇതാ, ജലസംരക്ഷണത്തിന്റെ വെൺമണി മാതൃക | Alappuzha\nഇതാ, ജലസംരക്ഷണത്തിന്റെ വെൺമണി മാതൃക\nകയർഭൂവസ്ത്രം ഉപയോഗിച്ച് ജലസംരക്ഷണം\nകയർഭൂവസ്ത്രം ഉപയോഗിച്ച് കൈയാല കെട്ടുന്ന തൊഴിലുറപ്പുകാർ\nവെൺമണി: ഓരോ കൊല്ലവും വേനൽ കടുക്കുമ്പോൾ വെള്ളത്തിനായി നെട്ടോട്ടമോടുന്നത് വെൺമണിക്കാർക്ക് മറക്കാനാവില്ല. അതുകൊണ്ടുതന്നെ വേനലിന്റെ മുന്നൊരുക്കമായി ജലസംരക്ഷണപ്രവർത്തനങ്ങളിൽ അവർ സജീവമാണ്. ജില്ലയിലെ പലയിടത്തും കുടിവെള്ളക്ഷാമം രൂക്ഷമാകുമ്പോൾ ജലസംരക്ഷണ പ്രവർത്തനങ്ങളിൽ ഉത്തമ മാതൃക സൃഷ്ടിക്കുകയാണ് വെൺമണി പഞ്ചായത്ത്. കയർഭൂവസ്ത്രം ഉപയോഗിച്ച് കൈയാലകളും വാൽക്കുളങ്ങളും ഒരുക്കുകയാണ് പഞ്ചായത്തിന്റെ നേതൃത്വത്തിൽ. തൊഴിലുറപ്പ് പദ്ധതിയിൽ ഉൾപ്പെടുത്തിയാണ് പദ്ധതി നടപ്പാക്കുന്നത്.\nമഴയിൽനിന്ന് ലഭിക്കുന്ന ജലം പരമാവധി ഭൂമിയിലേക്ക് ആഴ്ന്നിറക്കാനും അതിലൂടെ ഭൂഗർഭ ജലത്തിന്റെ അളവ് വർധിപ്പിക്കാനും പദ്ധതി ലക്ഷ്യമിടുന്നു. വേനലിലെ ജലക്ഷാമത്തിന് ഇതിലൂടെ ശ്വാശ്വതപരിഹാരം കാണാമെന്ന് കരുതുന്നു. കനാലുകളുടെയും തോടുകളുടെയും തീരങ്ങളിൽ കയർഭൂവസ്ത്രം വിരിക്കുന്നതിലൂടെ മണ്ണിടിച്ചിൽ തടയാനും സാധിക്കും. മണ്ണ് കൈയാല നിർമിച്ച് കയർഭൂവസ്ത്രം വിരിക്കുന്നതിനൊപ്പം മഴക്കുഴികളും നിർമിച്ചിട്ടുണ്ട്. മഴക്കുഴികളിലൂടെ ഭൂഗർഭജലനിരപ്പ് ഉയർത്താൻ സാധിക്കും. ഇതോടെ സമീപപ്രദേശങ്ങളിലെ കിണറുകളും ജലസ്രോതസ്സുകളും ജലസമ്പന്നമാകും.\nചെലവ് 46.9 ലക്ഷം രൂപ\nമുളയാണി ഉപയോഗിച്ച് കയർഭൂവസ്ത്രം കൈയാലകളിൽ ഉറപ്പിച്ച് മുകളിൽ തീറ്റപ്പുല്ലുകൾ പിടിപ്പിച്ചാണ് ഇതിന്റെ നിർമാണം. ഭൂമിയിലേക്ക് പരമാവധി ജലം ആഴ്ന്നിറങ്ങുന്നതിന് ഇത്തരം കൈയാലകൾ സഹായകമാകും. ഇത്തരം നിർമാണങ്ങൾ ഉത്തരപ്പള്ളി ആറിന്റെ തീരത്തടക്കം നടത്തുന്നുണ്ട്. ഇതോടെ ആറിന്റെ തിട്ട ഇടിയുന്നത് തടയാൻ സാധിക്കും. ഇതുവരെ 100 കുടുംബങ്ങളിൽ പദ്ധതി നടപ്പാക്കി. മുപ്പതോളം തൊഴിലാളികൾ 1437 തൊഴിൽദിനംകൊണ്ട് 46.9 ലക്ഷം രൂപ ചെലവിലാണ് പദ്ധതി പൂർത്തിയാക്കിയതെന്ന് വെൺമണി ഗ്രാമപ്പഞ്ചായത്ത് പ്രസിഡന്റ് ലെജുകുമാർ പറഞ്ഞു.


ഗാല സെന്റ് മേരീസ് ഇടവക ദാമ്പത്യ വിശുദ്ധീകരണ ദിനം ആചരിച്ചു\nYou Are Here: Home → ഗാല സെന്റ് മേരീസ് ഇടവക ദാമ്പത്യ വിശുദ്ധീകരണ ദിനം ആചരിച്ചു\ncontentadmin Nov. 18, 2014\nമസ്കറ്റ്: മലങ്കര സഭ മാനവശാക്തീകരണ വിഭാഗത്തിന്റെ നേതൃത്വത്തില് മര്‍ത്തമറിയം സമാജത്തിന്റെ സഹകരണത്തോടെ ഗാല സെന്റ് മേരീസ് ഓര്‍ത്തഡോക്സ് ഇടവക ദാമ്പത്യ വിശുദ്ധീകരണ ദിനം ആചരിച്ചു. Photo Gallery\nവിശുദ്ധ കുര്‍ബ്ബാനയ്ക്ക് ഫാ. സഖറിയാ നൈനാന് (സാഖേര് അച്ചന്) മുഖ്യകാര്‍മികത്വം വഹിക്കുകയും, പ്രതിപാദ്യ വിഷയമായ “അവര് ഒന്നാകുന്നു” എന്നതിനെ അടിസ്ഥാനമാക്കി പ്രസംഗിക്കുകയും ചെയ്തു. ബിജോയ് കുര്യന് ക്ളാസുകള്‍ക്ക് നേതൃത്വം നല്‍കി.\nവൈവാഹിക ജീവിതത്തില് 25 വര്‍ഷം പൂര്‍ത്തീകരിച്ചവര്‍ക്കും വിവാഹജീവിതം ആരംഭിച്ചവര്‍ക്കും ഉപഹാരം നല്‍കി ആദരിച്ചു. പ്രോഗ്രാം കണ്‍വീനര് ശുഭ തോമസ് സ്വാഗതവും, ജോസഫ് മാത്യു കൃതജ്ഞതയും പ്രകടിപ്പിച്ചു. ഇടവക വികാരി ഫാ. ജോര്‍ജ്ജ് വര്‍ഗ്ഗീസ്, ട്രസ്റി പി.സി. ചെറിയാന്, ആക്ടിംഗ് സെക്രട്ടറി ബാബു വര്‍ഗീസ്, സമാജം സെക്രട്ടറി സുജാ മാത്യു വൈദ്യന് എന്നിവര് ചടങ്ങിന് നേതൃത്വം നല്‍കി.\nആങ്ങമൂഴി ഊര്‍ശ്ളേം കാതോലിക്കേറ്റ് സെന്റര് സില്‍വര് ജൂബിലി ആഘോഷം\nഫാ. നൈനാന് വി. ജോര്‍ജ്ജിന് ഡോക്ട്രേറ്റ് ലഭിച്ചു


July 28, 2018 - Rashtrabhoomi\nപിതാവും മകളും വീട്ടിനുള്ളില് ദുരൂഹസാഹചര്യത്തില് മരിച്ച നിലയില്\nകൊച്ചിയിൽ ഹോട്ടലുകളില് പഴകിയ ഭക്ഷണപദാർത്ഥങ്ങൾ പിടികൂടി ; മിൽമ കാന്റീനിൽ നിന്ന് 2കിലോ പഴകിയ ബീഫ് പിടികൂടി ഭക്ഷണത്തിലും മായം കലർത്തി കൊച്ചിയിലെ ഹോട്ടലുകൾ. കളമശേരി, ഇടപ്പള്ളി ടോൾ പരിസരങ്ങളിൽ നിന്നും പഴകിയ ഭക്ഷണപദാർത്ഥങ്ങൾ നഗരസഭാ ആരോഗ്യവിഭാഗം കണ്ടെത്തി.ഇടപ്പള്ളി ടോളിലെ ഇഫ്ത്താർ ഹോട്ടലിൽ നിന്നും മൂന്ന് കിലോ പഴകിയ ചിക്കൻ ഫ്രൈയും, ടോളിലെ തന്നെ താൽ റസ്റ്റോറ്റോറന്റിൽ നിന്ന് പഴകിയ അപ്പം, പൊറോട്ട, ബീഫ് ഫ്രൈ തുടങ്ങിയവയുമാണ് പിടിച്ചെടുത്തത്. ടോളിലെ ഐപിഎൽ ഹോട്ടലിൽ നിന്ന് മൂന്ന് കിലോ പഴകിയ മീൻ കറി, പഴയ ചപ്പാത്തി ഹോട്ടൽ അഭിരാമിയിൽ നിന്ന് ഉപയോഗശൂന്യമായ പഴകിയ 15 ലിറ്റർ കറുത്ത എണ്ണയും 20 ലിറ്റർ പഴകിയ കഞ്ഞിയും പിടികൂടി. പത്തടിപ്പാലം മിൽമ കാന്റീനിൽ നിന്ന് 2കിലോ പഴകിയ ബീഫ് റോസ്റ്റാണ് പരിശോധനയിൽ കിട്ടിയത്. നഗരസഭയ്ക്ക് സമീപം പ്രവർത്തിക്കുന്ന ബിരിയാണി ചെമ്പ് ഹോട്ടലിൽ…


പ്രവർത്തകർ ജനമനസ്സറിയുന്നില്ല -സി.പി.എം. | cpim state committee\nബൂത്തുതലങ്ങളിലെ കണക്കുകൾ പിഴയ്ക്കുന്നു\nതിരുവനന്തപുരം: കുറ്റം പറയാനില്ലാത്ത ഭരണമുണ്ടായിട്ടും ജനങ്ങൾ പാർട്ടിക്കൊപ്പം നിൽക്കുന്നില്ലെങ്കിൽ അതിന്റെ കാരണം കണ്ടെത്തണമെന്ന് സി.പി.എം. റിപ്പോർട്ട്. ജനങ്ങളുടെ മനസ്സറിയാൻ പ്രവർത്തകർക്കാവുന്നില്ല. കേരളത്തിൽ ബി.ജെ.പി. സ്വാധീനമുറപ്പിക്കുന്നത് കാണാതിരിക്കരുത്. പ്രവർത്തനവും പ്രചാരണവും ജനങ്ങളിലെത്താത്ത വെറും ചടങ്ങ് മാത്രമാകുന്നുണ്ടോയെന്ന് പരിശോധിക്കണമെന്നും സി.പി.എം. സംസ്ഥാനസമിതിയിൽ അവതരിപ്പിച്ച റിപ്പോർട്ടിൽ പറയുന്നു.\nബൂത്തുതലത്തിലുള്ള കണക്കുകൾ പിഴയ്ക്കുകയാണ്. തിരഞ്ഞെടുപ്പിൽ വലിയ വിജയമുണ്ടാകുമെന്നു കണക്ക് നിരത്തുകയും വലിയ പരാജയം ഏറ്റുവാങ്ങുകയുമാണുണ്ടായത്. ഇതിനർഥം, ജനങ്ങളുടെ മനസ്സറിയാൻ പ്രവർത്തകർക്കു കഴിയുന്നില്ല എന്നതാണ്. തിരുത്തലുകൾ വരുത്താൻ ഒരുപാടുണ്ട്. അത് ഓരോന്നായി കണ്ടെത്തി തിരുത്തൽ നടപടിയുണ്ടാകേണ്ടിയിരിക്കുന്നുവെന്നും സംസ്ഥാനസെക്രട്ടറി കോടിയേരി ബാലകൃഷ്ണൻ അവതരിപ്പിച്ച റിപ്പോർട്ട് ചൂണ്ടിക്കാട്ടുന്നു.\nസർക്കാരിന്റെ പ്രവർത്തനം മെച്ചപ്പെട്ടതാണെന്ന് എല്ലാവിഭാഗം ജനങ്ങളും സമ്മതിക്കുന്നുണ്ട്. അതു വോട്ടാക്കി മാറ്റാൻ കഴിയാത്തത് പാർട്ടി അംഗങ്ങളുടെ പ്രവർത്തനത്തിലെ വീഴ്ചയാണ്. ആശയ-രാഷ്ട്രീയ പ്രചാരണത്തിലും സംഘടനാ പ്രവർത്തനത്തിലും വീഴ്ച സംഭവിച്ചിട്ടുണ്ട്. ബി.ജെ.പി.യുടെ വളർച്ച ഗൗരവത്തോടെ കാണാനാകണം. ഇടതുമുന്നണിയെ എങ്ങനെയെങ്കിലും തോൽപ്പിക്കണമെന്നതായിരുന്നു ബി.ജെ.പി.യുടെ ലക്ഷ്യം. തിരുവനന്തപുരം, ആറ്റിങ്ങൽ, പത്തനംതിട്ട, തൃശ്ശൂർ, പാലക്കാട് എന്നീ അഞ്ചുമണ്ഡലങ്ങളിലൊഴികെ ബി.ജെ.പി.വോട്ടുകൾ യു.ഡി.എഫിന് ലഭിക്കുന്ന സ്ഥിതിയുണ്ടായി. എന്നിട്ടും 15.56 ശതമാനം വോട്ടുശതമാനം ബി.ജെ.പി.ക്ക് നിലനിർത്താനായി. ഇതിനെ നിസ്സാരവത്‌കരിക്കേണ്ടതല്ലെന്നും റിപ്പോർട്ടിൽ പറയുന്നു.\nകേരളത്തിൽ ജനവിശ്വാസം വീണ്ടെടുക്കാനുള്ള തിരുത്തലുകൾ വേണമെന്നാണ് കേന്ദ്രകമ്മിറ്റിയുടെ നിർദേശമായി സംസ്ഥാനസമിതിയിൽ കോടിയേരി അവതരിപ്പിച്ചത്. തിരഞ്ഞെടുപ്പിനുമുമ്പ് ദേശീയതലത്തിൽ പ്രതിപക്ഷ ഐക്യമില്ലാത്തതും ത്രിപുര, ബംഗാൾ എന്നിവിടങ്ങളിലെ പാർട്ടിയുടെ തകർച്ചയും റിപ്പോർട്ടിൽ പരാമർശിക്കുന്നുണ്ട്.\ncontent highlights: cpim state committee


Air India Milan-Delhi flight quarantined at Delhi airport | ഇറ്റലിയിൽ നിന്നെത്തിയ എയർ ഇന്ത്യ വിമാനം ഡ‍ൽഹിയിൽ ക്വാറന്റൈൻ ചെയ്തു; 80 യാത്രക്കാർക്ക് കൊറോണ പരിശോധന – News18 Malayalam\nഇറ്റലിയിൽ നിന്നെത്തിയ എയർ ഇന്ത്യ വിമാനം ഡ‍ൽഹിയിൽ ക്വാറന്റൈൻ ചെയ്തു; 80 യാത്രക്കാർക്ക് കൊറോണ പരിശോധന\nകൊറോണ ബാധയെ തുടർന്ന് ചൊവ്വാഴ്ച വരെ ഇറ്റലിയിൽ 631 പേരാണ് മരിച്ചത്.\nയാത്രക്കാരുടെ ബാഗേജ് പരിശോധിക്കുന്നു.\nLast Updated : March 11, 2020, 15:03 IST\nന്യൂഡൽഹി: ഇറ്റലിയിലെ മിലാനിൽ നിന്നും ഡൽഹി ഇന്ദിരാഗാന്ധി രാജ്യാന്തരവിമാനത്താവളത്തിൽ എത്തിയ എയർ ഇന്ത്യ വിമാനത്തെ ഐസൊലേറ്റഡ് ബേയിലേക്കു മാറ്റി. AI-138 വിമാനത്തിൽ എത്തിയ യാത്രക്കാരെ കൊറോണ പരിശോധനയ്ക്കു വിധേയമാക്കിയ ശേഷമെ പുറത്തേക്ക് വിടൂ.\nഎയർ ഇന്ത്യ വിമാനത്തിൽ 80 യാത്രക്കാരാണുള്ളത്. ഇവരുടെ ബാഗേജുകൾ ഉൾപ്പെടെ വിശദമായ പരിശോധനയ്ക്ക് വിധേയമാക്കുമെന്ന് വാർത്താ ഏജൻസിയായ എ.എൻ.ഐ റിപ്പോർട്ട് ചെയ്യുന്നു. മലയാളികൾ ഉൾപ്പെടെയുള്ള യാത്രക്കാർ വിമാനത്തിലുണ്ടെന്നാണ് സൂചന.\nകൊറോണ ബാധയെ തുടർന്ന് ചൊവ്വാഴ്ച വരെ ഇറ്റലിയിൽ 631 പേരാണ് മരിച്ചത്. രാജ്യത്ത് 8,514 പേരിലാണ് രോഗം സ്ഥിരീകരിച്ചത്. പതിനായിരത്തിലധികം പേരിൽ രോഗബാധയുണ്ടെന്നാണ് കണക്കാക്കപ്പെടുന്നത്.\nരോഗബാധയെ തുടർന്ന് സ്കൂളുകളും കോളജുകളും ഉൾപ്പെടെ എല്ലാ വിദ്യാഭ്യാസ സ്ഥാപനങ്ങളും അടച്ചിട്ടിരിക്കുകയാണ്. മതപരമായ ചടങ്ങുകൾക്കും രാജ്യത്ത് നിരോധനമുണ്ട്.\nയാത്രാ നിയന്ത്രണങ്ങളും നിർദ്ദേശങ്ങളും പാലിക്കണമെന്ന് ഇന്ത്യൻ പൗരൻമാരോട് മിലാനിലെ ഇന്ത്യൻ കോൺസുലേറ്റ് തിങ്കളാഴ്ച ആവശ്യപ്പെട്ടിരുന്നു.\nFirst published: March 11, 2020, 15:03 IST\nCoronaCorona death tollCorona In IndiaCorona outbreakCorona virusCorona virus ChinaCorona virus KeralaCorona virus outbreakmedicine for corona


കെപിഎസി ലളിതയ്ക്ക് വലിയ സമ്ബാദ്യമില്ല, അഭിനയത്തിലൂടെ ലഭിക്കുന്നത് തുച്ഛമായ പണം മാത്രം, സര്‍ക്കാര് ചികിത്സ സഹായം നല്‍കിയത് വിവാദമാക്കരുതെന്ന് മന്ത്രി... » NEWS 22\nHome/Breaking News/കെപിഎസി ലളിതയ്ക്ക് വലിയ സമ്ബാദ്യമില്ല, അഭിനയത്തിലൂടെ ലഭിക്കുന്നത് തുച്ഛമായ പണം മാത്രം, സര്‍ക്കാര് ചികിത്സ സഹായം നല്‍കിയത് വിവാദമാക്കരുതെന്ന് മന്ത്രി…\nNEWS22 EDITOR2weeks ago\tBreaking News, Latest News, Movies, Slider Leaveacomment 30 Views\nഗുരുതരമായ കരള് രോഗം പിടിപെട്ട് സ്വകാര്യ ആശുപത്രിയില് ചികിത്സയില് കഴിയുന്ന സിനിമ താരം കെപിഎസി ലളിതയ്ക്ക് സര്‍ക്കാര് ചികിത്സ സഹായം പ്രഖ്യാപിച്ചിരുന്നു. എന്നാല് ഇതിനെ വിമര്‍ശിച്ചു കൊണ്ട് നിരവധി പേര് രംഗത്ത് വരികയും, പാവപ്പെട്ടവര്‍ക്ക് ആനുകൂല്യങ്ങള് നിഷേധിക്കപ്പെടുമ്ബോഴും സിനിമാ നടിക്ക് ലക്ഷങ്ങള് സര്‍ക്കാര് നല്‍കുന്നതിനെ ചോദ്യം ചെയ്യുകയും ചെയ്തു.\nതുടര്‍ന്ന് ഈ ആരോപണങ്ങളില് കഴമ്ബില്ലെന്ന് മാദ്ധ്യമങ്ങള്‍ക്ക് മുന്നില് മന്ത്രി വി അബ്ദുറഹിമാന് വിശദീകരിച്ചു. ചിലര് കരുതുന്ന പോലെ കെപിഎസി ലളിതയ്ക്ക് വലിയ സമ്ബാദ്യമില്ലെന്നും അഭിനയത്തിലൂടെ ലഭിക്കുന്നത് തുച്ഛമായ പണം മാത്രമാണെന്നും മന്ത്രി വ്യക്തമാക്കുന്നു. നടിയുടെ ഭാഗത്ത് നിന്നും സഹായിക്കണമെന്ന് അപേക്ഷ ലഭിച്ചതിനാലാണ് സര്‍ക്കാര് നടപടി കൈക്കൊണ്ടത്.\nസാധാരണക്കാരായ നിരവധി പേര്‍ക്ക് സര്‍ക്കാരിന്റെ കരുതല് ഉണ്ടായിട്ടുണ്ട്. കലാകാരന്‍മാരെ സര്‍ക്കാരിന് കൈയൊഴിയാനാവില്ല, കാരണം അവര് നാടിന്റെ സ്വത്താണ്. കായികതാരങ്ങളായാലും സാംസ്‌കാരിക മേഖലയില് നിന്നുള്ളവരായാലും ഇതേ നിലപാടാണ്. ചികിത്സ സഹായത്തിനായി ആര് മുഖ്യമന്ത്രിക്ക് അപേക്ഷ നല്‍കിയാലും അവരെ സഹായിക്കാറുണ്ട്. പാവങ്ങളേയും കൈയൊഴിയില്ലെന്ന് മന്ത്രി അറിയിച്ചു. ഈ വിഷയത്തില് വിദാദമുണ്ടാക്കരുതെന്നും മന്ത്രി അഭ്യര്‍ത്ഥിച്ചു.\nPrevious കുഞ്ഞിനെ തിരികെ കിട്ടിയാലും കുറ്റക്കാര്‍ക്കെതിരെ നിയമപോരാട്ടം തുടരുമെന്ന് അനുപമ…\nNext ബില്ലടച്ചില്ല; കാളിദാസ് ജയറാമിനെയും സംഘത്തെയും ഹോട്ടലിൽ തടഞ്ഞുവെച്ചു…\nഅനില്‍കാന്ത് പുതിയ പൊലീസ് മേധാവി; എഡിജിപി കസേരയിൽ നിന്നും നേരിട്ട് പൊലീസ് മേധാവിയാകുന്നുവെന്ന പ്രത്യേകത; ദളിത് വിഭാഗത്തിൽ നിന്നും സംസ്ഥാന പൊലീസ് മേധാവി…\nസംസ്ഥാനത്ത് 175 പുതിയ മദ്യവിൽപ്പനശാലകൾ കൂടി തുടങ്ങാൻ സർക്കാർ…\nനാല് മുട്ടയുടെ വിലകൊടുത്താല് ഒരു കോഴിയെ കിട്ടും: കേരളത്തില് ചിക്കന്‍റെ വില കുത്തനെ ഇടിഞ്ഞു…


അതീവ ഗുരുതരം; ഇന്ന് കോവിഡ് സ്ഥിരീകരിച്ചത് 211 പേര്‍ക്ക് – medianextnews\nഅതീവ ഗുരുതരം; ഇന്ന് കോവിഡ് സ്ഥിരീകരിച്ചത് 211 പേര്‍ക്ക്\nഇന്ന് രോഗം സ്ഥിരീകരിച്ചവരില് 138 പേര് വിദേശത്ത് നിന്നും എത്തിയവരാണ്. 30 പേര് മറ്റ് സംസ്ഥാനങ്ങളില് നിന്നും എത്തിയവരാണ്. 27 പേര്‍ക്ക് സമ്പര്‍ക്കത്തിലൂടെയാണ് രോഗം സ്ഥിരീകരിച്ചത്. ആറ് സിഐഎസ്എഫുകാര്‍ക്കും എയര് ക്രൂവില് നിന്നുള്ള ഒരാള്‍ക്കും രോഗം സ്ഥിരീകരിച്ചിട്ടുണ്ട്\nതിരുവനന്തപുരം: സംസ്ഥാനത്ത് 211 പേര്‍ക്ക് കോവിഡ് 19 സ്ഥിരീകരിച്ചതായി കോവിഡ് അവലോകനത്തിന് ശേഷമുള്ള വാര്‍ത്ത സമ്മേളനത്തില് മുഖ്യമന്ത്രി അറിയിച്ചു. ഇന്ന് രോഗം സ്ഥിരീകരിച്ചവരില് 138 പേര് വിദേശത്ത് നിന്നും എത്തിയവരാണ്. 30 പേര് മറ്റ് സംസ്ഥാനങ്ങളില് നിന്നും എത്തിയവരാണ്. 27 പേര്‍ക്ക് സമ്പര്‍ക്കത്തിലൂടെയാണ് രോഗം സ്ഥിരീകരിച്ചത്. ആറ് സിഐഎസ്എഫുകാര്‍ക്കും എയര് ക്രൂവില് നിന്നുള്ള ഒരാള്‍ക്കും രോഗം സ്ഥിരീകരിച്ചിട്ടുണ്ട്.\nAlso read: ലോക്ക്ഡൗണില്ലാതെ കോവിഡിനെ പ്രതിരോധിച്ച് സ്വീഡന് മാതൃക\nമലപ്പുറം 35, കൊല്ലം 23, ആലപ്പുഴ 21, തൃശൂര് 21, കണ്ണൂര് 18, എറണാകുളം 17, തിരുവനന്തപുരം 17,പാലക്കാട് 14, കോട്ടയം 14, കോഴിക്കോട് 14, കാസര്‍ഗോട്7പത്തനംതിട്ട 7, ഇടുക്കി 2, വയനാട് 1, എന്നിങ്ങനെയാണ് ഇന്ന് രോഗം സ്ഥിരീകരിച്ചവരുടെ ജില്ല തിരിച്ചുള്ള കണക്കുകള്.\nAlso Read: മലപ്പുറത്ത് രോഗം സ്ഥിരീകരിച്ചത് മുംബൈയില് നിന്നെത്തിയ യുവാവിന്; റൂട്ട് മാപ്പ് പുറത്ത് വിട്ടു\nതിരുവനന്തപുരം 5, പത്തനംതിട്ട 29, ആലപ്പുഴ 2, കോട്ടയം 16, എറണാകുളം 20, തൃശൂര് 5, പാലക്കാട് 68, മലപ്പുറം 10, കോഴിക്കോട് 11, വയനാട് 10, കണ്ണൂര് 13, കാസര്‍കോട് 12 എന്നിങ്ങനെയാണ് രോഗമുക്തി നേടിയവരുടെ കണക്കുകള്.\nAlso read: തൃശൂര് സ്വദേശി ദുബൈയില് കോവിഡ് 19 ബാധിച്ച് മരിച്ചു\nകഴിഞ്ഞ 24 മണിക്കൂറിൽ 7306 സാംപിളുകൾ പരിശോധിച്ചു. സംസ്ഥാനത്ത് ഇതുവരെ 4964 പേർക്ക് രോഗം സ്ഥിരീകരിച്ചു. ചികിത്സയിൽ 2098 പേർ ഉണ്ട്. 1,7,717 പേർ നിരീക്ഷണത്തിലാണ്. ഇവരിൽ 2794 പേർ ആശുപത്രിയിൽ. ഇന്ന് 378 പേരെ ആശുപത്രിയിൽ പ്രവേശിപ്പിച്ചു. ഇതുവരെ സെന്റിനൽ സർവയലൻസിന്റെ ഭാഗമായി മുൻഗണനാ വിഭാഗത്തിൽ പെട്ട 53,922 സാംപിളുകൾ ശേഖരിച്ചു. അതിൽ 59,240 എണ്ണം നെഗറ്റീവ് ആയി. ആകെ ഹോട്സ്പോട്ടുകൾ 130. രോഗവ്യാപനത്തിന്റെ തോത് കൂടുന്നു. 14 ജില്ലകളിലും രോഗബാധിതർ വർധിച്ചു.\nAlso read: മലപ്പുറം ജില്ലയില് കോവിഡ് 19 സ്ഥിരീകരിച്ചത് മുംബൈയില് നിന്നെത്തിയ എടപ്പാള് സ്വദേശിക്ക്\nതിരുവനന്തപുരം, എറണാകുളം നഗരങ്ങളിലും മലപ്പുറം ജില്ലയിലെ പൊന്നാനി താലൂക്കിലും ഗുരുതരമായ സാഹചര്യമാണു നിലനിൽക്കുന്നത്. സംസ്ഥാനത്ത് 130 ഹോട്ട്‌സ്‌പോട്ടുകളാണ് നിലവിലുള്ളത്. കോവിഡ് വ്യാപനം വര്‍ധിക്കുകയാണ്. എല്ലാ ജില്ലകളിലും രോഗബാധിതര് വര്‍ധിച്ചു. ഗ്രാമങ്ങളിലും നഗരങ്ങളിലും രോഗബാധിതരുണ്ട്. തിരുവനന്തപുരം എറണാകുളം നഗരത്തിലും പൊന്നാനി താലൂക്കിലും സ്ഥിതി ഗുരുതരമാണ്. കോവിഡിനെതിരെയുള്ള ജാഗ്രത വര്‍ധിപ്പിക്കേണ്ടതുണ്ടെന്നും മുഖ്യമന്ത്രി പറഞ്ഞു.\nTags: covid, covid 19, covid data\nമലപ്പുറത്ത് ഇന്ന് രോഗം സ്ഥിരീകരിച്ചത് ഒരു വയസുകാരി ഉള്‍പ്പെടെ 42 പേര്‍ക്ക്\nസംസ്ഥാനം മുള്‍മുനയില്; ഇന്ന് കോവിഡ് സ്ഥിരീകരിച്ചത് 1038 പേര്‍ക്ക്, സമ്പര്‍ക്കത്തിലൂടെ 785\nനേരിയ ആശ്വാസം; സംസ്ഥാനത്ത് ഇന്ന് കോവിഡ് സ്ഥിരീകരിച്ചത് 702 പേര്‍ക്ക്\nആശങ്ക മാറുന്നില്ല; ഇന്ന് കോവിഡ് 19 സ്ഥിരീകരിച്ചത് 160 പേര്‍ക്ക്, 202 പേര്‍ക്ക് രോഗ മുക്തി\nസംസ്ഥാനത്ത് ഇന്ന് കോവിഡ് സ്ഥിരീകരിച്ചത് 118 പേർക്ക്\nപിടിവിടാതെ കോവിഡ്; സംസ്ഥാനത്ത് ഇന്ന് രോഗം സ്ഥിരീകരിച്ചത് 91 പേര്‍ക്ക്


astrology by jayashree | നക്ഷത്ര രഹസ്യങ്ങൾ: തൃക്കേട്ട/ജ്യേഷ്ഠ നക്ഷത്രം: നിങ്ങളുടെ ഈ ആഴ്ചയിൽ ജയശ്രീ - MarunadanMalayalee.com\nFebruary 04, 2019 | 01:06 PM IST | Permalink\nനക്ഷത്ര രഹസ്യങ്ങൾ :തൃക്കേട്ട/ജ്യേഷ്ഠ നക്ഷത്രം\nവൃശ്ചിക രാശിയുടെ 16 :40 ഡിഗ്രീ മുതൽ, 30:00 വരെ വ്യാപിച്ചു കിടക്കുന്ന നക്ഷത്രമാണ് തൃക്കേട്ട. തൃക്കേട്ട എന്നാ പേരിനേക്കാൾ വ്യക്തമായ അർത്ഥമാണ് ജ്യേഷ്ഠ എന്നാ പെറു നൽകുന്നത്. ഈ പേരിനർത്ഥം “മുതിർന്നത് “ എന്നതാണ്. പ്രായം കൂടുതൽ ഉള്ള എന്നോ, മൂത്ത് എന്നൊക്കെ അർഥം വരുന്ന ജ്യേഷ്ഠ നക്ഷത്രം, ആദ്യ പതിനെട്ട് നക്ഷത്രങ്ങളിലെ ഏറ്റവും മുതിർന്ന നക്ഷത്രമാണ്. ജ്യേഷ്ഠ എന്നാ ദേവിയോട് ഈ നക്ഷത്രത്തെ പലപ്പോഴും ഉപമിക്കാറുണ്ട്.\nമുതിർന്ന നക്ഷത്രം ആയതു കൊണ്ട് തന്നെ എപ്പോഴും ഒരു സീനിയർ റോളുകൾ കൈകാര്യം ചെയ്യാൻ ആണ് ഈ നക്ഷത്രത്തിൽ പിറന്നവർക്ക് താല്പര്യം. ഈ നക്ഷത്രത്തിന്റെ അടയാളം വൃത്താകൃതിയിൽ ഉള്ള ഒരു എലസാണ്. ഈ അടയാളം സുരക്ഷയുടെ അടയാളം ആയതിനാൽ ഈ നക്ഷത്രത്തിൽ ജനിച്ചവർ മറ്റുള്ളവർക്ക് ഉപദേശം, സുരക്ഷിതത്വം എന്നിവ നൽകുന്ന റോളുകൾ ഏറ്റെടുക്കും എന്നാണു. ലഗ്നം, നാല്, ഏഴു, ഒൻപതു, പത്തു, പതിനൊന്നു, പന്ത്രണ്ടു എന്നാ ഭാവാങ്ങളിൽ ഈ നക്ഷത്രം വരുകയാണെങ്കിൽ നിങ്ങൾ ഒരു മാനേജർ, ടീം ലീഡർ, ബിസിനസ് ഓണർ, ഉപദേശകൻ എന്നാ രീതിയിലേക്ക് ഉയരാൻ കഴിവുള്ള വ്യക്തിയാണെന്നും, ആ ഒരു രീതിയിൽ നിങ്ങൾ സഞ്ചരിക്കണം എന്നുള്ള സിഗ്നൽ ആണ് പ്രപഞ്ചം നിങ്ങൾക്ക് നൽകുന്നത്. ഇത് ഒരു വാല്യൂ അഡീഷൻ എന്നാ രീതിയിൽ നിങ്ങൾ കാണേണ്ടതാണ്. ആ അവസരങ്ങൾക്ക് വേണ്ടി നിങ്ങളെ പ്രാപ്തരാക്കുമ്പോൾ നിങ്ങൾ അന്വേഷിക്കാതെ തന്നെ അത്തരം അവസരം നിങ്ങളിലേക്ക് എത്തുകയും ചെയ്യും. പ്രപഞ്ചം അതിനു തോന്നുമ്പോൾ ആണ് നമ്മിലേക്ക് വരുക , നാം പ്രപഞ്ചത്തിലെ അവസരങ്ങളെ പൂജ, യാഗം, മന്ത്രം , തകിട്, മാന്ത്രികക്കല്ലുകൾ, ചെമ്പ്, തുടങ്ങിയ തന്ത്രങ്ങളുമായി വശത്താക്കാൻ യാതൊരു കാരണവശാലും ശ്രമിക്കാൻ പാടുള്ളതല്ല. പ്രപഞ്ചത്തിനു നമ്മിൽ താല്പര്യം തോന്നുമ്പോൾ ആണ് അവ മെച്ചപ്പെട്ട അവസരങ്ങളെ നമ്മിലേക്ക് അയച്ചു തരുക. ഏതു നക്ഷത്രത്തിൽ ഉള്ളവരായാലും, മൂല്യ വർധനയാണ് നമുക്ക് വേണ്ടത്.\nഈ നക്ഷത്രത്തിന്റെ മറ്റൊരു അടയാളം കുട ആണ്. അതും സുരക്ഷയുടെ അടയാളം ആണല്ലോ. ഈ നക്ഷത്രം വൃശ്ചിക രാശിയിൽ വരുന്നതുകൊണ്ട് തന്നെ വൃശ്ചിക രാശിയുടെ തത്വങ്ങൾ ആയ മന്ത്രം, തന്ത്രം, ജ്യോത്സ്യം, എന്നിവയിൽ താല്പര്യം ഉണ്ടാകും എന്നത് പ്രത്യേകം പറയേണ്ടതില്ലല്ലോ.\nഇന്ദ്രൻ എന്നാ ദേവനാണ് ഈ നക്ഷത്രത്തിന്റെ പ്രതിഷ്ഠ. ഇന്ദ്രനെ കുറിച്ച് പറയുകയാണെങ്കിൽ പല യുഗങ്ങളിലും പല ഇന്ദ്രന്മാർ ആണെന്ന് പ്രത്യേകം പറയട്ടെ. പക്ഷെ ഏതു ഇന്ദ്രനെ നോക്കിയാലും, അദ്ദേഹം ഒരു സ്വസ്ഥ ജീവിതം നയിക്കുന്നതായി കാണുന്നത് ചുരുക്കും ചില അവസരങ്ങളിൽ മാത്രമാണ്. സ്ത്രീകളോട് ഈ ദേവന്റെ ഉള്ള താല്പര്യം എടുത്തു പറയേണ്ടതാണ്. ഉർവശി, രംഭ, തിലോത്തമ എന്നാ ഹൂറിമാർ പാവം സന്യാസിമാരെ പറ്റിക്കാൻ വേണ്ടി പറന്നു വരുന്നത് ഇദ്ദേഹത്തിന്റെ ലോകമായ ഇന്ദ്ര ലോകത്തിൽ നിന്നാണ്.\nഇന്ദ്രൻ എന്നാ ദേവനെ കുറിച്ച് ആഴത്തിൽ പഠിക്കുമ്പോൾ നാമൊരു ഒരു കാര്യം മനസിലാക്കുന്നതാണ്. ഇദ്ദേഹം വളരെ ശക്തിശാലിയും , ദിവ്യ ആയുധങ്ങളുടെ ഉടമയും ആണെങ്കിലും പലപ്പോഴും insecure ആകുന്ന ഒരു വ്യക്തിത്വമാണ്. ഏതെങ്കിലും ഒരു അസുരൻ അല്പം ശക്തി പ്രാപിക്കുന്നത് കണ്ടാൽ, അദ്ദേഹത്തിന്റെ അരക്ഷിത ബോധം ഉണരും. പിന്നെ പല തന്ത്രങ്ങളും പ്രയോഗിച്ചു ശത്രുവിനെ ഇല്ലാതാക്കാൻ നോക്കുന്ന ഒരു രീതി അദ്ദേഹം ഫോളോ ചെയ്യുന്നതാണ്. ജയവും പരാജയവും കൊണ്ട് സമ്മിശ്രമായ ഒരു ജീവിതമാണ് അദ്ധെഹതിന്റെത്. ഇദ്ദേഹത്തിൽ അരക്ഷിതാ ബോധം നൽകാൻ കൊച്ചു കുഞ്ഞുങ്ങൾക്ക് പോലും സാധിക്കും. ദിതി എന്നാ ദേവിയുടെ കുഞ്ഞിനെ ഇടി മിന്നലുപയോഗിച്ചു ഗർഭ പാത്രത്തിൽ വച്ച് തന്നെ 27 കഷണമായി മുറിച്ചു കളഞ്ഞു എന്നാ കഥ പ്രശസ്തമാണ്. പക്ഷെ ഓരോ കഷ്ണവും ഓരോ കുട്ടിയായി പിറന്നു എന്നാണു ഋഗ്വേദം നോക്കിയാൽ മനസിലാകുക. ഈ കുട്ടികളെ മരുത് ഗണങ്ങൾ എന്നറിയപ്പെടുന്നു. ഇവരാണ്. മേഘങ്ങളിൽ അസ്ത്രം എയ്തു നമുക്ക് വേണ്ടി മഴ പെയ്യിക്കുക. ഇതൊക്കെ സിംബോളിക് ആയി പറഞ്ഞിരിക്കുന്നു എന്നും മേഘങ്ങളേ ജലത്തുള്ളികൾ ചേർന്ന് സാന്ദ്രീകരിക്കുന്നു, ഘനീഭവിക്കുമ്പോൾ ഗുരുത്വാകർഷണം മൂലം അവ താഴോട്റ്റ് മഴയായി പതിക്കുന്നു. ഈ ആകർഷണത്തെ ആവാം മരുത്ഗണങ്ങൾ ചെയ്യുന്ന മാജിക്കായി പുരാണം പറയുക. പല കാലത്തും പലതിനും പറ പേരാണല്ലോ. പണ്ടൊക്കെ സ്ത്രീകളെ ദേവി എന്ന് വിളിച്ചിരുന്നു. ഇന്ന് ചരക്ക് എന്ന് വിളിക്കുന്നു. ഒരു energy source ആയിട്ട് മാത്രം മരുത് ഗണങ്ങളെ കാണുക. വേദിക് സ്യ്സ്ന്സ് എന്നത് പദ പ്രയോഗങ്ങൾ കൊണ്ട് തന്നെ വളരെ സങ്കീർണമാണ്. മേൽ പറഞ്ഞ കഥ കൊണ്ട് ഉദേശിച്ചത് പെട്ടന്ന് insecure ആകാനുള്ള പ്രവണത ഇവർക്ക് അധികമാകും എന്നാണു.\nഅപ്പോൾ പറഞ്ഞു വന്നത് ഇന്ദ്രന്റെ സ്വഭാവ സവിശേഷതകളെ ആണ്. ആ സ്വഭാവ വിശേഷം എല്ലാം ഈ നക്ഷത്രക്കരിലും ഉണ്ടാകും എന്നാണു. ഒന്ന്, അഞ്ചു, ഏഴു , പതിനൊന്നു എന്നാ ഭാവത്തിൽ ഈ നക്ഷത്രത്തിന്റെ സ്വാധീനം ഉണ്ടായാൽ, എതിർ ലിംഗത്തിൽ ജനിച്ചവർ ഇവരുടെ ചുറ്റും കൂടി നിൽക്കുന്ന കാഴ്ച നാം കാണും. അവരെ ആകർഷിക്കാൻ ഇവർക്ക് പ്രത്യേക ഒരു പ്രാവീണ്യം ഉണ്ടാകും എന്നാണു. പക്ഷെ അവരിൽ നിന്ന് ലഭിക്കുന്ന അനുഭവങ്ങൾ നല്ലതാകണം എങ്കിൽ ആദ്യം ചൊവ്വ നല്ല അവസ്ഥയിൽ നിൽക്കണം. ഈ നക്ഷത്രത്തിന്റെ അധിപൻ ബുധൻ ആയതിനാൽ ബുധനും നല്ല അവസ്ഥയിൽ ഉണ്ടാകണം. ബുധനോപ്പം ശുക്രൻ നിൽക്കുകയാണെങ്കിൽ പിന്നെ എല്ലാം ശേഷം കാഴ്ചയിൽ ആണ്.\nആശ്യവിനിമയാതെ ബുധൻ സൂചിപ്പിക്കുന്നു. മീഡിയ, മാസ് കമ്യൂണിക്കേഷൻ, ബിസിനസ്, അനാലിസിസ് എന്നാ മേഖലയിൽ നിന്നുള്ള അവസരങ്ങളിൽ കഴിവ് തെളിയിക്കാൻ എളുപ്പമായിരിക്കും. പിന്നെ ഏതു നക്ഷത്രത്തിൽ പിറന്നവർക്കും, സർക്കാർ ജോലി ലഭിക്കാം, ഒന്നിൽ കൂടുതൽ വിവാഹം കഴിക്കാം, ദിവോഴ്സ് ആകാം, കോടീശ്വരനോ, പിച്ചക്കാരനോ , കൊലപാതകിയോ, സല്സ്വഭാവിയോ ആകാം. അതൊന്നും നക്ഷത്രം മാത്രം നോക്കി അല്ല പറയുക. നക്ഷത്രം മാത്രം നോക്കി ഒരു വ്യക്തിയുടെ ജീവിതത്തെ കുറിച്ചൊന്നും അങ്ങനെ പറയാൻ കഴിയില്ല. ചന്ദ്രൻ എന്നാൽ മനസാണ് മനസിന്റെ configuration അത് മാത്രമാണ് നിങ്ങളുടെ നക്ഷത്രം കൊണ്ട് ഉദ്ദേശിക്കുന്നത്. ആ നക്ഷത്രം മാത്രം നോക്കി ജോലി കിട്ടുമോ, വിവാഹം നടക്കുമോ എന്നൊക്കെ ഉള്ള ചോദ്യങ്ങൾ വെറും വ്യർഥമാണ്.\nഈ ആഴ്ചയിലെ വിശേഷങ്ങൾ\nമോഹങ്ങള്, പ്രതീക്ഷകള്, ലോങ്ങ്‌ടേം പ്രോജക്ക്ട്ടുകൾസുഹൃത്തുക്കള്, മുതിര്ന്ന സഹോദരങ്ങള്, കൂട്ടായ്മകള്, ടീംജോലികള്,ഗ്രൂപ്പുകള്എന്നാ മേഖലയിൽ ശക്തമായ നീക്കങ്ങൾക്ക് വേണ്ടി കാത്തിരിക്കുക. ഗ്രൂപ്പ് ബന്ധങ്ങളുടെ പ്രത്യേകത മനസിലാകുന്ന ഒരു അവസരവും കൂടിയാണിത്. ഈ മേഖലയെ അമാവാസ്യ ചന്ദ്രൻ സ്വാധീനിക്കുമ്പോൾ പുതിയ നീക്കങ്ങളാണ് കൂടുത്ലായുണ്ടാകുക. അമാവാസ്യ ചന്ദ്രൻ പുതിയ തുടക്കങ്ങളെ സൂചിപ്പിക്കുന്നു. പുതിയ ടീമുകളിൽ ചേരാനുള്ള അവസരം, ടീമുകൾ തമ്മിൽ ഉള്ള ചർച്ചകൾ, ഗ്രൂപ്പ് പ്രോജക്ക്ട്ടുകളെ കുറിച്ചുള്ള അവലോകനം, പുതിയ ഗ്രൂപുകളിൽ ചേരാനുള്ള പ്ലാനുകൾ എന്നിവയെല്ലാം ഈ അവസരതിന്റെ ഭാഗം ആയി എത്താം. പുതിയ സുഹൃത്തുക്കളെ ലഭിക്കാനുള്ള അവസരം, സുഹൃത്തുക്കളുമായുള്ള തർക്കങ്ങൾ, പുതിയ ലോങ്ങ് ടേം ജോലികൾ, ടെക്ക്നിക്കൽ കമ്യൂണിക്കേഷൻ രംഗത്ത് നിന്നുള്ള ജോലികൾ എന്നിവയും പ്രതീക്ഷിക്കുക. കുട്ടികൾ യൂത്ത് ഗ്രൂപ്പുകൾ എന്നിവരുടെ പരിപോഷണവും, കലാ പരിപാടികളും, ചാരിറ്റി പ്രവർത്തനങ്ങളും ഈ അവസരം സാധ്യമാകും.\nശുക്രൻ ജോലി, സമൂഹത്തിലെവില , മാതാപിതാക്കൾ, അധികാരികൾ, ജീവിതാ മാര്ഗം, എംപ്ലോയർ ,സമൂഹതിലെ വിലഉല്ക്കര്ഷേച്ഛ എന്നാ മേഖലയിലേക്ക് ഈ ആഴ്ച എത്തുമ്പോൾ കല , ആസ്വാദനം എന്നീ മേഖലയിൽ ജോലി ചെയ്യുന്നവർക്ക് പ്രാധാന്യം ഉണ്ടാകും നിങ്ങൾ ഇത് വരെ ചെയ്ത ജോലിക്കുള്ള അംഗീകാരം ലഭിക്കുന്ന അവസരവും ഇത് തന്നെയാണ്. . നിങ്ങൾ നിങ്ങളുടെ ജോലിയിൽ എങ്ങനെ പെർഫോം ചെയ്തുവോ അതെ രീതിയിൽ തന്നെ ഉള്ള ഫലവുമായി പ്രപഞ്ചം നിങ്ങളെ കാത്തിരിക്കുന്നു. അധികാരികളുടെ വിലയിരുത്തലുകൾ, പുതിയ പ്രോജക്ക്ട്ടുകളിൽ നിങ്ങൾ ചെയ്യേണ്ട കാര്യങ്ങൾ അവതരിപ്പിക്ക്ൽ, പുതിയ ജോലിക്ക് വേണ്ടി ഉള്ള ചർച്ചകൾ എന്നിവയെല്ലാം ഈ സമയത്തിന്റെ പ്രത്യേകതകളാണ്. പുതിയ ജോലി അന്വേഷിക്കുന്നവർക്ക് ഈ സമയം പ്രധാനമാണ്. ജോലി ലഭിക്കുമോ ഇല്ലയോ എന്നത്, അവരവരുടെ ബെർത്ത് ചാര്ട്ടിന്റെ അവസ്ഥ നോക്കിയാണ് നാം കണക്ക് കൂട്ടുക.\nജോലി, സമൂഹത്തിലെവില , മാതാപിതാക്കൾ, അധികാരികൾ, ജീവിതാ മാര്ഗം, എംപ്ലോയർ ,സമൂഹതിലെ വിലഉല്ക്കര്ഷേച്ഛ വിഷയങ്ങളിൽ നിങ്ങൾ ആഴത്തിൽ ശ്രദ്ധ പതിപ്പിക്കുന്ന ദിവസങ്ങളാണ് ഇപ്പോൾ ഉള്ളത് . സൂര്യനും ബുധനും ഈ മേഖലയിൽ തുടരുന്നു. എന്ജിനീയറിങ് , കമ്മ്യൂണിക്കേഷൻ , മീഡിയ , കൗൺസലിങ്, നെറ്റ് വർക്കിങ് നിന്നേ രംഗത്ത് പ്രവർത്തിക്കുന്നവർക്ക് വളരെ പ്രധാനപ്പെട്ട ജോലികൾ ചെയ്തു തീർക്കേണ്ട അവസരമാണ്. പുതിയ ജോലി, പുതിയ പ്രോജക്ക്ട്ടുകൾ എന്നിവയ്ക്കായി നിങ്ങൾ കാത്തിരിക്കുന്നു ബുധൻ ആശയ വിനിമയങ്ങളെ സൂചിപ്പിക്കുന്നതിനാൽ ജോലി, ഭാവി, നിങ്ങളുടെ പുരോഗതി എന്നിവയെ കുറിച്ചുള്ള ചർച്ചകൾ ഈ അവസരം വളരെ അധികമായിരിക്കും. നിങ്ങളുടെ റിപ്പോർട്ടിങ് മാനേജരുമായുള്ള ചർച്ചകളിൽ സംസാരത്തെ ക്കാൾ കൂടുതൽ കേൾക്കാനുള്ള തയ്യാറെടുപ്പ് നടത്തേണ്ടതാണ്. അവർ നിങ്ങളുടെ ജോലിയെ കുറിച്ചുള്ള അവരുടെ അഭിപ്രായം വെളിപ്പെടുത്തുന്നതാണ്.\nദൂര ദേശത് നിന്നുള്ള ബന്ധങ്ങൾ ഈ ദിവസങ്ങളിൽ സജീവമായിരിക്കും. വിദേശ സംസാകാരത്തെ കുറിച്ച് അറിയാനുള്ള താല്പര്യം, വിദേശികൾ, അല്ലെങ്കിൽ വിദേശത്ത താമസമാക്കിയ സ്വദേശികൾ എന്നിവരോടുള്ള കൂടുതൽ അടുപ്പം പ്രതീക്ഷിക്കാവുന്നതാണ്. ആത്മീയ വിഷയങ്ങളെ കുറിച്ചുള്ള ചർച്ച , തീർത്ഥാടനം എന്നിവയ്യ്ക്ക് വളരെ അധികം സാധ്യത ആണുള്ളത്.\nദൂര യാത്രകൾ , ആത്മീയത, വിദേശ ബന്ധം, ഉയര്ന്നപഠനം, എഴുത്ത്, പ്രസിദ്ധീകരണം,ധ്യാനം, ഭാഗ്യം, നിയമം, തീര്ത്ഥാടനം എന്നാ മേഖലയെ ഈ അവസരം ശുക്രനാണ് സ്വാധീനിക്കുന്നത്. വിദേശ യാത്രകൾ, വിനോദ യാത്രകൾ , ഈ യാത്രയിൽ കാണുന്ന പ്രത്യേക വ്യക്തികൾ എന്നിവയെല്ലാം ഈ അവസരതിന്റെ പ്രത്യേകത ആണ്. ജേർണലിസം, മാസ് കമ്യൂണിക്കേഷൻ എന്നാ രംഗത്ത് പ്രവർത്തിക്കുന്നവർ ഈ അവസരം പുതിയ പ്രോജക്ക്ട്ടുകളെ കുറിച്ചുള്ള ചർച്ചകൾ നടത്തും. ഉപരി പഠനം, പരീക്ഷകൾ സ്കിൽ ഡെവലപ്പ്മെന്റ്റ് കോഴ്സുകൾ എന്നിവയും ഈ അവസരം വളരെ അധികം സാധ്യതകൾ ആണുള്ളത്. നിങ്ങളുടെ വിശ്വാസം, ഭക്തി എന്നിവയെ കുറിച്ച് നയപരമായ അഭിപ്രായങ്ങൾ നടത്തുന്ന അവസരമാണിത്. ഏറ്റവും കടുത്ത യുക്തിവാദി പോലും അയാളുടെ വിശ്വാസം ശരിയാണോ എന്ന് ഒന്ന് കൂടി ചിന്തിക്കുന്ന അവസരവും ഇത് തന്നെയാണ്.\nദൂര യാത്രകൾ , ആത്മീയത, വിദേശ ബന്ധം, ഉയര്ന്നപഠനം, എഴുത്ത്, പ്രസിദ്ധീകരണം,ധ്യാനം, ഭാഗ്യം, നിയമം, തീര്ത്ഥാടനം എന്നാ വിഷയങ്ങൾ സൂര്യന്റെയും ബുധന്റെയും സ്വാധീനത്തിലാണ്. ആത്മീയ വിഷയങ്ങളെ കുറിച്ചുള്ള ചർച്ചകൾ , അവയുടെ ആധികാരികതയെ വിമർശിക്കൽ എന്നിവ ഉണ്ടാകുന്ന അവസരമാണിത്. തീർത്ഥാടനം, മതച്ചടങ്ങുകൾ എന്നിവയിൽ പങ്കെടുക്കാനുള്ള അവസരങ്ങൾ പ്രതീക്ഷിക്കുക. ദൂര ദേശത് നിന്നുള്ള അവസരങ്ങൾ, വിദേശത്ത നിന്നുള്ള അവസരങ്ങൾ, മീഡിയ , മാസ് കമ്യൂണിക്കേഷൻ എന്നാ മേഖലയിൽനിന്നുള്ള അവസരങ്ങൾ നിയമ വശത്തെ കുറിച്ചുള്ള ചർച്ചകൾ, എന്നിവയും ഉണ്ടാകും. പഠനം, ഉപരി പഠനം കരിയർ സംബന്ധമായ കോഴ്സുകൾ എന്നിവയും ഈ അവസരം പ്രതീക്ഷിക്കാവുന്നതാണ്. പ്രാർത്ഥന, ധ്യാനം എന്നിവയും ഈ അവസരം ഉണ്ടാകും. എഴുത്ത് പ്രസിദ്ധീകരണം എന്നാ മേഖലയും ഈ അവസരം സജീവമാണ്.\nശുക്രൻ വിവാഹം, പങ്കാളി , സെക്സ്, തകര്ച്ചകള്, പാര്ട്ണര്ഷിപ്പുകള്, ആയുര്ദൈര്ഖ്യം നിഗൂഡ വിഷയങ്ങള്, ഭൗതികവും,ആത്മീയവുമായുള്ളരൂപാന്തരം, നിക്ഷേപങ്ങള്, ജോയിന്റ് സ്വത്തുക്കള്, ടാക്സ് , ഇന്ഷുറന്സ്, ലോണുകള് എന്നാ വിഷയങ്ങളെ എടുത്തു കാട്ടും.സാമ്പത്തിക വിഷയങ്ങളുടെ മേലുള്ള ചർച്ചകൾ ഈ അവസരം വളരെ അധികം പ്രാധാന്യം നേടും. സാമ്പത്തിക സഹായം നൽകാനും ലഭിക്കാനും ഉള്ള നിരവധി അവസരങ്ങൾ വന്നു ചേരാം. ബിസിനാസ്/ ജീവിത പങ്കാളിയുമായുള്ള ബന്ധം വളരെ ശ്രദ്ധേയമാകും. ഈ ബന്ധങ്ങളെ ശക്തിപ്പെടുത്താനുള്ള നിരവധി അവസരങ്ങൾ ഉണ്ടാകാം. പുതിയ പങ്കാളിത ബന്ധങ്ങൾ ഈ അവസരം ഉണ്ടാകാം. ജോയിന്റ് സ്വത്തുക്കളെ കുറിച്ചുള്ള ചര്ച്ചകൾ, ഒരു പുതിയ വ്യക്തിയായി രൂപാന്തരം പ്രാപിക്കാനുള്ള തീക്ഷ്ണത, പുതിയ നിക്ഷേപങ്ങളെ കുറിച്ചുള്ള ചർച്ചകൾ, എന്നിവടും ഈ അവസരം സാധ്യമാകും,. ടാക്സ് , പി എഫ് , ഇന്ഷുറൻസ് എന്നിവയും ഈ അവസരം ശ്രദ്ധ നേടും. അവയിൽ നിന്ന് പല അവസരങ്ങളും പ്രതീക്ഷിക്കുക.\nസെക്സ്, തകര്ച്ചകള്, പാര്ട്ണര്ഷിപ്പുകള്, ആയുര്ദൈര്ഖ്യം നിഗൂഡ വിഷയങ്ങള്, ഭൗതികവും,ആത്മീയവുമായുള്ളരൂപാന്തരം, നിക്ഷേപങ്ങള്, ജോയിന്റ് സ്വത്തുക്കള്, ടാക്സ് , ഇന്ഷുറന്സ്, ലോണുകള്, എന്നാ വിഷയങ്ങളെ സൂര്യനും ബുധനും സ്വാധീനിക്കുന്നു. നിങ്ങളുടെ ആശയ വിനിമയങ്ങൾ കൂടുതലും സാമ്പത്തികം, നിഗൂഡ വിഷയങ്ങൾ, പങ്കാളിത്തം, സെക്ഷ്വൽ ബന്ധങ്ങൾ എന്നിവയെ കുറിച്ചായിരിക്കും. ലോണുകൾ ലഭിക്കാനും നൽകാനും വളരെ അധികം സാധ്യതയാണ് നില നിൽക്കുന്നത്. പല തരം സാമ്പത്തിക ക്രയ വിക്രയങ്ങളെ കുറിച്ചുള്ള ചർച്ചകളാണ് ഇനി ഉള്ള ദിവസങ്ങളിൽ നിങ്ങളെ കാത്തിരിക്കുന്നത്. സൂര്യൻ ഈ മേഖലയിലൂടെ സഞ്ചരിക്കുമ്പോൾ പങ്കാളിത ബന്ധങ്ങളിലെ സന്കീർണതകലാണ് കൂടുതലായും ദ്രിശ്യ്മാകുക. പുതിയ പാർട്ട് ടൈം ജോലിയെ കുറിച്ചുള്ള ചർച്ച, നിക്ഷേപങ്ങളുടെ നിജ സ്ഥിതിയെ കുറിച്ചുള്ള അവലോകനം എന്നിവയും ഈ അവസരം പ്രതീക്ഷിക്കാവുന്നതാണ്.\nശുക്രൻ ഈ മാസം വിവാഹം, പങ്കാളി സാമൂഹിക ബന്ധങ്ങൾ , ശത്രുക്കൾ, കോൺട്രാക്കറ്റ് , ഡീലുകൾ എന്നാ മേഖലയെ ശക്തമായി സ്വാധീനിക്കും. പുതിയ വ്യക്തി ബന്ധങ്ങൾ, സാമൂഹിക ബന്ധം, എന്നാ വിഷയങ്ങൾ വളരെ സജീവമാണ്. പുതിയ ബന്ധങ്ങൾ ഉണ്ടാകാനുള്ള സാധ്യതകൾ വളരെ അധികമാണ്. വിവാഹം, പ്രേമം എന്നാ ബന്ധങ്ങളുടെ ആഗമനം പ്രതീക്ഷിക്കുക. നിലവിൽ ഉള്ള ബന്ധങ്ങളുടെ മേൽ കൂടുതൽ ശ്രദ്ധ ആവശ്യമായി വരും. പുതിയ ബിസിനസ് ഡീലുകൾ, പുതിയ സാമൂഹിക ബന്ധങ്ങൾ എന്നിവയും ഈ അവസരം പ്രതീക്ഷിക്കാവുന്നതാണ്. പുതിയ ജോബ് ഓഫർ, ദൂര യാത്രകൾ എന്നിവയും ഈ അവസരം പ്രതീക്ഷിക്കുക.\nവിവാഹം, പങ്കാളി , നിയമപരമായബന്ധങ്ങാൾ, ബിസിനാസ് ബന്ധങ്ങൾ, തെളിഞ്ഞുനിൽക്കുന്ന ശത്രുക്കൾ, എഗ്രീമെന്റുകൾ, കോൺട്രാക്കറ്റ് , ഡീ ലുകൾ എന്നാ വിഷയങ്ങളെ സൂര്യനും ബുധനും ശക്തമായി സ്വാധീനിക്കുന്നു. സൂര്യൻ മേൽപ്പറഞ്ഞ വിഷയങ്ങളുടെ നിജ സ്ഥിതി വെളിവാക്കുന്നതാണ്. വിവാഹ ബന്ധം, പ്രേമ ബന്ധം എന്നിവയിൽ തിരുത്തലുകൾ ആവശ്യമായി വരും. പങ്കാളിയോടുള്ള തർക്കങ്ങൾ, നിലവിൽ ഉള്ള ബിസിനസ് ഡീലുകളിൽ മാറ്റം വരുത്തേണ്ട അവസ്ഥ, സാമൂഹിക ബന്ധങ്ങളിൽ നിന്നും ഇതേ രീതിയിൽ ഉള്ള വെല്ലുവിളികൾ എന്നിവ പ്രതീക്ഷിക്കുക . പുതിയ പങ്കാളിത ബന്ധങ്ങൾക്ക് വേണ്ടി ഉള്ള ചർച്ചകൾ , നിരവധി ബിസിനസ് മീറ്റിങ്ങുകൾ, ദൂര യാത്രകൾ, ജോബ് ഓഫർ എന്നിവയും പ്രതീക്ഷിക്കുക.\nജോലി സ്ഥലം, സഹ പ്രവര്ത്തകര്, ദിവസേന ഉള്ള ജീവിതം, വളര്ത്തു മൃഗങ്ങൾ ,ബാധ്യതകള്, ആരോഗ്യം എന്നാ വിഷയങ്ങൾക്കും ഈ അവസരം വൻ പ്രാധാന്യം ആണുള്ളത്. ക്രിയേറ്റീവ് രംഗത്ത് നിന്നുള്ള നിരവധി ജോലികൾ പ്രതീക്ഷിക്കുക. ജോലിസ്ഥലത് പല തരം പുതുമകൾ ഉണ്ടാകുന്നതാണ്. പുതിയ സഹ പ്രവർത്തകർ, പുതിയ പ്രോജക്ക്ട്ടുകൾ , പുതിയ ജോലിക്ക് വേണ്ടി ഉള്ള ശ്രമം എന്നിവയും ഈ ആഴ്ച തുടരും. സഹ പ്രവർത്തകർക്ക് ഒപ്പമുള്ള ചർച്ചകൾ, ഈ ചർച്ചകളിൽ ഉണ്ടാകുന്ന തർക്കങ്ങൾ എന്നിവയും പ്രതീക്ഷിക്കുക. ആരോഗ്യം എന്നാ മേഖലയും സജീവമാണ്. പുതിയ ആരോഗ്യ ക്രമം ഏറ്റെടുക്കാനുള്ള അവസരം, ബാധ്യതകൾക്ക് മേലുള്ള ചർച്ചകൾ എന്നിവയും ഈ അവസരം പ്രതീക്ഷിക്കുക.\nജോലി സ്ഥലം, സഹ പ്രവര്ത്തകര്, ദിവസേന ഉള്ള ജീവിതം, വളര്ത്തു മൃഗങ്ങൾ ,ബാധ്യതകള്, ആരോഗ്യം വിഷയങ്ങൾക്ക് മേൽ സൂര്യന്റെയും ബുദ്ധന്റെയും സ്വാധീനമാണ് ഈ ദിവസങ്ങളിൽ ദർശിക്കാൻ കഴിയുക. സൂര്യൻ ഈ മേഖലയിലൂടെ നീങ്ങുമ്പോൾ ജോലി സ്ഥലത്തെ യാഥാർത്യങ്ങളുമായി ഒരു നേർക്കാഴ്ച ഉണ്ടാകും. സഹ പ്രവർത്തകരുമായുള്ള ചർച്ചകൾ , പുതിയ പ്രോജക്ക്ട്ടിനെ കുറിച്ചുള്ള ചർച്ച, ചെറു പ്രോജക്ക്ട്ടുകൾ, മീഡിയ, അനാലിസിസ്, അക്കൗണ്ടിങ് എന്നാ മേഖലകളിൽ നിന്നുള്ള അവസരങ്ങൾ, സഹ പ്രവര്തകരുമായുള്ള വാഗ്വാദം എന്നിവ ഈ അവസരം പ്രതീക്ഷിക്കുക. ജോലി സ്ഥലത്ത് വളരെ അധികം മാത്സര്യ ബുദ്ധി പ്രകടിപ്പിക്കുന്ന സമയം ഉണ്ടാകും. ആരോഗ്യം മെച്ചപ്പെടുത്താനുള്ള ശ്രമം, പുതിയ ഭക്ഷണ ക്രമം എന്നിവയും പ്രതീക്ഷിക്കുക.\nബുദ്ധി, പ്രേമം, കുട്ടികള്, ക്രിയേറ്റീവ് കഴിവുകള്, ഊഹ ക്കച്ചവടം, സെല്ഫ് പ്രൊമോഷന്, നെത്വര്ക്കിങ്, ഹോബികൾ എന്നാ മേഖല ശുക്രന്റെ സ്വാധീനത്താൽ വളരെ അധികം പുഷ്ടിപ്പെട്ട് നിൽക്കുന്നു. പുതിയ ഹോബികൾ ഏറ്റെടുക്കാനുള്ള ശ്രമം, ഈ ഹോബികളെ ദീർഘ നാളേക്ക് വളർത്തിയെടുക്കാനുള്ള താല്പര്യം എന്നിവ പ്രതീക്ഷിക്കുക. പ്രേമ ബന്ധങ്ങൾക്ക് വളരെ അധികം സാധ്യത ഉള്ള അവസരമാണിത്. ഈ പ്രേമ ബന്ധങ്ങളെ സീരിയസായി നിങ്ങൾ കാണും എന്ന് തോന്നുന്നില്ല. ഇപ്പോൾ പ്രചാരം പ്രാപിച്ചു വരുന്ന വൺ നൈറ്റ് സ്ടാണ്ടുകൾ പോലത്തെ ഫൺ റൊമാൻസ് ആണ് ഈ മേഖല കൊണ്ട് സൂചിപ്പിക്കുക. അതിനാൽ വാഗ്ദാനങ്ങൾ സൂക്ഷ്മമായി ചിന്തിച്ചതിനു ശേഷം മാത്രം നൽകുക. നെറ്റ് വർക്കിങ് അവസരങ്ങൾ, സമാന മനസ്കാരെ കാണാനുള്ള നിരവധി സാധ്യതകൾ, നിങ്ങളുടെ കഴിവുകളെ മറ്റുള്ളവരുടെ മുൻപിൽ പ്രദര്ഷിപിക്കാനുള്ള വ്യഗ്രത. വിനോദ പരിപാടികൾ, കലാ പരിപാടികൾ സ്പോർട്സ് എന്നിവയിൽ പങ്കെടുക്കാനുള്ള അവസരം എന്നിവയും പ്രതീക്ഷിക്കുക. പഠനം പുരാതനകലകളിൽ താല്പര്യം തോന്നുന്ന അവസരങ്ങൾ, കല ആസ്വാദനം എന്നാ രംഗത്ത് പ്രവര്തിക്കുന്നവ്ർക്കുള്ള കൂടുതൽ പ്രാധാന്യം സ്വന്തം സംരംഭങ്ങളെ മെച്ചപ്പെടുത്താനുള്ള ശ്രമം. ക്രിയേറ്റീവ് ജോലികൾ, കുട്ടികൾക്ക് വേണ്ടി പ്രവര്തിക്കാനുള്ള അവസരങ്ങൾ എന്നിവയും ഈ അവസരം പ്രതീക്ഷിക്കാവുന്നതാണ്.\nബുദ്ധി, പ്രേമം, കുട്ടികള്, ക്രിയേറ്റീവ് കഴിവുകള്, ഊഹ ക്കച്ചവടം, സെല്ഫ് പ്രൊമോഷന്, നെത്വര്ക്കിങ്, ഹോബികൾ എന്നാ വിഷയങ്ങളെ സ്വാധീനിക്കുന്നത് സൂര്യനും ബുധനും ആണ്. കല ആസ്വാദനം , വിനോദ പരിപാടികൾ എന്നിവ ഈ അവസരം വളരെ സജീവമാണ്. പല തരം നെറ്റ് വർക്കിങ് പരിപാടികൾ ഉണ്ടാകുന്നതാണ്. പ്രേമ ബന്ധങ്ങളുടെ നിജ സ്ഥിതി വെളിവാകുന്ന അവസരമാണിത്. പുതിയ പ്രേമ ബന്ധം, നിലവിൽ ഉള്ള പ്രേമ ബന്ധത്തിൽ തിരുത്തലുകൾ വേണ്ട അവസരം എന്നിവയും പ്രതീക്ഷിക്കുക. സ്വന്തം സംരംഭങ്ങളെ പുഷ്ടിപ്പെടുതാനുള്ള ചർച്ചകൾ നിരവധി ഉണ്ടാകും.പുതിയ ഹോബികൾ ഏറ്റെടുക്കാനുള്ള അവസരം, ക്രിയേറ്റീവ് ജോലികൾ എന്നിവയും ഈ മാസം പ്രതീക്ഷിക്കുക.\nമാതാപിതാക്കൾ,സ്വത്ത്, ബന്ധുക്കൾ, സന്തോഷം, വളർച്ച,ഉപജീവനം, വീട്, കുടുംബം,ജീവിത സൗകര്യങ്ങൾ എന്നാ വിഷയങ്ങളിൽ നിന്നുള്ള നിരവധി അവസരങ്ങൾ ഈ സമയം ഉണ്ടാകും. ബന്ധു ജന സമാഗമം, കുടുംബ യോഗങ്ങൾ, കുടുംബവുമായി ഒന്ന് ചേരാനുള്ള അവസരങ്ങൾ, എന്നിവക്കുള്ള സാധ്യത വളരെ അധികമാണ്. പല വിധത്തിൽ ഉള്ള റിയൽ എസ്റ്റേറ്റ് ഡീലുകൾ, വീട് മാറ്റം, പൂർവിക സ്വത്തിനെ കുറിച്ചുള്ള ചർച്ചകൾ, പുതിയ ഉപജീവന മാർഗത്തെ കുറിച്ചുള്ള ആലോചന, ജീവിത സൗകര്യങ്ങൾ മെച്ചപ്പെടുത്താനുള്ള ശ്രമം, വീട്ടുപകരണങ്ങൾ വാങ്ങാനുള്ള അവസരം, മുതിർന്ന സ്ത്രീകളെ കുറിച്ചുള്ള ശ്രദ്ധ, അവരുടെ ആരോഗ്യത്തെ കുറിച്ചുള്ള ചർച്ചകൾ, വീട്ടിൽ നിന്നുള്ള യാത്രകൾ എന്നിവ കൊണ്ട് ഈ അവസരം നിങ്ങളുടെ ജീവിതം തിരക്ക് നിറഞതാകും.\nമാതാപിതാക്കൾ,സ്വത്ത്, ബന്ധുക്കൾ, സന്തോഷം, വളർച്ച,ഉപജീവനം, വീട്, കുടുംബം,ജീവിത സൗകര്യങ്ങൾ, എന്നാ വിഷയങ്ങളെ ഈ അവസരം പ്രപഞ്ചം കൂടുതലായി വെളിപ്പെടുത്തും. കുടുംബ ജീവിതം വളരെ അധികം ശ്രദ്ധ നേടുന്ന അവസരമാണ്. പല വിധത്തിലുള്ള റിയൽ എസ്റ്റേറ്റ് ഡീലുകൾ തൽഫലമായി നിങ്ങളിലേക്ക് എത്തുന്നതാണ്. മാതാപിതാക്കളുമായുള്ള സീരിയസ് ചർച്ചകൾ, പൂർവിക സ്വത്തിന്റെ കൈമാറ്റത്തെ കുറിച്ചുള്ള ചർച്ച, ബന്ധു ജന സമാഗമം, കുടുംബ യോഗങ്ങൾ എന്നിവയും ഉണ്ടാകും. വീട്ടിൽ നിന്ന് ജോലി ചെയ്യാനുള്ള ശ്രമം, ജീവിത സൗകര്യങ്ങൾ മെച്ചപ്പെടുത്താനുള്ള ശ്രമം, റീപെയറിങ്, വീട് മെച്ചപ്പെടുത്താനുള്ള ശ്രമം, പുതിയ ഉപ ജീവന മാർഗത്തിന് വേണ്ടി ഉള്ള ശ്രമങ്ങൾ, വീട്ടിൽ നിന്നുള്ള യാത്രകളും, ബന്ധുക്കലുമായുള്ള തർക്കങ്ങൾ എന്നിവയും ഈ അവസരം പ്രതീക്ഷിക്കുക.\nഒരേ സമയം പല തരം ജോലികളിൽ ഏർപ്പെടാനുള്ള സമയമാണ് ഇനി നിങ്ങളെ കാത്തിരിക്കുന്നത് ധൈര്യ൦, ശൗര്യം, സഹോദരങ്ങള്, ആശയവിനിമയം, എലെക്ട്രോനിക്സ്, ടെക്നോളജി. ചെറുയാത്രകള്, ചെറുകോഴ്സുകള്, അയല്ക്കാര്എന്നാ വിഷയങ്ങളെ ശുക്രൻ ആണ് സ്വാധീനിക്കുക. ചെറു യാത്രകൾ ഈ സമയത്തിന്റെ പ്രധാന ഭാഗമാണ്. സഹോദരങ്ങൾ, സഹോദര തുല്യരായ വ്യക്തികൾ എന്നിവരെ കുറിച്ചുള്ള ആലോചന ഉണ്ടാകും. അവർക്കൊപ്പം ഉള്ള സമയവും നിങ്ങളെ തേടി എത്തുന്നതാണ് ആശയവിനിമയം കൊണ്ടുള്ള നിരവധി ജോലികൾ, മീഡിയ സെയ്ല്സ്, പരസ്യം, ഇലെക്ട്രോനിക്സ്, നെറ്റ് വർക്കിങ് എന്ന മേഖലയിൽ നിന്നും ഉള്ള ജോലികളും പ്രതീക്ഷിക്കുക. ഇലെക്ട്രോനിക് ഉപകരണങ്ങൾ വാങ്ങാനുള്ള അവസരം, സ്വന്തം സംരംഭങ്ങൾ മെച്ചപ്പെടുത്താനുള്ള ചർച്ചകൾ എന്നിവയും പ്രതീക്ഷിക്കുക. പുതിയ കോഴ്സുകൾ ചെയ്യണ്ട സാഹചര്യം പരീക്ഷകൾ, യാത്രകൾ എന്നിവയും ഈ സമയത്തിന്റെ ഭാഗമാകും. ശാരീരിരിക അസ്വസ്ഥതകളും ഈ സമയത്തിന്റെ ഭാഗമാണ്.\nധൈര്യ൦, ശൗര്യം, സഹോദരങ്ങള്, ആശയവിനിമയം, എലെക്ട്രോനിക്സ്, ടെക്നോളജി. ചെറുയാത്രകള്, ചെറുകോഴ്സുകള്, അയല്ക്കാര്എന്നാ വിഷയങ്ങളെ സൂര്യനും ബുധനും ശക്തമായി സ്വാധീനിക്കും. സാമ്പത്തിക വിഷയങ്ങളിൽ നിന്നുള്ള വെല്ലുവിളികൾ ഈ അവസരം ഉണ്ടാകാം. ആശയ വിനിമയം ഈ അവസരം വളരെ അധികമായിരിക്കും. ഈ മേഖലയിൽ നിന്നുള്ള നിരവധി ജോലികളും നിങ്ങളെ കാത്തിരിക്കുന്നു. സെയ്ല്സ്, മാർക്കെടിങ്,. എഡിറ്റിങ്. മീഡിയ , കമ്യൂണിക്കേഷൻ എന്നാ രംഗത്ത് നിന്നുള്ള ജോലികളും ഈ അവസരം അനവധിയാകും. പഠനം പരീക്ഷകൾ എന്നിവയ്ക്കും വളരെ അധികം പ്രാധാന്യം ആണുള്ളത്. സഹോദരങ്ങൾ, സഹോദര തുല്യരായ വ്യക്തികൾ എന്നിവരോടുള്ള ചർച്ചകൾ പ്രതീക്ഷിക്കുക. ഈ സംസാരം വളരെ തീക്ഷ്ണമാകാനുള്ള നിരവധി സാധ്യ്തകലാനുല്ലത് .ഇലെക്ട്രോനിക് ഉപകരണങ്ങൾ വാങ്ങാനുള്ള അവസ്ഥ, ചെറു യാത്രകൾ എന്നിവയും സാധ്യമാണ്.\nധനം, വസ്തു വകകൾ, സംസാരം നിങ്ങളുടെ മൂല്യം എന്നാ വിഷയങ്ങൾക്ക് മേൽ വളരെ അധികം ശ്രദ്ധ ഉണ്ടാവേണ്ടതാണ്. ശുക്രൻ ഈ മേഖലയിലൂടെ സഞ്ചരിക്കുമ്പോൾ സാമ്പത്തിക വിഷയങ്ങളുടെ മേൽ ഒരു നിയന്ത്രണം കൊട്നു വരാൻ പ്രയാസമായിരിക്കും. ചെലവ് ഒന്നൊന്നായി വരാം. ആലോചനയോടെ ഉള്ള ചെലവാക്കൽ ആണ് ആവശ്യമായത് . പുതിയ സേവിങ്ങ്സ് പ്ലാൻ., സാമ്പത്തിക പ്ലാനിങ് , ലോണുകൾ നൽകാനും ലഭിക്കാനും ഉള്ള അവസ്ഥ എന്നിവയും നിങ്ങളെ കാത്തിരിക്കുന്നു. നിങ്ങളുടെ മൂല്യ വർധനയ്ക്ക് വേണ്ടി ഉള്ള ചർച്ചകൾ നിരവധി ആയിരിക്കും. ക്രിയേറ്റീവ് ജോലികൾ, അധികാരികളുമായി വളരെ പ്രോടക്ക്ട്ടീവ് ആയ ചർച്ചകളും നിങ്ങളെ കാത്തിരിക്കുന്നു.\nധനം, വസ്തു വകകൾ, സംസാരം നിങ്ങളുടെ മൂല്യം എന്നാ വിഷയങ്ങൾ സൂര്യന്റെയും ബുധന്റെയും കൈകളിൽ ആണ്. സാമ്പത്തിക വിഷയങ്ങൾ വളരെ ശ്രദ്ധ നേടുന്നു എന്നാ അവസ്ഥയാണ്. സൂര്യൻ ഈ മേഖലയിലൂടെ നീങ്ങുമ്പോൾ അനവധി ചെലവ് നിങ്ങളെ കാത്തിരിക്കുന്നു എന്നതിന്റെ സൂചനയാണ്. അതിനാൽ അത്യാവശ്യ കാര്യങ്ങൾക്ക് വേണ്ടി മാത്രമേ ചിലവക്കാവൂ. വസ്തു വകകളുടെ കൈമാറ്റത്തെ കുറിച്ചുള്ള ചർച്ചകൾ, പുതിയ സാമ്പത്തിക മാർഗത്തിന് വേണ്ടി ഉള്ള കഠിന ശ്രമം, നിരവധി ചർച്ചകൾ, ജോലിയിലെ പുതിയ പ്രോജക്ക്ട്ടുകൾ, നിങ്ങളുടെ മൂല്യ വർധനയ്ക്ക് വേണ്ടി ഉള്ള ശ്രമം, കുടുംബാംഗങ്ങൾക്ക് നിങ്ങളുടെ ജീവിത ശൈലിയിൽ ഉള്ള ആശങ്ക , തൽഫലമായി ഉണ്ടാകുന്ന വാഗവാദങ്ങൾ എന്നിവയും പ്രതീക്ഷിക്കുക.\nനിങ്ങളുടെ വ്യക്തിത്വംലുക്സ്, വീക്ഷണകോണ്, മനോഭാവം, വിചാര ധാര , ആരോഗ്യം, ഊര്ജ്ജസ്വലത, എന്നാ വിഷയങ്ങളെ ശുക്രൻ അതിശക്തമായി സ്വാധീനിക്കും. നിങ്ങൾ എന്നാ എന്നാ വ്യക്തിയെ സമൂഹം കൂടുതൽ ശ്രദ്ധിക്കുന്ന ദിവസങ്ങളാണ് ഇനി ഉള്ളത്. നിങ്ങളെ മറ്റുള്ളവരുടെ മുൻപിൽ കൂടുതൽ പ്രദർശിപ്പിക്കാനുള്ള അവസരങ്ങൾ, ലഭിക്കുന്നതാണ്. പുതിയ പ്രേമ ബന്ധം, നിലവിൽ ഉള്ള ബന്ധം ശക്തിപ്പെടുത്താനുള്ള അവസരങ്ങൾ ജീവിതത്തെ കുറിച്ചുള്ള പുതിയ പ്ലാനിങ് എന്നിവയും നിങ്ങളുടെ അരികിൽ ഉണ്ടാകും. ജീവിതത്തിൽ പുതിയ തുടക്കങ്ങൾ,. പുതിയ വ്യക്തികളുടെ ആഗമനം, ആരോഗ്യം, സൗന്ദര്യം എന്നിവ മെച്ചപ്പെടുത്താനുള്ള അവസരം എന്നിവയും പ്രതീക്ഷിക്കുക.\nനിങ്ങളുടെ വ്യക്തിത്വംലുക്സ്, വീക്ഷണകോണ്, മനോഭാവം, വിചാര ധാര , ആരോഗ്യം, ഊര്ജ്ജസ്വലത എന്നാ മേഖലയിൽ സൂര്യന്റെയും ബുധന്റെയും വൻ സ്വാധീനം ഉണ്ടാകും. ശാരീരിരിക അസ്വസ്ഥതകൾ പ്രധാൻ ശ്രദ്ധ നേടും. പുതിയ ആരോഗ്യ ക്രമം, ഭക്ഷണ ക്രമം എന്നിവയും പ്രതീക്ഷിക്കുക.പുതിയ തുടക്കങ്ങൾ , ജീവിതത്തിൽ പുതിയ വ്യക്തികളുടെ ആഗമനം, പുതിയ പ്രോജക്ക്ട്ടുകളെ കുറിച്ചുള്ള ചർച്ചകൾ, നിങ്ങളെ കുറിച്ച് തന്നെ ഉള്ള കൂടുതൽ ചിന്തകൾ, ഈ ചിന്തകൾ മറ്റുള്ളവരിൽ ഉണ്ടാകുന്ന പ്രതികൂല നടപടികൾ എന്നിവ ഈ അവസരം തെളിഞ്ഞു നിൽക്കും. കഴിഞു പോയ ജീവിതത്തിലേക്ക് ഒരു തിരിഞ്ഞു നോട്ടം എന്നിവ പ്രതീക്ഷിക്കുക.\nരഹസ്യ മോഹങ്ങള്, ഒളിഞ്ഞിരിക്കുന്ന ശത്രുക്കള്, ഒളിപ്പിച്ചു വെച്ച കഴിവുകള്, ബെഡ് പ്ലെഷേഴ്സ് ഒറ്റപ്പെടല്, ദൂര ദേശ സം,നഷ്ടങ്ങള്, പ്രാര്ത്ഥന ധ്യാനം, ചാരിറ്റി, എന്നാ വിഷയങ്ങളെ ആണ് ശുക്രൻ സ്വാധീനിക്കുക. ഈ മേഖല കൂടുതലായും നമ്മുടെ മാനസികവ്യാപാരങ്ങളുടെ മേഖലയാണ്. ഈ മേഖലയിലൂടെ ശുക്രൻ നീങ്ങുമ്പോൾ കൂടുതലായും നിശബ്ദത പാലിക്കാൻ ശ്രമിക്കും. കഴിഞ്ഞു പോയ ജീവിതത്തെ കുറിച്ചുള്ള ചർച്ചകൾ, പ്രാർത്ഥന ധ്യാനം എന്നിവയോടുള്ള താല്പര്യം, ദൂര ദേശത് വസിക്കുന്നതിനെ കുറിച്ചുള്ള തയ്യാറെടുപ്പുകൾ, ശാരീരിരിക അസ്വസ്തതകൾ, ക്രിയേറ്റീവ് ജോലികൾ, സഹ പ്രവർത്തകരുമായുള്ള ചർച്ചകൾ, എന്നിവയും പ്രതീക്ഷിക്കുക.\nരഹസ്യ മോഹങ്ങള്, ഒളിഞ്ഞിരിക്കുന്ന ശത്രുക്കള്, ഒളിപ്പിച്ചു വെച്ച കഴിവുകള്, ബെഡ് പ്ലെഷേഴ്സ് ഒറ്റപ്പെടല്, ദൂര ദേശ സം,നഷ്ടങ്ങള്, പ്രാര്ത്ഥന ധ്യാനം, ചാരിറ്റി, നിഗൂഡത എന്നാ വിഷയങ്ങളെ സൂര്യനും ബുധനും സ്വാധീനിക്കുന്നു. ഈ മാനസികമായ പലതരം വെല്ലുവിളികൾ ഇനി ഉള്ള ദിവസങ്ങളിൽ പ്രതീക്ഷിക്കുക. എല്ലാ വിവാദങ്ങളിൽ നിന്നും ഒഴിഞ്ഞു മാറി നിൽക്കേണ്ടതാണ്. ഭാവി പരിപാടികളെ കുറിച്ചുള്ള ആസൂത്രണം, നിഗൂഡ വിഷയങ്ങളെ കുറിച്ചുള്ള റീസേർച്ച്, ഏകാന്തനായി തീരാനുള്ള ആഗ്രഹം ദൂര യാത്രകൾക്ക് വേണ്ടി ഉള്ള ചർച്ചകൾ എന്നിവയും പ്രതീക്ഷിക്കുക.\nമോഹങ്ങള്, പ്രതീക്ഷകള്, ലോങ്ങ്‌ടേം പ്രോജക്ക്ട്ടുകൾസുഹൃത്തുക്കള്, മുതിര്ന്ന സഹോദരങ്ങള്, കൂട്ടായ്മകള്, ടീംജോലികള്,ഗ്രൂപ്പുകള്എന്നാ വിഷയങ്ങളെ ശുക്രൻ ശക്തമായി സ്വാധീനിക്കും. ഗ്രൂപ്പ് ബന്ധങ്ങളിൽ നിന്നുള്ള അവസരങ്ങളെ ഈ അവസ്ഥയിൽ നിന്ന് കണ്ടെത്താൻ കഴിയും. പുതിയ ടീം അംഗങ്ങൾ, പുതിയ ലോങ്ങ് ടേം ജോലികൾ, ഭാവി പരിപാടികളെ കുറിച്ചുള്ള ആസൂത്രണം, കുട്ടികൾ യൂത്ത് ഗ്രൂപ്പുകൾ എന്നിവർക്കൊപ്പം പ്രവർത്തിക്കാനുള്ള അവസരം, ടെക്ക്നിക്കൽ കമ്യൂണിക്കേഷൻ രംഗത്ത് നിന്നുള്ള ജോലികൾ, ചാരിറ്റി പ്രവർത്തനങ്ങൾ, ടീം ചർച്ചകൾ, എതിർ ലിംഗത്തിൽ പെട്ട വ്യക്തികളുടെ ശ്രദ്ധ നേടാനുള്ള കൂടുതൽ സാഹചര്യങ്ങൾ, കലാ പരിപാടികളിൽ പങ്കെടുക്കാനുള്ള അവസരം എന്നിവ എല്ലാം ഇനി വരുന്ന ദിവസങ്ങളിൽ സാധ്യമാണ്.


മഞ്ഞപ്പടയെ ഉണര്‍ത്തിയ മുസ്തഫ | ISL 2019-20| moustapha| Kerala Blasters\nമഞ്ഞപ്പടയെ ഉണര്‍ത്തിയ മുസ്തഫ\nOct 24, 2019, 01:02 PM IST\nകളിക്കളത്തില് താളം കണ്ടെത്താനാകാതെ ഷട്ടോരിയുടെ കുട്ടികള് ബുദ്ധിമുട്ടുന്നുണ്ടായിരുന്നു. അതിനിടയിലായിരുന്നു മിഡ്ഫീല്‍ഡില് ആ നീക്കം കണ്ടത്. എ.ടി.കെ. താരങ്ങളെ ഡ്രിബ്ള് ചെയ്തുകൊണ്ട് മുന്നോട്ടു നീങ്ങുന്ന മഞ്ഞക്കുപ്പായക്കാരന്. ഗാലറിയില്‍നിന്ന് കൈയടി ഉയര്‍ന്നു\nഒരു കളിയേ പിന്നിട്ടിട്ടുള്ളൂ... ആരൊക്കെയാണ് കളിക്കളത്തില് താരമാകാന് പോകുന്നതെന്ന് ഉറപ്പിക്കുക സാഹസമായിരിക്കും. പക്ഷേ, കാല്‍പ്പന്തുകളിയുടെ യഥാര്‍ഥ ആരവം തിരിച്ചറിയുന്നവര്‍ക്ക് കളിക്കളത്തിലെ ആദ്യത്തെ മിന്നലാട്ടം തന്നെ മതിയാകും ഒരു താരത്തെ തിരിച്ചറിയാന്. ഇന്ത്യന് സൂപ്പര് ലീഗിന്റെ ആദ്യകളി കലൂര് രാജ്യാന്തര സ്റ്റേഡിയത്തില് അരങ്ങേറിയപ്പോഴും അതുണ്ടായി.\nആറാം മിനിറ്റില് എ.ടി.കെ. നേടിയ അപ്രതീക്ഷിത ഗോളില് 'ബ്ലാസ്റ്റേഴ്സ്' പിന്നിലായപ്പോള് തരിച്ചുപോയതാണ് മഞ്ഞപ്പട. ഗാലറിയിലാകെ നിശ്ശബ്ദത. കളിക്കളത്തില് താളം കണ്ടെത്താനാകാതെ ഷട്ടോരിയുടെ കുട്ടികള് ബുദ്ധിമുട്ടുന്നുണ്ടായിരുന്നു. അതിനിടയിലായിരുന്നു മിഡ്ഫീല്‍ഡില് ആ നീക്കം കണ്ടത്. എ.ടി.കെ. താരങ്ങളെ ഡ്രിബ്ള് ചെയ്തുകൊണ്ട് മുന്നോട്ടു നീങ്ങുന്ന മഞ്ഞക്കുപ്പായക്കാരന്. ഗാലറിയില്‍നിന്ന് കൈയടി ഉയര്‍ന്നു. അടുത്തനിമിഷം അവര് താരത്തെയും തിരിച്ചറിഞ്ഞു. ഗാലറിയില്‍നിന്ന് അവര് ഉറക്കെ വിളിച്ചു... 'മുസ്തഫാാാ...'\nകേരള ബ്ലാസ്റ്റേഴ്സിന്റെ പുതിയ പ്രതീക്ഷകളിലൊന്നായ സെനഗല് താരം 'മുഹമ്മദ് മുസ്തഫ നിങ്' ആയിരുന്നു അത്. ഡിഫന്‍സീവ് മിഡ്ഫീല്‍ഡിലെ മിന്നുംതാരം. ആറടി പൊക്കമുള്ള ഈ മുപ്പത് വയസ്സുകാരന് ആദ്യമായാണ് ഇന്ത്യയില് കളിക്കാനെത്തുന്നത്. 'മിഡ്ഫീല്‍ഡില് പാറപോലെ ഉറച്ചുനില്‍ക്കാന് കഴിയുന്ന താരം' എന്നായിരുന്നു മുസ്തഫയുമായി കരാറില് ഏര്‍പ്പെട്ട ശേഷം പരിശീലകന് ഷട്ടോരി പറഞ്ഞത്. ആ പ്രതീക്ഷയ്‌ക്കൊപ്പം കളിക്കാന് ആദ്യ അവസരത്തില്‍ത്തന്നെ കഴിഞ്ഞു എന്നതാണ് മുസ്തഫയുടെ മാറ്റ് തെളിയിക്കുന്നത്.\nമുസ്തഫ മിഡ്ഫീല്‍ഡില് നടത്തിയ നീക്കത്തിന് പിന്നാലെയായിരുന്നു ബ്ലാസ്റ്റേഴ്സ് തിരിച്ചടിക്കുള്ള ശ്രമങ്ങള് തുടങ്ങിയത്. അതിന് തുടര്‍ച്ചയായിട്ടായിരുന്നു മുപ്പതാം മിനിറ്റില് പെനാല്‍റ്റിയും സമനിലഗോളും.\nനായകനുമായി മികച്ച ഒത്തിണക്കം\nഡിഫന്‍സീവ് മിഡ്ഫീല്‍ഡറുടെ റോളില് ഒതുങ്ങുന്ന താരം മാത്രമല്ല താനെന്നും മുസ്തഫ എന്ന ഏഴാം നമ്പറുകാരന് ആദ്യകളിയില്‍ത്തന്നെ തെളിയിച്ചു. നായകന് ബര്‍ത്തലോമ്യു ഒഗ്ബെച്ചെയുമായുള്ള മനപ്പൊരുത്തവും ആദ്യകളിയില്‍ത്തന്നെ കണ്ടു. കളി ഏതാണ്ട് എഴുപത് മിനിറ്റ് പിന്നിട്ടപ്പോള്, എ.ടി.കെ.യുടെ ഗോള്‍മുഖത്തുവെച്ച് ഒഗ്ബെച്ചെ മുസ്തഫയ്ക്ക് പന്ത് കൈമാറിയ കാഴ്ചമാത്രം മതി അതിന്. ഈ ഒത്തിണക്കം വ്യാഴാഴ്ച 'മുംബൈ സിറ്റി'യെ നേരിടാനിറങ്ങുമ്പോഴും ബ്ലാസ്റ്റേഴ്സിന് ഗുണകരമാകും.\nഎവിടെയും ഉണ്ട് സാന്നിധ്യം\nപ്രതിരോധത്തിലും ആക്രമണത്തിലും മുസ്തഫയുടെ സാന്നിധ്യം ഉണ്ടായിരുന്നു. എണ്ണയിട്ട യന്ത്രം പോലെയാണ് ഈ പോരാളി കളത്തില് നിറയുന്നത്. മുപ്പതിനായിരത്തിലധികം വരുന്ന മഞ്ഞപ്പടയുടെ ആരവത്തില് സ്വപ്നലോകത്തിലെത്തിയ പോലെയായിരുന്നു ബ്ലാസ്റ്റേഴ്സ് താരങ്ങള് കളിയുടെ ആദ്യനിമിഷങ്ങളില്.\nഗോള്‍വലയ്ക്ക് താഴെ കാവല്‍നിന്ന ബിലാല് ഖാന് മാത്രമല്ല, ജൈറോ റോഡ്രിഗ്സ് എന്ന ബ്രസീലിയന് താരം പോലും പതറുന്നത് കണ്ടു. അവിടെയാണ് ബ്ലാസ്റ്റേഴ്‌സിനെ കളിയിലേക്ക് മടക്കിക്കൊണ്ടുവന്ന മുസ്തഫയുടെ മാറ്റ് തെളിയുന്നത്. 'എസ്.ഡി. എജിയ' എന്ന സ്പാനിഷ് ടീമില് നിന്നാണ് മുസ്തഫ ബ്ലാസ്റ്റേഴ്സിലേക്ക് എത്തിയിരിക്കുന്നത്. ഷറ്റോരിയുടെ പ്രതീക്ഷയ്‌ക്കൊപ്പം ഉയര്‍ന്നാല്, ഗാലറിയില്‍നിന്ന് 'മുസ്തഫ... മുസ്തഫ...' എന്ന പേര് അടിപൊളി ഗാനമായി ഉയരുമെന്ന് ഉറപ്പ്. 'ടീമിനുവേണ്ടി കളിക്കുക എന്നതാണ് തന്റെ ലക്ഷ്യം' എന്ന മുസ്തഫയുടെ വാക്കുകളും അത് ഉറപ്പിക്കുന്നു.\nContent Highlights: ISL 2019-20 moustapha ging Kerala Blasters


Ockhi: ഇന്ന് മൂന്ന് dead bodies കണ്ടെത്തി; 15 പേരെ രക്ഷിച്ചു\nby Blive News December 7, 2017, 5:03 am 499 Views\nതിരുവനന്തപുരം: ഓഖി (Ockhi) ചുഴലിക്കാറ്റിനെ തുടർന്ന് മരണമടഞ്ഞ മൂന്ന് പേരുടെ മൃതദേഹങ്ങൾ (dead bodies) എട്ടാം ദിവസവും പുറംകടലിൽ നിന്ന് കണ്ടെത്തി. തീരസംരക്ഷണസേനയുടെ വൈഭവ് എന്ന കപ്പലാണ് രണ്ട് മൃതദേഹങ്ങൾ കണ്ടെത്തിയത്.\nകൊച്ചി മറൈൻ എയർഫോഴ്സ്മെന്റിന്റെ പരിശോധനയിൽ മറ്റൊരു മൃതദേഹം കണ്ടെത്തി. മരിച്ചവരെ ഇതുവരെ തിരിച്ചറിഞ്ഞിട്ടില്ല. മൃതദേഹങ്ങൾ ഉടൻ തന്നെ ആലപ്പുഴയിൽ എത്തിക്കുമെന്നാണ് സൂചന.\n15 മത്സ്യത്തൊഴിലാളികളെ കൂടി വ്യോമസേന ഇന്ന് രക്ഷപ്പെടുത്തി. കോഴിക്കോട് ഭാഗത്ത് പുറം കടലിൽ നിന്നാണ് ഇവരെ കണ്ടെത്തിയത്. ഇന്ന് നടത്തിയ തിരച്ചിലിൽ കണ്ടെത്തിയവരെ ഉടൻ തന്നെ കറവത്തിയിൽ എത്തിക്കുമെന്ന് വ്യോമസേനാ അറിയിച്ചു.\nഅതേസമയം തമിഴ്നാട്ടില് നിന്നുള്ള മത്സ്യത്തൊഴിലാളി കുടുംബങ്ങൾ കേരളത്തിന്റെ സഹായം തേടി. ഓഖി ചുഴലിക്കാറ്റില് പെട്ട് കടലില് കാണാതായ തൊഴിലാളികളെ കണ്ടെത്താന് സഹായിക്കണമെന്ന അഭ്യര്‍ത്ഥനയുമായി തമിഴ്നാട്ടിലെ തൂത്തുക്കുടിയില് നിന്നുള്ള മത്സ്യത്തൊഴിലാളി കുടുംബങ്ങള് മുഖ്യമന്ത്രിയെ കാണാനെത്തി.\nമൃതദേഹം കണ്ടെത്തിയതായി ഡിസംബര് രണ്ടിന് തൂത്തുക്കുടിയിലുള്ള ബന്ധുക്കള്‍ക്ക് അറിയിപ്പ് ലഭിച്ചതിനെ തുടര്‍ന്ന് 25 അംഗ സംഘമാണ് കേരളത്തിൽ എത്തിയത്. തിരുവനന്തപുരം മെഡിക്കല് കോളേജ് മോര്‍ച്ചറിയില് സൂക്ഷിച്ചിട്ടുള്ള മൃതദേഹങ്ങളുടെ ഡി. എന്. എ പരിശോധനാ ഫലം പ്രതീക്ഷിച്ചിരിക്കുന്നതിനിടെയാണ് കുടുംബാംഗങ്ങള് സെക്രട്ടേറിയറ്റില് മുഖ്യമന്ത്രിയെ കാണാനെത്തിയത്.\nഓഖി ചുഴലിക്കാറ്റിനെ തുടര്‍ന്നുണ്ടായ ദുരന്തത്തില് കേരളത്തില്‍നിന്നു യാത്ര മുടങ്ങിയ ലക്ഷദ്വീപ് നിവാസികള് നാട്ടിലേക്ക് മടങ്ങി. വ്യാഴാഴ്ച രാവിലെ ബേപ്പൂരില് നിന്നു ചെറിയപാണി എന്ന കപ്പലില് 50 അംഗ സംഘമാണ് ലക്ഷദ്വീപിലേക്ക് യാത്ര തിരിച്ചത്.\nചുഴലിക്കാറ്റില് കാണാതായവര്‍ക്ക് വേണ്ടിയുള്ള തെരച്ചില് എട്ടാം ദിവസവും തുടരുകയാണ്. നാവിക, വ്യോമസേനകളും കോസ്റ്റ് ഗാര്‍ഡും മറൈന് എന്‍ഫോഴ്സ്മെന്റുമാണ് തെരച്ചില് നടത്തുന്നത്. നാവിക സേനയുടെ 10 കപ്പലുകളാണ് ഇപ്പോള് കടലിൽ രക്ഷാ പ്രവര്‍ത്തനങ്ങള് നടത്തുന്നത്.\nalertboatsCMCyclonedead bodiesfishermenfoundKeralaKochi Maraine airforcementministersNational Disaster Management AuthoritynavyNDMAOckhiPoonthuraprotestrevenue departmentseasearchshipsTNVaibhavvisitedvizhinjamVSwarning\nPrevious article ഒട്ടേറെ സവിശേഷതകളുമായി ഹോണർ7എക്‌സ് വിപണിയിൽ\nNext article സെക്രട്ടേറിയറ്റില് ജനുവരി ഒന്നു മുതല് പഞ്ചിങ് നിർബന്ധം


Mumbai, First Published 6, Nov 2019, 11:20 AM IST\nആന്‍റിയെന്ന് വിളിച്ച നാലുവയസ്സുകാരനെ അസഭ്യം പറഞ്ഞ സ്വര ഭാസ്കറിനെ പരിഹസിച്ച് സോഷ്യല് മീഡിയ.\nഒരു ചാറ്റ് ഷോയിലാണ് സ്വര കുട്ടിയെ അപമാനിച്ചത്.\nമുംബൈ: പരസ്യ ചിത്രീകരണത്തിനിടെ ആന്‍റിയെന്ന് വിളിച്ച നാലുവയസ്സുകാരനെ അസഭ്യം പറഞ്ഞ ബോളിവുഡ് നടി സ്വര ഭാസ്കറിനെ ട്രോളി സോഷ്യല് മീ‍ഡിയ. കരിയറിന്‍റെ തുടക്ക കാലഘട്ടത്തില് തനിക്കൊപ്പം പരസ്യചിത്രത്തില് അഭിനയിച്ച ബാലതാരത്തെയാണ് സ്വര അപമാനിച്ചത്. 'സണ് ഓഫ് അബിഷ്' എന്ന ചാറ്റ് ഷോയിലാണ് നടി കുട്ടിയെക്കുറിച്ച് മോശമായ വാക്കുകള് ഉപയോഗിച്ചത്.\nസ്വര ഭാസ്കര് കുട്ടിയെ അസഭ്യം പറയുന്നതിന്‍റെ വീഡിയോ സോഷ്യല് മീഡിയയില് വ്യാപകമായി പ്രചരിച്ചതോടെ നടിയെ വിമര്‍ശിച്ചും പരിഹസിച്ചും നിരവധി പേരാണ് രംഗത്തെത്തിയത്. പരസ്യ ചിത്രീകരണത്തിന്‍റെ സമയത്ത് താന് ഏറെ അസ്വസ്ഥയായിരുന്നെന്നും ആന്‍റിയെന്ന് വിളിച്ച നാലുവയസ്സുകാരനാണ് ഇതിന് കാരണമെന്നും സ്വര പറയുന്നു. എന്നാല് കുട്ടിയെ അസഭ്യം പറഞ്ഞിട്ടില്ലെന്ന് അറിയിച്ച സ്വര കുട്ടികള് അടിസ്ഥാനപരമായി ചെകുത്താന്‍മാരാണെന്ന് പരിപാടിയില് പറഞ്ഞത് വിവാദമായിരുന്നു.\nസ്വരയെ കണക്കിന് പരിസഹിച്ച സോഷ്യല് മീഡിയയില് നടിക്കെതിരായി നിരവധി ട്രോളുകളും പ്രചരിക്കുന്നുണ്ട്. #Swara_aunty എന്നതാണ് ഇപ്പോള് ട്വിറ്റര് ട്രെന്‍ഡിങ്. കുട്ടിയെ അപമാനിച്ച സ്വര ഭാസ്കറിനെതിരെ ബാലാവകാശ സംരക്ഷണ സമിതിക്ക് പരാതി നല്‍കുമെന്ന് ഒരു സന്നദ്ധ സംഘടന വെളിപ്പെടുത്തിയതായി ഐബി ടൈംസിനെ ഉദ്ധരിച്ച് ഇന്ത്യ ടുഡെ റിപ്പോര്‍ട്ട് ചെയ്തു.\nLast Updated 6, Nov 2019, 1:18 PM IST\nചങ്കിലെ ചൈനയില് നിന്നും 'വീണ്ടാമതും' ഒരു 'ചങ്കന്', ചങ്കിടിച്ച് ഇന്ത്യന് വണ്ടിക്കമ്പനികള്!


ദിലീപിന്റെ പുട്ടുകട ഹിറ്റായപ്പോള് ചായക്കടയുമായി ആസിഫ് അലി ദുബായില്\n2018-03-04 05:05:15am |\nദിലീപിന്റെ പുട്ടുകട ഹിറ്റായതോടെ ആസിഫ് അലിയും കൂട്ടരും ആദാമിന്റെ ചായക്കടയുമായി ദുബായിലേക്ക്. കോഴിക്കോട്ടുള്ള ആദാമിന്റെ ചായക്കട എന്ന നാടന് പ്രീമിയം റെസ്‌റ്റോറന്റിന്റെ ശാഖയാണ് ദുബായില് തുടങ്ങിയിരിക്കുന്നത്. കോഴിക്കോടിന്റെ രുചിഭേദങ്ങള് തന്നെയാണ് ഉള്‍ക്കൊള്ളിച്ചിരിക്കുന്നത്. നാട്ടില് നിന്നുള്ള സാധനങ്ങള് തന്നെയാണ് ഭക്ഷണം പാകം ചെയ്യുന്നതിനായി ഉപയോഗിക്കുന്നതെന്നും അധികൃതര് വ്യക്തമാക്കി.\nകോഴിക്കോടന് ഭക്ഷണത്തെ ഇഷ്ടപ്പെടുന്നത് കൊണ്ടാണ് ചായക്കടയുടെ ഒരു ശാഖ ദുബായില് തുടങ്ങിയത്. നാട്ടിലിരുന്ന് ഭക്ഷണം കഴിക്കുന്നതിന്റെ അതേ ഫീല് ദുബായിയില് കിട്ടുമെന്നതാണ് ഈ റെസ്റ്ററന്റിന്റെ ഏറ്റവും വലിയ പ്രത്യേകതയെന്ന് ആസിഫ് അലി പറഞ്ഞു.


ലീഗിന്റെ സാമുദായിക രാഷ്‌ട്രീയം | Articles | Deshabhimani | Saturday Dec 4, 2021\nലീഗിന്റെ സാമുദായിക രാഷ്‌ട്രീയം\nടി കെ ഹംസUpdated: Saturday Dec 4, 2021\nഒന്നാം പിണറായി വിജയൻ സർക്കാരിന്റെ കാലത്തുതന്നെ എല്ലാ ഭരണ സംവിധാനവും ചിട്ടപ്പെടുത്താനും കാര്യക്ഷമമാക്കാനും ശ്രമമാരംഭിച്ചിരുന്നു. അതിൽ പലതും നടന്നു. വഖഫ് ബോർഡിലെ പരിഷ്‌കരണ നടപടി അതിലൊന്നാണ്. സ്ഥിരം തസ്‌തികകളിലേക്കുള്ള എല്ലാ നിയമനവും പിഎസ്‌സി മുഖേന നടത്തുകയെന്നത് എൽഡിഎഫ് സർക്കാരിന്റെ നയമാണ്. ഭരണത്തിൽ കാര്യക്ഷമതയും യോഗ്യതയും വൈദഗ്‌ധ്യവുമുള്ളവരുടെ സേവനം ഉറപ്പാക്കുകയാണ് ലക്ഷ്യം. കേരളത്തിൽ വഖഫ് ബോർഡിന് കീഴിൽ പള്ളികളും മദ്രസകളും ഉൾപ്പെടെ 12,000 സ്ഥാപനമുണ്ട്. ഇവയ്‌ക്കുകീഴിൽ ഏക്കർ കണക്കിന് ഭൂസ്വത്തുക്കളുമുണ്ട്. കഴിഞ്ഞ കാലങ്ങളിൽ ആയിരക്കണക്കിന് ഏക്കർ ഭൂമിയും വസ്‌തുവകകളും അന്യാധീനപ്പെട്ടു. വഖഫ് സ്ഥാപനങ്ങളുമായി ബന്ധപ്പെട്ട് അറുനൂറോളം പരാതിയാണ് ബോർഡിന് മുന്നിലുള്ളത്. ഇതിൽ ഭൂരിഭാഗവും ഭൂമി കൈയേറ്റവുമായി ബന്ധപ്പെട്ടാണ്. തളിപ്പറമ്പിൽ വഖഫ് സ്വത്ത് കൈയേറി ലീഗ്‌ഓഫീസ് നിർമിച്ചതായി പരാതിയുണ്ട്. നഷ്ടമായ ഭൂമി തിരിച്ചുപിടിക്കാൻ ഒരു ശ്രമവും മുൻകാലങ്ങളിൽ ഉണ്ടായിരുന്നില്ല. കഴിഞ്ഞ എൽഡിഎഫ് സർക്കാരിന്റെ കാലത്താണ് അതിന് നടപടി ആരംഭിച്ചത്. ആകെയുള്ള വഖഫ് സ്വത്ത് കണ്ടെത്താൻ സർവേ തുടങ്ങി. ഇത് അവസാനഘട്ടത്തിലാണ്. ആകെ സ്വത്ത് എത്ര? അന്യാധീനപ്പെട്ടത് എത്ര? ബാക്കി എത്രയെന്ന് സർവേ കഴിയുന്നതോടെ തിട്ടപ്പെടുത്തും. അന്യാധീനപ്പെട്ടത് തിരിച്ചുപിടിക്കാനും നടപടി ഉണ്ടാകും. ഇതിന് ബോർഡിലെ ഉദ്യോഗസ്ഥരുടെയും ജീവനക്കാരുടെയും സേവനം ആവശ്യമാണ്.\n2016 ജൂലൈ 19ന് അന്നത്തെ വഖഫ് മന്ത്രി കെ ടി ജലീലിന്റെ അധ്യക്ഷതയിൽ ചേർന്ന യോഗമാണ് വഖഫ് നിയമനങ്ങൾ പിഎസ്‌സിക്ക് വിടാൻ തീരുമാനമെടുത്തത്. വഖഫ് ബോർഡ് ചെയർമാനും അംഗങ്ങളും ഉൾപ്പെട്ട ലീഗിന്റെ പ്രതിനിധികളും മുജാഹിദ് പ്രസ്ഥാനത്തിന്റെ സംസ്ഥാന പ്രസിഡന്റ് അബ്ദുള്ളക്കോയ മദനിയും ഇതിൽ പങ്കെടുത്തിരുന്നു. ഇവരാരും അതിനെ എതിർത്തിട്ടില്ല. 2018 ജനുവരി 23നാണ് ഇതുസംബന്ധിച്ച് സർക്കാർ ഓർഡിനൻസ് ഇറക്കിയത്. അപ്പോഴും എതിർപ്പും വിമർശവും ഉയർന്നില്ല. ഇപ്പോൾ നിയമസഭയിൽ ബിൽ പാസാക്കിയപ്പോഴാണ് വിമർശവും ആക്ഷേപവുമായി രംഗത്തുവരുന്നത്. സംസ്ഥാന ഭരണത്തിലും വഖഫ് ബോർഡിലും ലീഗിന് നിയന്ത്രണം നഷ്ടമായി എന്നതാണ് അതിന് കാരണം. സമുദായത്തിന്റെ പേരുപറഞ്ഞ് രാഷ്‌ട്രീയ ലാഭമുണ്ടാക്കാനാണ് ലീഗ് ശ്രമം.\nബോർഡിൽ അമുസ്ലിങ്ങൾ കടന്നുകൂടുമെന്ന വാദം അടിസ്ഥാനരഹിതമാണ്. ബോർഡിലെ മുസ്ലിം പ്രാതിനിധ്യം വഖഫ് നിയമം ഉറപ്പാക്കുന്നുണ്ട്. 1995ലെ വഖഫ് നിയമത്തിൽ ചീഫ് എക്‌സിക്യൂട്ടീവ് ഓഫീസർ ഉൾപ്പെടെ ബോർഡിലെ ഉന്നത ഉദ്യോഗസ്ഥർ മുസ്ലിം സമുദായത്തിൽ നിന്നായിരിക്കണമെന്ന് നിഷ്‌കർഷിക്കുന്നുണ്ട്. കൂടാതെ എംപി, എംഎൽഎ പ്രതിനിധികളും മുസ്ലിങ്ങളായിരിക്കണം. പുതിയ നിയമത്തിലെ മൂന്നാം വകുപ്പിൽ പിഎസ്‌സി വഴി നിയമിക്കുന്നവർ മുസ്ലിം സമുദായത്തിൽ നിന്നുള്ളവരായിരിക്കണമെന്ന് നിഷ്‌കർഷിക്കുന്നുണ്ട്. ബോർഡിൽ ഇക്കാലമത്രയും നടന്ന തെറ്റുകൾ തിരുത്തേണ്ടത് അത്യാവശ്യമാണ്. അതിനാവശ്യമായ നടപടിയാണ് സർക്കാർ സ്വീകരിക്കുന്നത്. അത് ലീഗ് ഉദ്ദേശിക്കുന്നപോലെ നടക്കണമെന്നില്ല. ബോർഡും സർക്കാരും ഇക്കാര്യത്തിൽ കാര്യക്ഷമവും സത്യസന്ധവുമായ നടപടി മാത്രമേ സ്വീകരിക്കൂ.\nസർക്കാരിനെതിരെ പള്ളികളെ ഉപയോഗിച്ച് സമരം നടത്തുമെന്ന മുസ്ലിംലീഗ് പ്രഖ്യാപനം അങ്ങേയറ്റം ഗൗരവമേറിയതാണ്. ജുമ്‌അ നമസ്‌കാരത്തിനുശേഷം നടക്കുന്ന പ്രഭാഷണത്തിൽ ബഹുജനങ്ങളെ ബോധവൽക്കരിക്കുമെന്നായിരുന്നു ലീഗ് പറഞ്ഞത്. ഇത് വർഗീയത ചവച്ചുതുപ്പലാണ്. വലിയ ആപത്തിനെ ക്ഷണിച്ചുവരുത്തലാണ്. പള്ളി ലീഗുകാർക്ക് സ്വന്തമായുള്ളതല്ല. അവിടെ രാഷ്‌ട്രീയ പ്രസംഗം അനുവദിക്കാനാകില്ല. കേന്ദ്ര വഖഫ് നിയമത്തിലെ 32–-ാം വകുപ്പ് പ്രകാരം ഇതിനെതിരെ നടപടി സ്വീകരിക്കാൻ വഖഫ് ബോർഡിന് അധികാരമുണ്ട്. പള്ളിയിൽ രാഷ്‌ട്രീയം കലർത്തുന്നത് സമുദായത്തിന് ഗുണകരമല്ല. സമുദായത്തിലെ ഒരു പ്രധാന മതകക്ഷിയായ സമസ്‌ത കേരള ജംഇയ്യത്തുൽ ഉലമ ഇക്കാര്യത്തിൽ എടുത്ത സമീപനം ശ്ലാഘനീയവും സ്വാഗതാർഹവുമാണ്.\nഗാന്ധിജിയുടെ രക്തസാക്ഷിത്വം ഉയർത്തുന്ന ചോദ്യങ്ങൾ - ഡോ. ജെ പ്രഭാഷ് എഴുതുന്നു\nഉക്രയ്ൻ: നാറ്റോയുടെ ചതിയും റഷ്യയുടെ മറുപടിയും - എ എം ഷിനാസ് എഴുതുന്നു


കാനത്തൂരിലെ സ്വത്ത് ലേലംചെയ്യാന് വിളംബരം പുറപ്പെടുവിച്ചു | Kasaragod.com\nകാനത്തൂരിലെ സ്വത്ത് ലേലംചെയ്യാന് വിളംബരം പുറപ്പെടുവിച്ചു\nകാസര്‍കോട്: കാനത്തൂര് നാല്‍വര് ദേവസ്ഥാനം ട്രസ്റ്റിയായിരുന്ന പരേതനായ കെ.പി.മാധവന് നായരുടെ പേരില് കാനത്തൂരിലുള്ള സ്വത്ത് ലേലംചെയ്യുന്നതിന്റെ വിളംബരംവ്യാഴാഴ്ച ആദായനികുതി അധികൃതര് പുറപ്പെടുവിച്ചു. കാനത്തൂര്, ബോവിക്കാനം, ചെര്‍ക്കള, ഇ.കെ.നായനാര് ആസ്പത്രി പരിസരം, കാസര്‍കോട് പഴയ ബസ്സ്റ്റാന്‍ഡ് പരിസരം എന്നിവിടങ്ങളില് പരമ്പരാഗത രീതിയില് ചെണ്ടകൊട്ടി നോട്ടീസ് വായിക്കുകയായിരുന്നു.\nലേലം ചെയ്യുന്ന ക്വാര്‍ട്ടേഴ്സിലും നോട്ടീസ് പതിച്ചു. മുളിയാര് വില്ലേജിലെ 902/1 റീസര്‍വെ നമ്പറില് പെട്ട 20 സെന്റ് സ്ഥലവും ക്വാര്‍ട്ടേഴ്സുമാണ് ലേലം\nചെയ്യുന്നത്. 97,83,805 രൂപയാണ് നിലവിലെ കുടിശ്ശിക. മാര്‍ച്ച് 19ന് 11 മണിക്ക് വിദ്യാനഗറിലെ ആദായനികുതി ഓഫീസിലാണ് ലേലം. പങ്കെടുക്കുന്നവര് 20,000 രൂപ കെട്ടിവെയ്ക്കണം. ലേലത്തില് വിജയിച്ചില്ലെങ്കില് തുക മടക്കിനല്‍കും. വിജയിക്ക് ലേലത്തുകയില് വകയിരുത്തും.\nനാട്ടുകോടതി അധിപനായിരുന്ന മാധവന്‍നായര് ആദായനികുതി റിട്ടേണ് ഫയല് ചെയ്യാറില്ലായിരുന്നു. അദ്ദേഹത്തിന്റെ ബാങ്ക് അക്കൗണ്ടില് പത്തുലക്ഷത്തിലേറെ രൂപയുള്ള വിവരം ബാങ്കുകാര് ആദായനികുതി വകുപ്പിനെ അറിയിക്കുകയായിരുന്നു. തുടര്‍ന്ന് 2003-04 മുതല് 2006-07 വരെയുള്ള കാലയളവില് നികുതി അടയ്ക്കാനുണ്ടെന്ന്\nകണ്ടെത്തി. മാധവന് നായര് ഹൈക്കോടതി വരെ കേസ് നടത്തിയെങ്കിലും പരാജയപ്പെട്ടു. പലിശ കൂടി ചേര്‍ത്താണ് 97 ലക്ഷത്തോളമായത്. പിന്നീടുള്ള വര്‍ഷത്തെ നികുതിയും പലിശയും കൂടി ചേര്‍ത്താല് ഒന്നേകാല് കോടിയോളം വരും. ഇപ്പോഴത്തെ സ്വത്ത് ലേലം ചെയ്താല് ഇത്രയും തുക വസൂലാക്കാന് കഴിയില്ലെന്നിരിക്കെ മാധവന് നായരുടെ പേരിലുള്ള മറ്റ് സ്വത്ത് കണ്ടെത്തി അത് കണ്ടുകെട്ടാന് അധികൃതര് നടപടി തുടങ്ങിയിട്ടുണ്ട്.\nPrevious കാസര്‍കോട്ടെ ബാറില് വന് തീപ്പിടിത്തം; ലക്ഷങ്ങളുടെ നഷ്ടം\nNext ജില്ലാതല അറബിക് അധ്യാപക ഫെസ്റ്റില് മുശാ അറ മത്സരത്തില് കരിപ്പോടി എ എല് പി സ്‌കൂളിലെ സലിം മാസ്റ്റര്‍ക്ക് ഒന്നാം സ്ഥാനം


തനിക്ക് വോട്ട് ചെയ്തില്ലെങ്കില് ശപിക്കുമെന്ന ഭീഷണിയുമായി ബിജെപി എംപി സാക്ഷി മഹാരാജ് - BIGNEWSLIVE | Latest Malayalam News\nതനിക്ക് വോട്ട് ചെയ്തില്ലെങ്കില് ശപിക്കുമെന്ന ഭീഷണിയുമായി ബിജെപി എംപി സാക്ഷി മഹാരാജ്\nന്യൂഡല്‍ഹി: വരുന്ന തെരഞ്ഞെടുപ്പില് തനിക്ക് വോട്ട് ചെയ്തില്ലെങ്കില് ശപിക്കുമെന്ന ഭീഷണിയുമായി ബിജെപി എംപി രംഗത്ത്. ഇത്തരത്തില് ഒരു വോട്ടഭ്യര്‍ത്ഥനയുമായി രംഗത്തെത്തിയിരിക്കുന്നത് ഉന്നാവോയിലെ ബിജെപി എംപിയായ സാക്ഷി മഹാരാജാണ്.\nതാനൊരു സന്യാസിയാണെന്നും ജനങ്ങള് തനിക്ക് വോട്ട് ചെയ്താല് വിജയിക്കുമെന്നും അല്ലെങ്കില് ഭജനയും കീര്‍ത്തനവുമായി അമ്പലത്തില് കഴിയുമെന്നും സാക്ഷി മഹാരാജ് പറുന്നു. ‘ഇന്ന് ഞാന് എത്തിയിരിക്കുന്നത് വോട്ട് ചോദിക്കാനാണ്. നിങ്ങളുടെ വാതില്‍ക്കലെത്തി ഞാന് വോട്ടിന് യാചിക്കുകയാണ്. നിങ്ങളുടെ കുടുംബത്തിന്റെ സന്തോഷം സന്യാസിയെ തിരസ്‌കരിച്ചാല് ഇല്ലാതാകും. ഞാന് നിങ്ങളെ ശപിക്കും’ സാക്ഷി മഹാരാജ് പറയുന്നു.\nസാക്ഷി മഹാരാജിന്റെ അത്തരത്തിലുള്ള പ്രസംഗത്തെ കുറിച്ച് പ്രതികരിക്കാന് ബിജെപി തയ്യാറായിട്ടില്ല. നേരത്തെയും ഏറെ വിവാദ പരാമര്‍ശങ്ങള് നടത്തിയിട്ടുള്ള ആളാണ് ഉന്നാവോയിലെ സിറ്റിങ്ങ് എംപിയായ സാക്ഷി മഹാരാജ്. ഉന്നാവോയില് തെരഞ്ഞെടുപ്പ് നടക്കുന്നത് ലോക്‌സഭ തെരഞ്ഞെടുപ്പിന്റെ നാലാം ഘട്ടമായ ഏപ്രില് 29-നാണ്.\nTags: bjps sakshi maharaj\nഅച്ഛന് കോണ്‍ഗ്രസില് ചേര്‍ന്നു, മകന് കോണ്‍ഗ്രസ് സ്ഥാനാര്‍ഥിയുമായി; ബിജെപി മന്ത്രി രാജിവച്ചു\nനരേന്ദ്രമോഡിയുടെ 'മേക്ക് ഇന് ഇന്ത്യ' സ്ലോഗനെ പരിഹസിച്ച് രാഹുല് ഗാന്ധി; വിപണിയിലെല്ലാം ചൈനീസ് ഉല്പന്നങ്ങള്\nബിജെപി ഉള്ളിടത്തോളം കേരളത്തിലെ ആചാരാനുഷ്ഠാനങ്ങള് തകര്‍ക്കാനാവില്ല: യുഡിഎഫും എല്‍ഡിഎഫും ജനങ്ങളെ കൊള്ളയടിയ്ക്കുന്നു; പ്രധാനമന്ത്രി\nഒമ്പത് പേരുടെ മൃതദേഹം കിണറ്റിൽ: ആത്മഹത്യയല്ല, കൂട്ടക്കൊലപാതകമെന്ന് പോലീസ്; മകളുടെ ഭർത്താവിനെ സംശയം;വിഷം നൽകി കിണറ്റിൽ തള്ളിയതെന്നും സൂചന